
ANEXA

	REGULAMENTUL SERVICIULUI JUDEȚEAN DE SALUBRIZARE GALAȚI
-mai 2025-



CAPITOLUL I. Dispoziții generale
SECŢIUNEA 1. Domeniul de aplicare

ART. 1 
(1) Prevederile prezentului regulament, denumit  în continuare Regulament, se aplică serviciului public de salubrizare al localităților Județului Galați și numai pentru activitățile menționate la art. 2, denumit în continuare Serviciul de salubrizare. Serviciul de salubrizare se organizează pentru satisfacerea nevoilor de salubrizare ale populației, ale instituțiilor publice și ale operatorilor economici de pe întreg teritoriul județului Galați.
(2) Prezentul Regulament are ca obiect stabilirea cadrului juridic unitar privind organizarea şi desfăşurarea serviciului de salubrizare, definind modalităţile şi condiţiile-cadru ce trebuie îndeplinite pentru asigurarea serviciului de salubrizare, indicatorii de performanţă ai serviciului, cerinţele fundamentale aplicabile serviciului, raporturile dintre operatori şi utilizatori.
(3) Prevederile prezentului Regulament se aplică la exploatarea şi întreţinerea instalaţiilor şi echipamentelor din sistemul public de salubrizare, precum şi la proiectarea, recepţionarea investiţiilor din sistemul public de salubrizare care sunt în sarcina operatorilor, cu urmărirea tuturor cerinţelor legale specifice în vigoare.
(4) Prezentul Regulament se aplică de la data atribuirii contractelor de delegare în cadrul proiectului Sistem de Management Integrat al Deșeurilor în județul Galați.
(5) Toți operatorii Serviciului de salubrizare a județului Galați, indiferent de forma de proprietate şi de modul în care este organizată gestiunea serviciului de salubrizare în cadrul unităţilor administrativ-teritoriale, se vor conforma prevederilor prezentului regulament.
(6) Prevederile prezentului regulament-cadru au caracter minimal. În vederea creşterii calităţii şi eficienţei prestării serviciului, asociaţiile de dezvoltare intercomunitară pot aproba şi alte condiţii specifice pentru organizarea şi desfăşurarea serviciului de salubrizare, după dezbaterea publică a acestora, cu asigurarea echilibrului contractual şi fără a aduce atingere altor dispoziţii legale.
(7) Operatorii menționați la pct.(5)  își pot desfășura activitatea pe teritoriul județului Galați numai pe baza licenței emise de către A.N.R.S.C.; prestarea activităților specifice Serviciului de salubrizare fără licență sau cu licență expirată, indiferent de tipul de gestiune adoptat este interzisă. Prestarea activităţilor specifice serviciului de salubrizare se va realiza numai pe baza contractelor de delegare a gestiunii încheiate cu autorităţile administraţiei publice locale/asociaţia de dezvoltare intercomunitară sau a hotărârii de dare în administrare, de către operatori licenţiaţi A.N.R.S.C, după obţinerea avizelor, acordurilor şi autorizaţiilor solicitate prin actele normative în vigoare.
(8) Retragerea sau încetarea valabilității licenței operatorilor serviciului de salubrizare atrage revocarea hotărârii de dare în administrare a gestiunii, și conduce la organizarea unei noi proceduri de selectare a unui operator, în condițiile prevederilor Legii nr. 51/2006.
(9) Retragerea licenței se notifică de către operatorul serviciului de salubrizare la ADI ECOSERV Galați.
(10) Operatorii serviciului de salubrizare sunt obligați să asigure continuitatea prestării activității în condițiile hotărârii de dare în administrare, respectiv ale contractului de delegare a gestiunii până la preluarea acesteia de către ADI ECOSERV Galați, dar nu mai mult de 90 de zile.   
(11) Serviciul de salubrizare a județului Galați face parte din sfera serviciilor comunitare de utilități publice și se desfășoară sub controlul, conducerea și coordonarea administrației publice locale, prin ADI ECOSERV Galați, în scopul salubrizării Județului Galați.
ART. 2 
(1) Prezentul Regulament se aplică următoarelor activități de salubrizare:
a) colectarea separată și transportul separat al deșeurilor menajere și al deșeurilor similare provenind din activități comerciale din industrie și instituții, inclusiv fracții colectate separat și servicii conexe activității de colectare separată și transport separat incluzând: gestionarea deșeurilor provenite din locuințe, generate de activități de reamenajare şi reabilitare interioară şi/sau exterioară a acestora, la solicitarea generatorilor de deșeuri, gestionarea deșeurilor voluminoase, gestionarea deșeurilor periculoase și gestionarea deșeurilor textile;
b) transferul deşeurilor municipale în staţiile de transfer (Galați, Tecuci și Târgu Bujor), inclusiv transportul separat al deşeurilor reziduale și al biodeșeurilor colectate separat la depozitele de deşeuri nepericuloase (Valea Mărului) şi/sau la instalația de tratare mecano-biologică Galați, al deşeurilor de hârtie, carton, metal, plastic şi sticlă colectate separat la staţiile de sortare (Galați și Valea Mărului) și al biodeșeurilor la instalațiile de compostare și/sau de digestie anaerobă;
c) sortarea deşeurilor de hârtie, carton, metal, plastic şi sticlă colectate separat din deşeurile municipale în staţiile de sortare (Galați și Valea Mărului), inclusiv transportul reziduurilor rezultate din sortare la depozitele de deşeuri şi/sau la instalaţia de tratare mecano-biologică Galați, instalațiile de valorificare energetică;
d) tratarea aerobă a biodeșeurilor (deșeuri verzi) colectate separat în instalațiile de compostare (Galați, Tecuci și Târgu Bujor), inclusiv transportul reziduurilor la stațiile de transfer în vederea transferului la depozitele de deșeuri și/sau la instalația de tratare mecano-biologică Galați, instalațiile de valorificare energetică;
e) tratarea anaerobă a biodeşeurilor colectate separat în instalaţii de digestie anaerobă, inclusiv transportul materialului semisolid igienizat şi stabilizat la depozitele de deşeuri şi/sau la instalaţiile de valorificare energetică; 
a) tratarea mecano-biologică a deșeurilor reziduale și a biodeșeurilor în instalația de tratare mecano-biologică cu digestie anaerobă Galați inclusiv transportul deșeurilor stabilizate biologic şi al deșeurilor reziduale care nu mai pot fi valorificate la depozitele de deșeuri şi al deșeurilor reziduale valorificabile energetic la instalațiile de valorificare energetică;
b) eliminarea, prin depozitare, a deșeurilor reziduale, a deșeurilor stradale, a deșeurilor de pământ şi pietre provenite de pe căile publice, a reziduurilor rezultate de la instalațiile de tratare a deșeurilor municipale, precum şi a deșeurilor care nu pot fi valorificate provenite din activități de reamenajare şi reabilitare interioară şi/sau exterioară a locuințelor la depozitele de deșeuri nepericuloase (Tirighina și Valea Mărului)


(2) Prezentul regulament-cadru se aplică şi serviciilor conexe serviciului de salubrizare, precum şi activităţilor de colectare a deşeurilor abandonate ocazional, respectiv:
a) colectarea şi transportul deşeurilor din construcţii provenite din locuinţe, generate de activităţi de
b) reamenajare şi reabilitare interioară/exterioară a acestora;
c) colectarea deşeurilor voluminoase, inclusiv saltelele şi mobila, în afara campaniilor regulate de colectare;
d) colectarea deşeurilor provenite de la evenimente publice, precum bâlciuri, festivaluri, concerte, târguri, campinguri şi alte evenimente similare;
e) colectarea deşeurilor municipale abandonate şi a deşeurilor din construcţii abandonate lângă punctele de colectare a deşeurilor;
f) colectarea deşeurilor municipale abandonate şi a deşeurilor din construcţii abandonate pe căile publice.

ART. 3 
(1) Modul de organizare și funcționare a serviciului de salubrizare din Județul Galați are la bază următoarele principii:
a) protecția sănătății populației;
b) autonomia locală şi descentralizarea serviciilor;
c) responsabilitatea față de cetățeni;
d) conservarea și protecția mediului înconjurător;
e) asigurarea calității și continuității serviciului;
f) tarifarea echitabilă, corelată cu calitatea și cantitatea serviciului prestat;
g) nediscriminarea şi egalitatea de tratament al utilizatorilor;
h) transparența, consultarea și antrenarea în decizii a cetățenilor;
i) administrarea corectă și eficientă a bunurilor din proprietatea publică sau privată a unităților administrativ teritoriale și a banilor publici de pe raza județului Galați, precum și a bunurilor  din proprietatea publică sau privată a județului Galați.
j) securitatea serviciului;
k) dezvoltarea durabilă.

(2) Operatorii întocmesc proceduri operaţionale proprii privind modul de colectare, sortare, tratare şi valorificare materială şi/sau energetică a deşeurilor, astfel încât cantitatea de deşeuri depozitate să fie minimă.
(3) La solicitarea operatorilor, autorităţile administraţiei publice locale sau, după caz, asociaţia de dezvoltare intercomunitară sprijină operatorii în procesul de încredinţare a deşeurilor în vederea reciclării/valorificării acestora, în conformitate cu prevederile art. 16 alin. (9) lit. h) din Legea nr. 249/2015 privind modalitatea de gestionare a ambalajelor şi a deşeurilor de ambalaje, cu modificările şi completările ulterioare, şi dispoziţiile art. 12 alin. (10) din O.U.G. nr. 92/2021 privind regimul deşeurilor, cu modificările şi completările ulterioare.


ART. 4 
Termenii și noțiunile utilizate în prezentul regulament se definesc după cum urmează:
 4.1.  autoritate competentă de reglementare - Autoritatea Națională de Reglementare pentru Serviciile Comunitare de Utilități Publice, denumită în continuare A.N.R.S.C.;
 4.2.  biodeşeuri - conform prevederilor pct. 3 din Anexa nr. 1 la O.U.G. nr. 92/2021, cu modificările şi completările ulterioare, înseamnă deşeuri biodegradabile provenite din grădini şi parcuri, deşeuri alimentare şi de bucătărie provenite de la gospodării, birouri, restaurante, depozite angro, cantine, firme de catering sau magazine de vânzare cu amănuntul şi deşeuri comparabile provenite din uzinele de prelucrare a produselor alimentare;
4.3. centru de colectare prin aport voluntar - conform prevederilor art. 2 alin. (4) pct. 9 din Legea serviciului de salubrizare a localităţilor nr. 101/2006, republicată, cu modificările şi completările ulterioare, înseamnă loc de recepţie a unor fracţii speciale de deşeuri colectate separat prin aportul voluntar al utilizatorilor, identificabil teritorial, administrativ şi juridic, dotat cu construcţii, instalaţii şi echipamente specifice destinate colectării şi/sau tratării deşeurilor, la care persoanele fizice pot preda, cu titlu gratuit, tipurile de deşeuri stabilite de către autorităţile administraţiei publice locale şi/sau cele stabilite prin proiectele finanţate din fonduri nerambursabile;
4.4. CLO - "Compost Like Output" - conform prevederilor pct. 44 din Anexa nr. 1 la O.U.G. nr. 92/2021, cu
modificările şi completările ulterioare, înseamnă deşeu rezultat din tratarea mecano-biologică a deşeurilor
reziduale, maturat până la stabilizarea raportului C:N, carbon: azot şi reducerea nivelului de acizi graşi, utilizat pentru straturile de suport şi de acoperire a depozitelor de deşeuri, pentru reabilitarea minelor abandonate şi/sau a terenurilor contaminate. Acesta poate conţine material contaminant faţă de compostul finit şi nu îndeplineşte criteriile complete ale unui compost;
    4.5. compost –conform prevederilor pct. 1 lit. b) din Anexa la Legea nr. 181/2020 privind gestionarea deşeurilor nepericuloase compostabile, înseamnă material solid, igienizat şi stabilizat obţinut printr-un tratament biologic aerob;
4.6. compostare - conform prevederilor pct. 1 lit. a) din Anexa la Legea nr. 181/2020, înseamnă procesul de descompunere controlată a materialelor biodegradabile, predominant aerob care permite generarea de temperaturi adecvate dezvoltării bacteriilor termofile ca rezultat al producerii de căldură in procesul biologic;
4.7. colectare - conform prevederilor pct. 6 din Anexa nr. 1 la Ordonanța de urgență a Guvernului nr. 92/2021, cu modificările și completările ulterioare;
4.8. colectare separată - conform prevederilor pct. 7 din Anexa nr. 1 la Ordonanța de urgență a Guvernului
nr. 92/2021, cu modificările și completările ulterioare;
4.9. curățarea zăpezii/gheții - operațiunea de îndepărtare a stratului de zăpadă sau de gheață depus pe suprafața carosabilă și pietonală, în scopul asigurării deplasării vehiculelor și pietonilor în condiții de siguranță;
4.10. curățarea rigolelor - operațiunea de îndepărtare manuală sau mecanizată a depunerilor de noroi, nisip și praf de pe o porțiune de 0,75 m de la bordură spre axul median al străzii, urmată de măturare și/sau stropire;
4.11. delegatar – calitatea pe care o are unitatea/subdiviziunea administrativ-teritorială, individual sau în asociere, prin asociația de dezvoltare intercomunitară, în procedura de atribuire pentru delegarea gestiunii activității/activităților de salubrizare și în contractul de delegare;
4.12. depozit - conform prevederilor art. 3 alin. (2) lit. b) din Ordonanța Guvernului nr. 2/2021 privind depozitarea deșeurilor, cu modificările și completările ulterioare;
4.13. deratizare - activitatea de stârpire a rozătoarelor prin otrăvire cu substanțe chimice sau prin culturi microbiene;
4.14. deșeuri - conform prevederilor pct. 10 din Anexa nr. 1 la Ordonanța de urgență a Guvernului nr. 92/2021, cu modificările și completările ulterioare, însemnă orice substanță sau obiect pe care deținătorul le aruncă ori are intenția sau obligația să le arunce;
4.15. deșeuri din construcții provenite din locuințe - deșeuri generate din activitățile de reamenajare și reabilitare interioară și/sau exterioară a locuințelor;
4.16. deșeuri de ambalaje - orice ambalaje sau materiale de ambalare care satisfac cerințele definiției de
deșeu, cu excepția reziduurilor de producție;
4.17. deșeuri menajere - conform prevederilor art. 1 alin. (1) din Decizia Comisiei 2011/753/UE de stabilire
a normelor și a metodelor de calcul pentru verificarea respectării obiectivelor fixate la articolul 11 alineatul
(2) din Directiva 2008/98/CE a Parlamentului European și a Consiliului, înseamnă deșeuri provenite din gospodăriile populației;
4.18. deșeuri municipale, care cuprind deșeuri menajere și similare - conform prevederilor pct. 13 din Anexa
nr. 1 la Ordonanța de urgență a Guvernului nr. 92/2021, cu modificările și completările ulterioare, înseamnă:
a) deșeuri amestecate și deșeuri colectate separat de la gospodării, inclusiv hârtia și cartonul, sticla, metalele, materialele plastice, biodeşeurile, lemnul, textilele, ambalajele, deșeurile de echipamente electrice și electronice, deșeurile de baterii și acumulatori și deșeurile voluminoase, inclusiv saltelele și mobila;
b) deșeuri amestecate și deșeuri colectate separat din alte surse, în cazul în care deșeurile respective sunt
similare ca natură și compoziție cu deșeurile menajere. Deșeurile municipale nu includ deșeurile provenite
din producție, agricultură, silvicultură, pescuit, fose septice și rețeaua de canalizare și tratare, inclusiv nămolul de epurare, vehiculele scoase din uz sau deșeurile provenite din activități de construcție și desființări.
4.19. deșeuri periculoase - conform prevederilor pct. 11 din Anexa nr. 1 la Ordonanța de urgență a Guvernului nr. 92/2021, cu modificările și completările ulterioare;
4.20. deșeuri de producție - deșeuri rezultate din activități industriale, ce fac parte din categoriile 03-14 din Anexa la Decizia Comisiei 2000/532/CE din 3 mai 2000 de înlocuire a Deciziei 94/3/CE de stabilire a unei
liste de deșeuri în temeiul art. 1 lit. (a) din Directiva 75/442/CEE a Consiliului privind deșeurile și a Directivei 94/904/CE a Consiliului de stabilire a unei liste de deșeuri periculoase în temeiul art. 1 alin. (4) din Directiva 91/689/CEE a Consiliului privind deșeurile periculoase, cu modificările ulterioare;
4.21. deșeuri reciclabile - deșeuri care prin operațiuni de valorificare poate fi reprocesat în produse, materiale sau substanțe pentru a-și îndeplini funcția sa inițială sau pentru alte scopuri; operațiunile de valorificare includ reprocesarea materialelor organice, dar nu includ valorificarea energetică și reprocesarea în vederea folosirii materialelor drept combustibil sau pentru operațiunile de rambleiere;
4.22. deșeuri reziduale - fracția de deșeuri municipale amestecate rămasă după colectarea separată a deșeurilor de hârtie, metal, plastic și sticlă și, după caz, a biodeșeurilor, deșeurilor textile și deșeurilor menajere periculoase (cod deșeu 20 03 01);
4.23. deșeuri similare - conform prevederilor art. 1 alin. (2) din Decizia Comisiei 2011/753/UE, înseamnă deșeuri care din punctul de vedere al naturii și al compoziției sunt comparabile deșeurilor menajere, exclusiv deșeurile din industrie și deșeurile din agricultură și activități forestiere;
4.24. deșeuri stradale - deșeuri specifice căilor de circulație publică, provenite din activitatea cotidiană a
populației, de la spațiile verzi, de la animale, din depunerea de substanțe solide provenite din atmosferă;
4.25. deșeuri voluminoase - deșeuri solide de diferite proveniențe care, datorită dimensiunilor lor, nu pot fi preluate cu sistemele obișnuite de colectare, ci necesită o tratare diferențiată față de acestea, din punct de vedere al preluării și transportului;
4.26. deținător de deșeuri - conform prevederilor pct. 16 din Anexa nr. 1 la Ordonanța de urgență a Guvernului nr. 92/2021, cu modificările și completările ulterioare, înseamnă producătorul deșeurilor sau persoana fizică sau juridică care se află în posesia acestora;
4.27. dezinfecție - activitatea de distrugere a microorganismelor patogene cu substanțe specifice, în scopul
eliminării surselor de contaminare;
4.28. dezinsecție - activitatea de combatere a artropodelor în stadiul de larvă sau adult cu substanțe chimice
specifice;
4.29. digestat - conform prevederilor pct. 1 lit. i) din Anexa la Legea nr. 181/2020, înseamnă material lichid
sau semisolid igienizat și stabilizat printr-un tratament biologic anaerob;
4.30. eliminare - conform prevederilor pct. 17 din Anexa nr. 1 la Ordonanța de urgență a Guvernului nr. 92/2021, cu modificările și completările ulterioare;
4.31. gestionarea deșeurilor - conform prevederilor pct. 19 din Anexa nr. 1 la Ordonanța de urgență a Guvernului nr. 92/2021, cu modificările și completările ulterioare, înseamnă colectarea, transportul, valorificarea (inclusiv sortarea) și eliminarea deșeurilor, inclusiv supervizarea acestor operațiuni și întreținerea ulterioară a amplasamentelor de eliminare, inclusiv acțiunile întreprinse în calitate de comerciant sau broker;
4.32. gură de scurgere - componenta tehnică constructivă a sistemului de canalizare prin care se asigură evacuarea apelor pluviale;
4.33. incinerare - operația de tratare termică a deșeurilor, cu sau fără recuperare de energie, realizată în instalații care respectă legislația în vigoare privind incinerarea deșeurilor;
4.34. instalație de incinerare - orice instalație tehnică fixă sau mobilă și echipamentul destinat tratamentului termic al deșeurilor, cu sau fără recuperarea căldurii de ardere rezultate, al cărei randament energetic este egal sau mai mare decât minimul prevăzut în Anexa nr. 3 la Ordonanța de urgență a Guvernului nr. 92/2021, cu modificările și completările ulterioare;
4.35. instalație de tratare mecano-biologică - conform prevederilor pct. 40 din Anexa nr. 1 la Ordonanța de
urgență a Guvernului nr. 92/2021, cu modificările și completările ulterioare, înseamnă instalație de tratare
a deșeurilor municipale reziduale care implică atât tratarea mecanică, cât și cea biologică, din care rezultă
deșeuri cu potențial de valorificare, deșeuri tratate, inclusiv, după caz, CLO și/sau digestat, biogaz, RDF/SRF și reziduuri;
4.36. instalație integrată de tratare - conform prevederilor pct. 41 din Anexa nr. 1 la Ordonanța de urgență
a Guvernului nr. 92/2021, cu modificările și completările ulterioare, înseamnă instalație de tratare a deșeurilor care implică cel puțin doua activități ale serviciului de salubrizare și care asigură tratarea deșeurilor colectate separat, în doua trepte, treapta mecanică, inclusiv sortare, după caz, și cea biologică
anaerobă și/sau aerobă. În funcție de fluxul tehnologic/caracteristicile tehnologice al/ale instalației integrate de tratare, din instalație pot rezulta, după caz: deșeuri cu potențial de valorificare prin reciclare, compost, deșeuri tratate, inclusiv, după caz, CLO și/sau digestat, biogaz, RDF/SRF și reziduuri rezultate din
procesele de tratare mecanică și biologică;
4.37. indicatori de performanță - parametri ai serviciului de salubrizare, realizați de operatorul de servicii,
pentru care se stabilesc niveluri minime de performanță și calitate, urmăriți la nivelul operatorului;
4.38. insulă ecologică digitalizată - conform prevederilor art. 2 alin. (4) pct. 10 din Legea nr. 101/2006, republicată, cu modificările și completările ulterioare, înseamnă punct de colectare a fracțiunilor de deșeuri
municipale colectate separat, compus dintr-un ansamblu pentru colectarea separată a deșeurilor, subterane
sau supraterane, protejat antivandalism și împotriva accesului neautorizat, dotat cu acces digitalizat pentru
persoanele fizice arondate, și modul GSM pentru transmisie de date;
4.39. licență – conform prevederilor art. 12 lit. d) din Regulamentul privind acordarea licențelor în domeniul
serviciilor de utilități publice aflate în sfera de reglementare a Autorității Naționale de Reglementare pentru
Serviciile Comunitare de Utilități Publice aprobat prin Ordinul președintelui A.N.R.S.C. nr. 100/2023, cu modificările și completările ulterioare;
4.40. măturatul căilor publice – operațiune de curățare a căilor publice, prin aplicarea unor procedee manuale sau mecanice, în vederea îndepărtării deșeurilor stradale de pe străzi și trotuare;
4.41. producător de deșeuri - conform prevederilor pct. 24 din anexa nr. 1 la Ordonanța de urgență a Guvernului nr. 92/2021 privind regimul deșeurilor, cu modificările și completările ulterioare;
4.42. reciclare - conform prevederilor pct. 27 din Anexa nr. 1 la Ordonanța de urgență a Guvernului nr. 92/2021 privind regimul deșeurilor, cu modificările și completările ulterioare;
4.43. RDF - „Refuse Derived Fuel“ - conform prevederilor pct. 42 din Anexa nr. 1 la Ordonanța de urgență a Guvernului nr. 92/2021, cu modificările și completările ulterioare, înseamnă mixtură provenită din deșeuri
municipale solide nepericuloase tratate, inclusiv sortate, utilizată drept combustibil alternativ în instalații
de incinerare și coincinerare, dar și în alte sectoare care produc căldură/energie;
4.44. rețetă - ansamblu de specificații care descriu materialele utilizate pe sortimente, cantități, concentrații ale soluțiilor pentru o anumită operațiune de deratizare, dezinfecție sau dezinsecție și un anumit tip de obiectiv;
4.45. reziduuri - înseamnă deșeurile rezultate din procesul de tratare, destinate a fi transportate la depozit
și/sau la instalațiile de valorificare energetică;
4.46. salubrizare - totalitatea operațiunilor și activităților necesare pentru păstrarea unui aspect salubru al
localităților;
4.47. sistem public de salubrizare - ansamblul instalațiilor tehnologice, echipamentelor funcționale și dotărilor specifice, construcțiilor și terenurilor aferente prin care se realizează serviciul de salubrizare;
4.48. sortare - activitatea de separare pe categorii și stocare temporară a deșeurilor reciclabile în vederea
transportării lor la operatorii economici specializați în valorificarea acestora;
4.49. spălarea căilor publice - operațiune care se execută mecanizat, cu instalații speciale, folosindu-se apa, cu sau fără soluții speciale, în vederea îndepărtării prafului de pe străzi și trotuare;
4.50. SRF - „Solid Recovery Fuel“ - conform prevederilor pct. 43 din anexa nr. 1 la Ordonanța de urgență a Guvernului nr. 92/2021, cu modificările și completările ulterioare, înseamnă produs rezultat din tratarea deșeurilor municipale solide nepericuloase, care respectă standardul european EN ISO 21640:2021, utilizat drept combustibil alternativ în instalațiile de incinerare și coincinerare a deșeurilor, dar și în alte sectoare
care produc căldură/energie;
4.51. stație de transfer - spațiu special amenajat pentru stocarea temporară a deșeurilor, în vederea transportării centralizate a acestora la o stație de tratare;
4.52. stropitul căilor publice - operațiune de dispersare a apei pe suprafețele de circulație, indiferent de natura îmbrăcămintei acestora, inclusiv pe trotuare, executată manual sau mecanizat, cu ajutorul unor  instalații specializate, în scopul creării unui microclimat favorabil îmbunătățirii stării igienice a localităților
și evitării formării prafului;
4.53. tratare - conform prevederilor pct. 32 din Anexa nr. 1 la Ordonanța Guvernului nr. 92/2021, cu modificările și completările ulterioare, înseamnă operațiunile de valorificare sau eliminare, inclusiv pregătirea prealabilă valorificării sau eliminării;
4.54. tobogan - jgheab sau tubulatură folosită drept mijloc de transport prin alunecare a deșeurilor;
4.55. utilizatori - conform prevederilor art. 2 alin. (4) pct. 13 din Legea nr. 101/2006, republicată, cu modificările și completările ulterioare;
4.56. valorificare - conform prevederilor pct. 36 din Anexa nr. 1 la Ordonanța de urgență a Guvernului nr.
92/2021, cu modificările și completările ulterioare;
4.57. valorificare materială - conform prevederilor pct. 37 din Anexa nr. 1 la Ordonanța de urgență a Guvernului nr. 92/2021, cu modificările și completările ulterioare, înseamnă orice operațiune de valorificare, alta decât valorificarea energetică, și reprelucrarea în materiale care urmează să fie folosite
drept combustibil sau alte modalități de producere a energiei. Aceasta cuprinde, printre altele, pregătirea
pentru reutilizare, reciclarea și rambleierea;
4.58. vector - organism (insectă, rozătoare) care răspândește un parazit, un virus sau un agent patogen de la un animal la altul, de la om la om ori de la animale la om.
4.59. deșeu cu regim special - deșeu ale cărui manipulare, colectare, transport și depozitare se supun unui regim reglementat prin acte normative în vederea evitării efectelor negative asupra sănătății oamenilor, bunurilor și asupra mediului înconjurător;
4.50. perioada de mobilizare a operatorului – perioada cuprinsă între data semnării contractului de delegare a gestiunii serviciului de salubrizare și data la care operatorul de salubrizare trebuie să înceapă prestarea serviciului.
4.51. Zonele de colecatre și profilul localităților (urban mare, urban mic, rural mare și rural mic) sunt definite în Anexa nr. 5.
4.52. SMID Galați – Sistem de Management Integrat al Deșeurilor în județul Galați.


ART. 5 
(1) Serviciul de salubrizare se realizează prin intermediul unei infrastructuri tehnico-edilitare specifice care, împreună cu mijloacele de colectare și transport al deșeurilor, formează sistemul public de salubrizare a localităților, denumit în continuare sistem de salubrizare. Sistemul de salubrizare cuprinde bunuri aflate în domeniul public și privat al unităților administrativ-teritoriale și/sau din bunurile aflate în proprietatea privată a operatorilor, care sunt cuprinse în planurile județene de gestionare a deșeurilor.
(2) Sistemul de salubrizare este alcătuit dintr-un ansamblu tehnologic și funcțional, care cuprinde construcții, instalații și echipamente specifice destinate prestării serviciului de salubrizare, precum:
a) puncte de colectare/insule ecologice digitalizate de colectare separată a deșeurilor;
b) centre de colectare prin aport voluntar a deșeurilor;
c) autospeciale și utilaje specifice serviciului de salubrizare;
d) baze de garare și întreținere a autovehiculelor specifice serviciului de salubritate;
e) stații de transfer;
f) instalații de sortare;
g) instalații de compostare;
h) instalații de digestie anaerobă;
i) instalații de tratare mecano-biologică;
j) depozite de deșeuri nepericuloase pentru deșeuri municipale.

(3) Prestarea activităților de salubrizare prin intermediul componentelor sistemelor de salubrizare se va realiza de către operatori numai după obținerea autorizației/autorizației integrate de mediu.

ART. 6 
Operatorii serviciului de salubrizare au obligația:
a) să îndeplinească indicatorii de performanță prevăzuți în contractul de delegare sau, după caz, în hotărârea de dare în administrare a activității/activităților specifice serviciului de salubrizare, stabiliți de către autoritățile administrației publice locale sau, după caz, asociația de dezvoltare intercomunitară cu respectarea indicatorilor minimi de performanță prevăzuți în Anexa nr. 5 la Ordonanța de urgență a Guvernului nr. 92/2021, cu modificările și completările ulterioare;
b) să instituie sisteme de monitorizare și raportare a tuturor informațiilor și datelor solicitate de către autoritățile administrației publice locale/asociația de dezvoltare intercomunitară și/sau către autoritățile competente ale administrației publice centrale, inclusiv a indicatorilor de performanță realizați;
c) să organizeze o evidență a cantităților de deșeuri gestionate aferente fiecărei activități, inclusiv, dacă este cazul, prin utilizarea Sistemul informatic de asigurare a trasabilității deșeurilor (SIATD) și întocmirea documentației necesare pentru acoperirea costurilor de către organizațiile care implementează răspunderea extinsă a producătorului.

ART. 7 [bookmark: _Hlk102567397]
(1) Autoritățile administrației publice locale ale unităților administrativ-teritoriale au competențe exclusive în ceea ce privește înființarea, organizarea, gestionarea, coordonarea și atribuirea Serviciului de salubrizare a Județului Galați, având următoarele atribuții în domeniu:
a) stabilirea programelor de reabilitare, extindere și modernizare a infrastructurii existente, precum și a programelor de înființare a unor noi sisteme de salubrizare, în condițiile legii;
b) coordonarea proiectării și execuției lucrărilor de investiții, în scopul realizării acestora într-o concepție unitară, corelată cu programele de dezvoltare economico-socială a localităților, de urbanism, amenajare a teritoriului și de mediu;
c) elaborarea și aprobarea caietelor de sarcini și a Regulamentului serviciului, pe baza caietului de sarcini – cadru și a regulamentului – cadru al serviciului de salubrizare, elaborate de A.N.R.S.C.;
d) stabilirea și aprobarea indicatorilor de performanță ai serviciului de salubrizare a Județului Galați;
e) adoptarea măsurilor organizatorice necesare pentru implementarea sistemului de colectare separată a deșeurilor;
f) asigurarea publicității și accesului liber la informațiile de interes public, cu precădere la acele informații care asigură pregătirea ofertelor și participarea la procedurile de atribuire a contractelor prin care se deleagă gestiunea serviciului;
g) aducerea la cunoștință publică a hotărârilor având ca obiect Serviciul de salubrizare a Județului Galați;
h) stabilirea taxelor speciale și aprobarea tarifelor pentru servicii de salubrizare, cu respectarea reglementărilor în vigoare și în corelare cu prevederile proiectului S.M.I.D.;
i) stabilirea, ajustarea ori modificarea tarifelor propuse de operatorul serviciului de salubrizare în conformitate cu normele metodologice elaborate și aprobate de A.N.R.S.C. și în corelare cu prevederile proiectului S.M.I.D.;
j) sancționarea operatorului serviciului de salubrizare, în cazul în care acesta nu operează la parametrii de eficiență și calitate la care s-a obligat ori nu respectă indicatorii de performanță ai serviciului de salubrizare;
k) monitorizarea și exercitarea controlului cu privire la furnizarea/prestarea Serviciului de salubrizare;
l) acordarea operatorilor dreptul exclusiv de a presta activitatea/activitățile prin hotărârea de dare în administrare/hotărârea de atribuire a contractului de delegare a gestiunii, fără a aduce atingere fluxului de deșeuri de echipamente electrice și electronice, baterii și acumulatori;
m) plata serviciilor de salubrizare prestate de operatorul serviciului de salubrizare, în condițiile prevăzute la lit. j);
(2) ADI ECOSERV Galați va stabili, conform art. 60 alin. (3) din Ordonanța 92/2021 privind regimul deșeurilor, încheierea de contracte, parteneriate sau alte forme de colaborare cu organizațiile care implementează obligațiile privind răspunderea extinsă a producătorului în vederea îndeplinirii obiectivelor stabilite prin actele normative care transpun directivele individuale/specifice.
(3) ADI ECOSERV Galați are dreptul de a solicita organizațiilor care implementează obligațiile privind răspunderea extinsă a producătorului acoperirea costurilor de gestionare pentru deșeurile municipale care fac obiectul răspunderii extinse a producătorului, stabilite în baza actului normativ care reglementează fluxul specific al respectivelor deșeuri, și are obligația de a stabili modalitatea prin care se plătesc serviciile aferente acelor deșeuri, prestate de operatorul serviciului de salubrizare.
(4) Pentru deșeurile care fac obiectul răspunderii extinse a producătorului care se regăsesc în deșeurile municipale, acoperirea costurilor din bugetul local se face și cu aportul organizațiilor care implementează obligațiile privind răspunderea extinsă a producătorului și fără impunerea unor costuri suplimentare utilizatorilor serviciului de salubrizare.
(5) Operatorii serviciului de salubrizare trebuie să îndeplinească indicatorii de performanță din prezentul Regulament și din contractul de delegare a gestiunii serviciului, aprobați de ADI ECOSERV Galați.

ART. 8 
(1) UAT Municipiul Galați are competențe în ceea ce privește înființarea, organizarea, gestionarea, coordonarea și atribuirea Serviciului de salubrizare a Municipiului Galați, având următoarele atribuții în domeniu:
a) stabilirea programelor de reabilitare, extindere și modernizare a infrastructurii existente, precum și a programelor de înființare a unor noi sisteme de salubrizare, în condițiile legii;
b) coordonarea proiectării și execuției lucrărilor de investiții, în scopul realizării acestora într-o concepție unitară, corelată cu programele de dezvoltare economico-socială a localităților, de urbanism, amenajare a teritoriului și de mediu;
c) participarea la constituirea unei asociații de dezvoltare intercomunitară, în vederea realizării unor investiții de interes comun din infrastructura tehnico-edilitară aferentă serviciului public de salubrizare, care se realizează în conformitate cu Legea nr. 51/2006, cu modificările și completările ulterioare; în acest sens, Municipiul Galați deține calitatea de asociat-membru în cadrul Asociației de Dezvoltare Intercomunitară ECOSERV (ADI ECOSERV);
d) elaborarea și aprobarea caietelor de sarcini și a Regulamentului serviciului, pe baza caietului de sarcini – cadru și a regulamentului – cadru al serviciului de salubrizare, elaborate de A.N.R.S.C.;
n) stabilirea și aprobarea indicatorilor de performanță ai serviciului de salubrizare a Municipiului Galați, în conformitate cu prevederile proiectului S.M.I.D. și ale legislației în vigoare;
o) adoptarea măsurilor organizatorice necesare pentru implementarea sistemului de colectare separată a deșeurilor, de tratare a deșeurilor colectate separat și de elimininare prin depozitare a deșeurilor reziduale, în conformitate cu prevederile prevederile proiectului S.M.I.D.:
e) asigurarea publicității și accesului liber la informațiile de interes public, cu precădere la acele informații care asigură pregătirea ofertelor și participarea la procedurile de atribuire a contractelor prin care se deleagă gestiunea serviciului;
f) aducerea la cunoștință publică a hotărârilor având ca obiect Serviciul de salubrizare a Municipiului Galați;
g) stabilirea taxelor speciale și aprobarea tarifelor pentru servicii de salubrizare, cu respectarea reglementărilor în vigoare și în corelare cu prevederile proiectului S.M.I.D.;
h) stabilirea, ajustarea ori modificarea tarifelor propuse de operatorul serviciului de salubrizare în conformitate cu normele metodologice elaborate și aprobate de A.N.R.S.C. și în corelare cu prevederile proiectului S.M.I.D.;
i) sancționarea operatorului serviciului de salubrizare, în cazul în care acesta nu operează   la parametrii de eficiență și calitate la care s-a obligat ori nu respectă indicatorii de performanță ai serviciului de salubrizare;
j) monitorizarea și exercitarea controlului cu privire la furnizarea/prestarea Serviciului de salubrizare;
k) acordarea operatorilor dreptul exclusiv de a presta activitatea/activitățile prin hotărârea de dare în administrare/hotărârea de atribuire a contractului de delegare a gestiunii, fără a aduce atingere fluxului de deșeuri de echipamente electrice și electronice, baterii și acumulatori;
l) plata serviciilor de salubrizare prestate de operatorul serviciului de salubrizare, în condițiile prevăzute la lit. k).
(2) Primăria Municipiului Galați va stabili, conform art. 60 alin. (3) din Ordonanța 92/2021 privind regimul deșeurilor, încheierea de contracte, parteneriate sau alte forme de colaborare cu organizațiile care implementează obligațiile privind răspunderea extinsă a producătorului în vederea îndeplinirii obiectivelor stabilite prin actele normative care transpun directivele individuale.
(3) Primăria Municipiului Galați are dreptul de a solicita organizațiilor care implementează obligațiile privind răspunderea extinsă a producătorului acoperirea costurilor de gestionare pentru deșeurile municipale care fac obiectul răspunderii extinse a producătorului, stabilite în baza actului normativ care reglementează fluxul specific al respectivelor deșeuri, și au obligația de a stabili modalitatea prin care se plătesc serviciile aferente acelor deșeuri, prestate de operatorul serviciului de salubrizare.
(4) Pentru deșeurile care fac obiectul răspunderii extinse a producătorului care se regăsesc în deșeurile municipale, acoperirea costurilor din bugetul local se face și cu aportul organizațiilor care implementează obligațiile privind răspunderea extinsă a producătorului și fără impunerea unor costuri suplimentare utilizatorilor serviciului de salubrizare.
(5) Operatorii serviciului de salubrizare trebuie să îndeplinească indicatorii de performanță din  prezentul Regulament.


SECŢIUNEA a 2-a 
Accesul la serviciul de salubrizare
ART. 9 
(1) Toți utilizatorii, persoane fizice sau juridice, de pe teritoriul județului Galați, au garantat dreptul de a beneficia de acest Serviciu.
(2) Utilizatorii au drept de acces, fără discriminare, la informațiile publice privind Serviciul de salubrizare, la indicatorii de performanță ai Serviciului, la structura tarifară și la clauzele contractuale.
(3) Operatorii serviciului de salubrizare sunt obligați ca prin modul de prestare a serviciului să asigure protecția sănătății publice utilizând numai mijloace și utilaje corespunzătoare cerințelor autorităților competente din domeniul sănătății publice și al protecției mediului.
(4) Operatorii serviciului de salubrizare sunt obligați să asigure continuitatea serviciului conform programului aprobat de autoritățile administrației publice locale împreună cu ADI ECOSERV Galați, respectiv cu primăria municipiului Galați, cu excepția cazurilor de forță majoră care vor fi menționate în contractul de delegare sau în hotărârea de dare în administrare a Serviciului.
(5) Utilizatorii serviciului, casnici și non-casnici, vor plăti taxă de salubrizare.

SECŢIUNEA a 3-a 
Obligații privind documentația tehnică
ART. 10 
(1) Prezentul Regulament stabilește obligațiile operatorilor în ceea ce privește deținerea și păstrarea documentației tehnice minime a infrastructurii care formează sistemul public de salubrizare.
(2) Regulamentul stabilește documentele necesare exploatării, precum și modul de întocmire, actualizare, păstrare și manipulare a acestor documente.
(3) Detalierea prevederilor prezentului Regulament privind modul de întocmire, de păstrare și reactualizare a evidenței tehnice se va face prin proceduri de exploatare specifice principalelor tipuri de instalații.
 
ART. 11 
(1) Operatorii serviciului de salubrizare vor deține și vor actualiza, în funcție de specificul activității de salubrizare prestate și în conformitate cu normele aplicabile, următoarele documente de bază puse la dispoziție de către autoritățile administrației publice locale și/sau generate din activitatea desfășurată:
a) actele de proprietate sau contractul prin care s-a făcut delegarea gestiunii;
b) planul cadastral și situația terenurilor din aria de deservire;
c) planurile generale cu amplasarea construcțiilor și a instalațiilor aflate în exploatare, actualizate cu toate modificările sau completările;
d) planurile clădirilor sau construcțiilor speciale având notate toate modificările sau completările la zi;
e) cărțile tehnice ale construcțiilor;
f) documentația tehnică a utilajelor și instalațiilor și, după caz, autorizațiile de punere în funcțiune a acestora;
g) procese-verbale de constatare în timpul execuției și planurile de execuție ale părților de lucrări sau ale lucrărilor ascunse;
h) proiectele de execuție ale lucrărilor, cuprinzând memoriile tehnice, breviarele de calcul, devizele pe obiecte, devizul general, planurile și schemele instalațiilor și rețelelor etc.;
i) documentele de recepție, preluare și terminare a lucrărilor cu:
    1.  procese-verbale de măsurători cantitative de execuție;
    2. procese-verbale de verificări și probe, inclusiv probele de performanță și garanție, buletinele de verificări, analiză și încercări;
    3.  procese-verbale de realizare a indicatorilor tehnico-economici;
    4.  procese-verbale de punere în funcțiune;
    5.  lista echipamentelor montate în instalații cu caracteristicile tehnice;
    6.  procesele-verbale de preluare ca mijloc fix în care se consemnează rezolvarea neconformităților și a remedierilor;
    7. documentele de aprobare a recepțiilor și de predare în exploatare;
j) schemele de funcționare a instalațiilor, planurile de ansamblu, desenele de detaliu actualizate conform situației de pe teren, planurile de ansamblu și de detaliu ale fiecărui agregat și/sau ale fiecărei instalații, inclusiv planurile și cataloagele pieselor de schimb;
k) instrucțiunile producătorilor/furnizorilor de echipament sau ale organizației de montaj privind manipularea, exploatarea, întreținerea și repararea echipamentelor și instalațiilor, precum și cărțile/fișele tehnice ale echipamentelor principale ale instalațiilor;
l) normele generale și specifice de protecție a muncii aferente fiecărui echipament, fiecărei instalații sau fiecărei activități;
m) planurile de dotare și amplasare cu mijloace de stingere a incendiilor, planul de apărare a obiectivului în caz de incendiu, calamități sau alte situații excepționale;
n) regulamentul de organizare și funcționare și atribuțiile de serviciu pentru întreg personalul;
o) avizele și autorizațiile legale de funcționare pentru clădiri, laboratoare, instalații de măsură, inclusiv cele de protecție a mediului obținute în condițiile legii;
p) inventarul instalațiilor și liniilor electrice, conform instrucțiunilor în vigoare;
q) instrucțiuni privind accesul în incintă și instalații;
r) documentele referitoare la instruirea, examinarea și autorizarea personalului;
s) registre de control, de sesizări și reclamații, de dare și retragere din exploatare, de admitere la lucru etc.;
t) bilanțul de proiect și rezultatele bilanțurilor periodice întocmite conform prevederilor legale, inclusiv bilanțul de mediu.
u) manualele de operare ale echipamentelor, utilajelor, autospecialelor și instalațiilor operate, care fac parte din infrastructura serviciului de salubrizare, dacă este cazul;
v) planurile de revizii și reparații;

(2) Documentațiile referitoare la construcții se vor întocmi, completa și păstra conform normelor legale referitoare la "Cartea tehnică a construcției".

ART. 12 

(1) Pentru investițiile/lucrările care sunt în sarcina operatorilor, pe durata delegării gestiunii serviciului, aceștia au obligația să respecte toate prevederile legale și orice normative din domeniul proiectării, execuției de lucrări și urmăririi calității în construcții, precum și să obțină și să respecte toate certificatele, avizele, acordurile, autorizațiile și orice alte documente necesare conform oricăror acte normative aplicabile.
(2) Proiectarea și construirea oricăror stații, instalații, depozite se realizează în concordanță cu cerințele din planurile județene de gestionare a deșeurilor.

ART. 13 
(1) Documentația de bază a lucrărilor și datele generale necesare exploatării, întocmită de operatorii economici specializați în proiectare, se predă titularului de investiție odată cu proiectul lucrării respective.
(2) Operatorii economici care au întocmit proiectele au obligația de a corecta toate planurile de execuție, în toate exemplarele în care s-au operat modificări pe parcursul execuției și, în final, să înlocuiască aceste planuri cu altele noi, originale, actualizate conform situației reale de pe teren, și să predea proiectul, inclusiv în format optoelectronic, împreună cu instrucțiunile necesare exploatării, întreținerii și reparării instalațiilor proiectate.
(3) Antreprenorul/responsabilul de execuție și/sau de montaj are obligația ca, odată cu predarea lucrărilor, să predea și schemele, planurile de situații și de execuție modificate conform situației de pe teren. În cazul în care nu s-au făcut modificări față de planurile inițiale, se va preda câte un exemplar din aceste planuri, având pe ele confirmarea că nu s-au făcut modificări în timpul execuției.
(4) În timpul execuției lucrărilor se interzic abaterile de la documentația întocmită de proiectant, fără avizul acestuia.

ART. 14 
(1) Județul Galați, municipiul Galați și UAT-urile din județul Galați, în calitate de deținători de instalații existente care fac parte din sistemul public de salubrizare precum și operatorii care au primit în gestiune serviciul de salubrizare au obligația să își organizeze o arhivă tehnică pentru păstrarea documentelor de bază prevăzute la art. 11 alin. (1), organizată astfel încât să poată fi găsit orice document cu ușurință.
(2) La încheierea activității, operatorii serviciului de salubrizare vor preda ADI ECOSERV Galați, pe bază de proces-verbal, întreaga arhivă pe care și-a constituit-o, fiind interzisă păstrarea de către acesta a vreunui document original sau copie.
(3) La încheierea activității, operatorul serviciului de salubrizare Ecosal Galați va preda municipiului Galați, pe bază de proces-verbal, întreaga arhivă pe care și-a constituit-o, fiind interzisă păstrarea de către acesta a vreunui document original sau copie.


SECŢIUNEA a 4-a
Îndatoririle personalului operativ
ART. 15 
(1) Personalul de deservire operativă se compune din toți salariații care deservesc construcțiile, instalațiile și echipamentele specifice destinate prestării Serviciului de salubrizare având ca sarcină principală de serviciu exploatarea, întreținerea, supravegherea sau asigurarea funcționării acestora
(2) Subordonarea pe linie operativă și tehnico-administrativă, precum și obligațiile, drepturile și responsabilitățile personalului de deservire operativă se trec în fișa postului și în procedurile operaționale.
(3) Locurile de muncă în care este necesară desfășurarea activității se stabilesc de operatori în procedurile proprii în funcție de:
a) gradul de periculozitate a instalațiilor și a procesului tehnologic;
b) gradul de automatizare a instalațiilor;
c) gradul de siguranță necesar în asigurarea serviciului;
d) necesitatea supravegherii instalațiilor și procesului tehnologic.

ART. 16 
(1) În timpul prestării serviciului, personalul trebuie să asigure funcționarea instalațiilor, în conformitate cu regulamentele de exploatare sau manualele de operare, instrucțiunile/procedurile tehnice interne, graficele/diagramele de lucru și dispozițiile personalului ierarhic superior pe linie operativă sau tehnică-administrativă.
(2) [bookmark: do|caI|si4|ar13|al2]Prestarea serviciului de salubrizare trebuie realizată astfel încât să se asigure:
a) [bookmark: do|caI|si4|ar13|al2|lia]protejarea sănătății populației;
b) [bookmark: do|caI|si4|ar13|al2|lib]protecția mediului înconjurător;
c) [bookmark: do|caI|si4|ar13|al2|lic]menținerea curățeniei și crearea unei estetici corespunzătoare a localităților;
d) [bookmark: do|caI|si4|ar13|al2|lid]conservarea resurselor naturale prin valorificarea deșeurilor
e) [bookmark: do|caI|si4|ar13|al2|lie]atingerea tuturor indicatorilor de performanță și reducerea cantității de deșeuri eliminate la depozit; 
f) continuitatea serviciului.












CAPITOLUL II. Asigurarea serviciului de salubrizare și condiții de funcționare
SECŢIUNEA 1. Colectarea separată și transportul separat al deșeurilor menajere și al deșeurilor similare provenind din activități comerciale din industrie și instituții, inclusiv fracții colectate separat și servicii conexe activității de colectare separată și transport separat incluzând: gestionarea deșeurilor provenite din locuințe, generate de activități de reamenajare și reabilitare interioară și/sau exterioară a acestora, la solicitarea generatorilor de deșeuri, gestionarea deșeurilor voluminoase, gestionarea deșeurilor periculoase și gestionarea deșeurilor textile


ART. 17 

(1) Următoarele fracții/tipuri de deșeuri municipale sunt colectate separat:
a) deșeuri reciclabile de hârtie, metal, plastic și sticlă, inclusiv deșeuri de ambalaje, de la toți producătorii de deșeuri și din toate punctele de colectare;
b) deșeuri reziduale, de la toți utilizatorii și din toate punctele de colectare;
c) biodeșeuri, de la toți utilizatorii și din toate punctele de colectare;
d) deșeuri textile, de la toți utilizatorii și din toate punctele de colectare și/sau, după caz, de la toate punctele/spațiile special amenajate și dotate cu containere/recipiente specifice colectării acestor deșeuri,
e) stabilite de către autoritățile administrației publice locale, inclusiv în cadrul campaniilor de colectare a deșeurilor voluminoase;
f) deșeuri periculoase din deșeurile menajere, de la toți utilizatorii casnici, prin campanii de colectare;
g) uleiuri vegetale uzate, care au devenit improprii consumului alimentar, din punctele de colectare și/sau locurile/spațiile special amenajate și dotate cu containere/recipiente specifice colectării acestor deșeuri, stabilite de către autoritățile administrației publice locale.
(2) Operatorul are obligația să colecteze separat următoarele categorii de deșeuri generate ocazional și/sau
care nu pot fi colectate prin sistemele destinate colectării celorlalte fracții/tipuri de deșeuri municipale:
a) deșeuri voluminoase, inclusiv saltelele și mobila, de la toți utilizatorii, prin campanii de colectare și/sau din locurile/spațiile special amenajate stabilite de către autoritățile administrației publice locale, precum și, contra cost, la solicitarea utilizatorilor;
b) deșeuri din construcții provenite din locuințe, generate de activități de reamenajare și reabilitare interioară și/sau exterioară a acestora, pentru care nu este obligatorie emiterea unei autorizații de construire/desființare potrivit prevederilor art. 11 din Legea nr. 50/1991 privind autorizarea executării lucrărilor de construcții, republicată, cu modificările și completările ulterioare, de la toți utilizatorii casnici,
c) din locurile/spațiile special amenajate stabilite de către autoritățile administrației publice locale și/sau, contra cost, la solicitarea utilizatorilor casnici;
d) deșeurile similare provenite de la evenimentele publice, pe baze contractuale, la solicitarea organizatorilor;
e) deșeuri abandonate, conform procedurii convenite cu autoritatea administrației publice locale și/sau la solicitarea acesteia.

ART. 18 

(1) Operatorul are obligația să colecteze deșeurile municipale abandonate și deșeurile din construcții abandonate:
a) lângă punctele de colectare a deșeurilor, conform procedurii de colectare a deșeurilor abandonate convenită cu autoritățile administrației publice locale;
b) pe căile publice de circulație, în cazul în care această operațiune nu a fost atribuită operatorului care prestează măturatul căilor publice, la solicitarea scrisă a autorității administrației publice locale sau conform procedurii convenite cu aceasta.

(2) Cheltuielile legate de gestionarea deșeurilor abandonate sunt facturate autorității administrației publice locale, la tarifele aprobate pe baza fișelor de fundamentare întocmite de operator, corespunzător categoriei de deșeuri abandonate, respectiv deșeuri municipale abandonate sau, după caz, deșeuri din construcții abandonate.



ART. 19 
(1) Localitățile județului Galați au calitatea de deținători legali a deșeurilor municipale, depozitate în recipientele puse la dispoziția utilizatorilor fie direct, fie prin operatorul serviciului de salubrizare pentru colectare, amplasate în aria teritorială a localităților Județului Galați. Preluarea deșeurilor din recipientele amplasate în punctele de colectare de către alte persoane decât operatorul serviciului de salubrizare constituie infracțiune de furt și se sancționează potrivit legii.     
(2) Până la intrarea în funcțiune a Stației de tratare mecano – biologică Galați, următoarele categorii de deșeuri vor fi colectate separat de pe teritoriul județului Galați și transportate la stațiile/instalațiile de tratare/depozitare:
a) deșeuri reziduale; 
b) deșeuri verzi (deșeuri din parcuri și grădini);
c) deșeuri reciclabile (hârtie și carton, plastic și metal, sticlă), inclusiv deșeuri de ambalaje;
d) deșeuri periculoase din deșeurile menajere;
e) deșeuri voluminoase provenite de la populație, instituții publice și operatori economici;
f) deșeurile textile;
g) deșeuri provenite din locuințe, generate de activități de reamenajare și reabilitare interioară și/sau exterioară a acestora;
(3) După intrarea în funcțiune a Stației de tratare mecano – biologică Galați, vor fi colectate separat și biodeșeurile menajere și similare, în plus față de categoriile de deșeuri menționate la alineatul de mai sus.

ART. 20 
(1) Operatorii serviciului de salubrizare, care colectează separat și transportă deșeuri menajere și deșeuri similare, trebuie să cunoască:
a) datele/cerințele tehnice ale infrastructurii și utilajelor specifice cu care prestează activitatea;
b) tipul și cantitatea de deșeuri care urmează să fie transportate, pentru fiecare categorie de deșeuri în parte;
c) originea și destinația fiecărui tip de deșeuri colectate, date care trebuie prezentate, la cerere, autorităților competente.
d) cerințele tehnice generale;
e) măsurile de precauție necesare;
f) informațiile privind originea, destinația și tratarea deșeurilor, precum și tipul și cantitatea de deșeuri, date care trebuie prezentate, la cerere, autorităților competente.

ART. 21 
(1) Operatorii serviciului de salubrizare, împreună cu autoritățile administrației publice locale, au obligația să identifice toți producătorii de deșeuri, indiferent de natura acestor deșeuri, și să acționeze în vederea creării facilităților necesare prestării activității de colectare separată și transport separat al deșeurilor menajere și deșeurilor similare.
(2) Fiecare localitate a județului Galați și Adunarea Generală ADI ECOSERV aprobă/instituie taxe de salubrizare pentru constituirea fondurilor necesare finanțării activității.

ART. 22 
(1) Persoanele fizice și juridice, producătoare de deșeuri municipale, au obligația să separe corect deșeurile municipale pe fracții, conform sistemului de colectare stabilit la nivelul unității administrativ-teritoriale, în punctele de colectare și/sau spatii special amenajate și asigurate de către autoritatea administrației publice locale împreună cu operatorul de salubrizare.
(2) [bookmark: do|caII|si1|ar17|al2]Biodeșeurile din deșeurile menajere și similare vor fi colectate separat în recipiente special destinate acestui scop și vor fi transportate și predate la Stația de tratare mecano-biologică.
(3) [bookmark: do|caII|si1|ar17|al3]În vederea realizării activității de colectare separată, punctele de colectare amenajate sunt dotate, conform legii, cu recipiente de colectare separată pentru fiecare tip de deșeuri, prin grija operatorului sau a autorității administrației publice locale, după caz. La gospodăriile individuale colectarea separată a deșeurilor se va face ”din poartă în poartă” în recipiente specifice, pungi/saci sau alte tipuri de containere care prezintă un grad de siguranță ridicat din punct de vedere sanitar și al protecției mediului.
(4) În mediul de rezidență rural se poate promova reciclarea la sursă a biodeșeurilor, prin dotarea tuturor utilizatorilor casnici cu unități de compostare individuală, amplasate în incinta gospodăriei. Cantitatea de biodeșeuri reciclate la sursă pe persoană care se ia în considerare de către delegatar la calcul ratei de reciclare nu trebuie să depășească în niciun caz cantitatea medie de deșeuri menajere pe cap de locuitor corespunzătoare indicelui de generare pentru mediul rural (kg/locuitor/zi), prevăzut în planul județean de gestionare a deșeurilor, conform prevederilor pct. 4 (b) din Metodologia de calcul al biodeşeurilor municipale separate se reciclate la sursă prevăzută în anexa nr. II la Decizia de punere în aplicare (UE) 2019/1.004 a Comisiei din 7 iunie 2019 de stabilire a normelor pentru calculul, verificarea și raportarea datelor privind deșeurile în conformitate cu Directiva 2008/98/CE a Parlamentului European și a Consiliului și de abrogare a Deciziei de punere în aplicare C(2012) 2.384 a Comisiei.
(5) [bookmark: do|caII|si1|ar17|al4]Recipientele folosite pentru colectarea separată a diferitelor tipuri de deșeuri vor fi, de regulă, inscripționate cu denumirea deșeurilor pentru care sunt destinate și marcate în diverse culori prin vopsire sau prin aplicare de folie adezivă, conform prevederilor Ordinului ministrului mediului și gospodăririi apelor și al ministrului administrației și internelor nr. 1281/2005 privind stabilirea modalităților de identificare a containerelor pentru diferite tipuri de materiale în scopul aplicării colectării selective.
(6) Operatorii serviciului de salubritate nu au obligația de a scoate recipiente de colectare a deșeurilor reziduale din ghena blocului pentru a realiza colectarea (ghena fiind proprietatea privată a asociației de proprietari, căreia îi revine această obligație).
(7) Asociațiile de proprietari pot decide, prin Hotărâri ale Adunării Generale adoptate cu votul majorității locatarilor implicați (din anumite motive care îi privesc în mod direct: miros, disconfort, etc.) desființarea ghenelor. În acest caz, asociațiile de proprietari/locatari sunt obligate să se adreseze Primăriei cu o cerere scrisă, prin care se solicită amenajarea unei incinte pentru amplasarea recipientelor destinate colectării deșeurilor.

ART. 23 

(1) Punctele de colectare vor fi dotate cu recipiente marcate în culorile stabilite de actele normative în vigoare, având capacitatea de stocare corelată cu numărul de utilizatori arondați și cu frecvența de ridicare, asigurând condiții de acces ușor pentru autovehiculele destinate colectării.
(2) Numărul de recipiente de colectare a deșeurilor municipale se stabilește conform tabelului 2 din Standardul SR 13387:1997, Salubrizarea localităților. Deșeuri urbane. Prescripții de proiectare a punctelor pentru precolectare.
(3) În plus față de recipientele asigurate conform alin. (1) și (2), colectarea deșeurilor se poate realiza și în recipiente asigurate din bugetul local sau furnizate de operatorul serviciului de salubrizare pentru a asigura colectarea separată cel puțin a categoriilor de deșeuri prevăzute la art. 15.
(4) În vederea prevenirii utilizării neconforme și/sau fără drept a recipientelor de colectare a deșeurilor municipale, acestea vor fi inscripționate cu un marcaj de identificare realizat astfel încât să nu poată fi șters fără ca prin această operație să nu rămână urme vizibile.
(5) Operatorul va suplimenta capacitatea de colectare, inclusiv prin mărirea numărului de recipiente, în cazul în care se dovedește că volumul acestora este insuficient și se stochează deșeuri municipale în afara lor.
(6) Menținerea în stare salubră, ventilarea, deratizarea, dezinfecția și dezinsecția punctelor de colectare/recipientelor de colectare revin persoanelor fizice și/sau juridice în cazul în care acestea se află în spatii aparținând utilizatorului ori operatorului serviciului de salubrizare în cazul când acestea sunt amplasate pe domeniul public.
(7) Pentru utilizatorii din imobilele de tip condominiu și/sau din alte imobile, asociații de locatari/proprietari, gospodării individuale, care nu dispun de spații interioare de colectare separată a deșeurilor, se vor amenaja puncte de colectare exterioare dotate cu recipiente specifice pentru fiecare tip de deșeu. Aceste puncte vor fi amenajate conform prevederilor din Strategia locală de dezvoltare a serviciului sau din Planul Județean de Gestionare a Deșeurilor și amplasate în locuri care să permită accesul ușor al autovehiculelor de colectare. Stabilirea locului de amplasare a punctelor de colectare se va face cu respectarea prevederilor legale.
(8) Platformele spațiilor necesare colectării separate a deșeurilor, care se vor realiza prin grija autorităților administrației publice locale vor fi în mod obligatoriu betonate sau asfaltate, în mediul urban, și în cazul în care nu sunt asigurate condiții de scurgere a apei provenite din exfiltrații ori a celei meteorice, vor fi prevăzute în cazul în care este fezabil tehnic și economic cu rigole de preluare, racordate la rețeaua de canalizare.
(9) Operatorul verifică starea de etanșeitate a recipientelor de colectare și le înlocuiește imediat pe cele care s-au deteriorat.
(10) Accesul la recipientele de colectare a deșeurilor, recipientele amplasate pe platforma aferentă punctului de colectare, poate fi restricționat, de acesta putând beneficia doar utilizatorii serviciului de salubrizare pentru depunerea deșeurilor în recipientele amplasate în incintele cu acces controlat, reprezentanții operatorului serviciului de salubrizare (pentru golirea recipientelor de colectare și salubrizarea platformei de depozitare și a perimetrului adiacent recipientelor de colectare a deșeurilor provenite de la populație) și reprezentanții autorității publice locale, inclusiv Poliția Locală.  
(11) La finalizarea activității de colectare a deșeurilor, operatorul serviciului de salubrizare va asigura o stare de curățenie și igienizare corespunzătoare a platformei de depozitare și a perimetrului adiacent recipientelor de colectare separată a deșeurilor menajere.

ART. 24 
În funcție de sistemul de colectare separată adoptat, colectarea în recipiente a deșeurilor menajere și similare se realizează astfel:
a) deșeurile reziduale în recipiente de culoare gri/negru;
b) biodeșeurile în recipiente de culoare maro;
c) deșeurile de hârtie și carton, curate, în recipiente de culoare albastră;
d) deșeurile de plastic și metal în recipiente de culoare galbenă;
e) deșeurile de sticlă albă/colorată în recipiente de culoare verde, nefiind permis amestecul sticlei cu deșeuri din materiale de tip porțelan/ceramică;
f) deșeurile periculoase din deșeurile menajere în containere de culoare roșie;
g) deșeurile textile se colectează în containere special dedicate acestui flux de deșeuri.

ART. 25 
Colectarea în containere și recipiente a deșeurilor menajere și similare în municipiul Galați se va realiza astfel:
(1) În zonele de blocuri, colectarea deșeurilor se realizează pe 5 fracții astfel:
a) deșeurile de hârtie și carton se colectează în puncte de colectare în containere albastre de 2500 l;
b) deșeurile de plastic și metal se colectează în puncte de colectare în containere galbene de 2500 l;
c) deșeurile de sticlă se colectează pe o singură culoare în puncte de colectare în containere verzi de 2500 l;
d) biodeșeurile se colectează în puncte de colectare în containere maro de 1100 l;
e) deșeurile reziduale se colectează în puncte de colectare, în containere gri/negre de 1,1 mc;
f) deșeurile în amestec ( rezidual și biodegradabil) se pot colecta în puncte de colectare, în containere gri/negre de 1,1 mc până la punerea in functiune a stației de tratare mecano-biologice ;
(2) În zonele de case, colectarea deșeurilor se realizează pe 5 fracții astfel:
a) deșeurile de hârtie și carton se colectează prin sistemul din poartă în poartă, în pubele de 80 l;
b) deșeurile de plastic și metal se colectează prin sistemul din poartă în poartă, în pubele de 80 l;
c) deșeurile de sticlă se colectează în puncte de colectare în containere verzi de 2500 l;
d) biodeșeurile se colectează prin sistemul din poartă în poartă în pubele maro de 80 l;
e) deșeurile reziduale se colectează din poartă în poartă, în pubelele gri/negre de 80/120 l;
f) deșeurile în amestec ( rezidual și biodegradabil) se pot colecta din poartă în poartă, în pubelele gri/negre de 80/120 l până la punerea in functiune a stației de tratare mecano-biologice ;
(3) Colectarea deșeurilor similare de la instituții, comerţ și industrie se realizează separat, pe 5 fracții (deșeuri de hârtie și carton, deșeuri de sticlă, deșeuri de plastic și metal, biodeșeuri și deșeuri reziduale), în funcție de specificul unității, în recipiente proprii sau puși la dispoziție de către operatorul de salubrizare.
(4) Colectarea deșeurilor menajere periculoase se realizează în cadrul campaniilor de colectare, cu ajutorul mașinilor specializate pentru colectarea și transportul deșeurilor periculoase (hazmobile). Colectarea se va realiza după un program stabilit la începutul anului. Atât programul de colectare, cât și punctele de staționare a mașinii vor fi comunicate cetățenilor din fiecare zonă în parte la începutul fiecărui an. Deșeurile periculoase menajere colectate vor fi transportate la punctele de stocare temporară amenajate de operatorul delegat. Preluarea, stocarea temporară, precum și tratarea și eliminarea deșeurilor periculoase menajere se realizează în condițiile legii. 
(5) Deșeurile de baterii și acumulatori se colectează în cadrul campaniilor de colectare sau se predau în sistemele de colectare puse la dispoziție de către producători, aflate în spațiile comerciale.
(6) [bookmark: _Hlk107055127]Deșeurile textile se colectează în cadrul campaniilor de colectare sau se predau în sisteme de colectare pune la dispoziție de producători, aflate în spațiile comerciale.
(7) Colectarea deșeurilor voluminoase se realizează în cadrul campaniilor de colectare sau la cerere, cu ajutorul mașinilor specializate pentru colectarea și transportul deșeurilor voluminoase. Colectarea se va realiza după un program stabilit la începutul anului. Atât programul de colectare, cât și punctele de staționare a mașinii vor fi comunicate cetățenilor din fiecare zonă în parte la începutul fiecărui an. Deșeurile voluminoase colectate vor fi transportate la punctele de stocare temporară amenajate de operatorul delegat.
(8) Modul de colectare a deșeurilor din construcții și demolări rezultate de la populație este prezentat în Capitolul II, secțiunea 7.

ART. 26 
Colectarea în containere și recipiente a deșeurilor menajere și similare în unitățile administrativ teritoriale din restul județului Galați se va realiza astfel:
(1) În localitățile din mediul urban (mare și mic), în zonele de blocuri, colectarea deșeurilor se realizează pe 5 fracții astfel:
a) deșeurile de hârtie și carton se colectează în puncte de colectare în containere albastre de 1,1 mc;
b) deșeurile de plastic și metal se colectează în puncte de colectare în containere galbene de 1,1 mc;
c) deșeurile de sticlă se colectează în puncte de colectare în containere verzi de 1,1 mc;
d) biodeșeurile se colectează în puncte de colectare în containere maro de 1100 l;
e) deșeurile reziduale se colectează în puncte de colectare, în pubele gri/negre de 360 l sau containere gri/negre de 1,1 mc;
f) deșeurile în amestec ( rezidual și biodegradabil) se colectează în puncte de colectare  în pubele gri/negre de 360 l sau containere gri/negre de 1,1 mc până la punerea in functiune a stației de tratare mecano-biologice ;
(2) În localitățile din mediul urban (mare și mic), în zonele de case, colectarea deșeurilor se realizează pe 5 fracții astfel:
a) deșeurile de hârtie și carton se colectează prin sistemul din poartă în poartă, în pubele de plastic de 80 l;
b) deșeurile de plastic și metal se colectează prin sistemul din poartă în poartă, în pubele de 80 l sau 120 l ;
c) deșeurile de sticlă se colectează în puncte de colectare în containere verzi de 1100 l;
d) biodeșeurile se colectează din poartă în poartă în pubele maro de 80 l;
e) deșeurile reziduale se colectează din poartă în poartă, în pubelele gri/negre de 80 l sau 120l;
f) deşeurile verzi se colectează în puncte de colectare în containere maro de 1,1 mc.
g) deșeurile în amestec ( rezidual și biodegradabil) se colectează din poartă în poartă în pubele gri/negre de 80 l sau 120 l până la punerea in functiune a stației de tratare mecano-biologice;
(3) În localitățile din mediul rural (mare și mic), în zonele de blocuri, colectarea deșeurilor se realizează pe 4 fracții astfel:
a) deșeurile de hârtie și carton se colectează în puncte de colectare în containere albastre de 1,1 mc;
b) deșeurile de plastic și metal se colectează în puncte de colectare în containere galbene de 1,1 mc;
c) deșeurile de sticlă se colectează în puncte de colectare în containere verzi de 1,1 mc;
d) biodeșeurile se colectează în puncte de colectare în containere maro de 1100 l;
e) deșeurile reziduale se colectează în puncte de colectare, în containere de 360 l;
(4) În localitățile din mediul rural (mare și mic), în zonele de case colectarea deșeurilor se realizează pe 5 fracții astfel:
a) deșeurile de hârtie și carton se colectează prin sistemul din poartă în poartă, pubele albastre de 80 l;
b) deșeurile de plastic și metal se colectează prin sistemul din poartă în poartă, în pubele galbene de 80 l;
c) deșeurile de sticlă se colectează în puncte de colectare în containere verzi de 1100 l;
d) biodeșeurile se colectează din poartă în poartă în puncte de colectare în containere maro de 80 l;
e) deșeurile reziduale se colectează din poartă în poartă, în pubelele gri/negre de 80 l;
f) deşeurile verzi se colectează în puncte de colectare în containere maro de 1,1 mc.
g) deșeurile în amestec ( rezidual și biodegradabil) se colectează din poartă în poartă în pubele gri/negre de 80 l până la punerea in functiune a stației de tratare mecano-biologice;
h) în zonele în care nu există drum accesibil colectarea deșeurilor în amestec se va realiza prin aport voluntar în puncte de precolectare stradale.
(5) Colectarea deșeurilor similare de la instituții, comerţ și industrie se realizează separat, pe 5 fracții (deșeuri de hârtie și carton, deșeuri de sticlă, deșeuri de plastic și metal, biodeșeuri și deșeuri reziduale), în funcție de specificul unității, în recipiente proprii sau puși la dispoziție de către operatorul de salubrizare.
(6) Colectarea deșeurilor menajere periculoase se realizează în cadrul campaniilor de colectare, cu ajutorul mașinilor specializate pentru colectarea și transportul deșeurilor periculoase (hazmobile). Colectarea se va realiza după un program stabilit la începutul anului. Atât programul de colectare, cât și punctele de staționare a mașinii vor fi comunicate cetățenilor din fiecare zonă în parte la începutul fiecărui an. Deșeurile periculoase menajere colectate vor fi transportate la punctele de stocare temporară amenajate de operatorul delegat. Preluarea, stocarea temporară, precum și tratarea și eliminarea deșeurilor periculoase menajere se realizează în condițiile legii. 
(7) Deșeurile de baterii și acumulatori se predau în sistemele de colectare puse la dispoziție de către producători, aflate în spațiile comerciale.
(8) Deșeurile textile se colectează în cadrul campaniilor de colectare sau se predau în sisteme de colectare puse la dispoziție de producători, aflate în spațiile comerciale.
(9) Colectarea deșeurilor voluminoase se realizează în cadrul campaniilor de colectare sau la cerere, cu ajutorul mașinilor specializate pentru colectarea și transportul deșeurilor voluminoase. Colectarea se va realiza după un program stabilit la începutul anului. Atât programul de colectare, cât și punctele de staționare a mașinii vor fi comunicate cetățenilor din fiecare zonă în parte la începutul fiecărui an. Deșeurile voluminoase colectate vor fi transportate la punctele de stocare temporară amenajate de operatorul delegat.
(10) În perioada de tranziție a implementării sistemului de colectare și transport realizat prin proiectul Sistem de Management Integrat al Deșeurilor în Județul Galați, inclusiv în perioada de mobilizare a operatorilor coroborat cu situația din teren, colectarea separată poate fi făcută și în alte tipuri de recipiente.

ART. 27 
(1) Deșeurile reziduale se colectează în recipiente de culoare gri/negru și sunt următoarele: resturi de carne și peste, gătite sau proaspete; resturi de produse lactate (lapte, smântână, brânză, iaurt, unt, frișcă); ouă întregi; grăsimi animale și uleiuri vegetale (în cazul în care nu se colectează separat); excremente ale animalelor de companie; scutece/tampoane; cenușă de la sobe (dacă se ard și cărbuni); resturi vegetale din curte tratate cu pesticide; lemn tratat sau vopsit; conținutul sacului de la aspirator; mucuri de țigări; veselă din porțelan/sticlă spartă, geamuri sparte.
(2) Deșeurile verzi din parcurile și grădinile populației sunt următoarele: resturi vegetale din curte (iarbă, frunze, crengi și nuiele mărunțite, flori, paie), plante de casă, bucăți de lemn mărunțit.
(3) Deșeurile verzi din parcurile și grădinile publice sunt următoarele: resturi vegetale (iarbă, frunze, crengi, flori, paie), bucăți de lemn mărunțit.
(4) [bookmark: do|caII|si1|ar19|al1|lib|pt2][bookmark: do|caII|si1|ar19|al1|lib|pt3][bookmark: do|caII|si1|ar19|al1|lib|pt4][bookmark: do|caII|si1|ar19|al1|lib|pt5][bookmark: do|caII|si1|ar19|al1|lib|pt6][bookmark: do|caII|si1|ar19|al1|lib|pt7][bookmark: do|caII|si1|ar19|al1|lib|pt8][bookmark: do|caII|si1|ar19|al1|lib|pt9][bookmark: do|caII|si1|ar19|al1|lib|pt13]Biodeșeurile menajere și similare se colectează în recipiente de culoare maro și sunt următoarele: resturi de fructe și de legume proaspete sau gătite, resturi de pâine și cereale, zaț de cafea/resturi de ceai, păr și blană, coji de ouă, coji de nucă, cenușă de la sobe (când se arde numai lemn), rumeguș, ziare, hârtie, carton mărunțite, umede și murdare.
(5) Deșeurile reciclabile de tip hârtie și carton se colectează în recipiente de culoare albastră, fiind de următoarele tipuri: ziare, reviste, pliante și cataloage de prezentare, cărți vechi de telefon, hârtie tipărită și corespondență veche, plicuri, agende și caiete vechi, ambalaje de hârtie și carton curate (de la mâncare, de la cosmetice, de la îmbrăcăminte), hârtie de împachetat folosită, cartoane de ouă, pungi de hârtie care nu mai pot fi folosite, tuburile de la prosoapele de bucătărie din hârtie și de la hârtia de toaletă, farfurii și pahare de unică folosință folosite (dacă nu sunt foarte murdare) etc.;
(6) Deșeurile reciclabile din material de tip plastic și metal se colectează în recipiente de culoare galbenă, fiind de următoarele tipuri: orice fel de ambalaje de plastic (de la mâncare, de la cosmetice, de la îmbrăcăminte și încălțăminte), pungi și sacoșe care nu mai pot fi utilizate, golite de conținut, folii de plastic protectoare (de la ambalarea produselor electrice), sticle de plastic de la băuturi (PET-uri), cutii de medicamente goale, jucării de plastic ce nu mai pot fi folosite, cutii de plastic, ligheane și ghivece de flori sparte, veselă de plastic, ambalaje de metal golite de conținut (cutii de conserve, doze de băuturi din aluminiu), inclusiv de la mâncarea de animale, folie de aluminiu, tuburi de spray-uri goale, ambalajele de carton de la lapte sau sucuri de fructe etc.;
(7) Deșeurile reciclabile din material de tip sticlă albă/colorată se colectează în recipiente de culoare verde, fiind de următoarele tipuri: orice fel de ambalaje de sticlă care nu mai pot fi returnate (sticle de bere, vin, băuturi spirtoase și răcoritoare) de orice culoare (albă, maro sau verde), ambalaje de sticlă de la produsele cosmetice etc.; nu este permis amestecul sticlei cu deșeuri din materiale de tip porțelan/ceramică.
(8) Deșeuri textile – îmbrăcăminte uzată din orice tip de material sau orice tip de obiect textil uzat.


ART. 28 
(1) [bookmark: do|caII|si1|ar20|al2]Fracțiile de deșeuri municipale colectate separat sunt supuse proceselor de sortare/tratare în vederea reciclării/valorificării.
(2) Este interzisă depozitarea biodeșeurile și a deșeurilor reciclabile colectate separat.


ART. 29 
(1) Colectarea deșeurilor reziduale menajere și similare în municipiul Galați se va realiza cu următoarea frecvență:
a) Deșeuri reziduale menajere: o dată pe săptămână în zona de case și de 3 ori pe săptămână în zona de blocuri;
b) Deșeuri reziduale similare: ori de câte ori este necesar, în funcție de cantitatea de deșeuri generată.
(2) În perioada 1 aprilie - 30 septembrie, în zona centrala a oraşelor, de la sectorul alimentar, hoteluri, pieţe, spitale, grădinițe și creșe, colectarea deșeurilor reziduale se face de regula zilnic și ori de cate ori este nevoie, în funcţie de monitorizarea gradului de încărcare al containerelor.
(3) Colectarea deșeurilor reciclabile menajere și similare în municipiul Galați se va realiza cu următoarea frecvență:
a) În zonele de blocuri: 1 dată /săptămână pentru hârtie și carton, 1 dată /săptămână plastic și metal și o dată la 4 săptămâni pentru sticlă;
b) În zonele de case: 1 dată /săptămână pentru hârtie și carton, 1 dată /săptămână plastic și metal și o dată la 4 săptămâni pentru sticlă.
(4) Colectarea biodeșeurilor menajere și similare în municipiul Galați se va realiza cu următoarea frecvență:
a) Biodeșeuri menajere: o dată pe săptămână în zona de case și de 3 ori pe săptămână în zona de blocuri;
b) Biodeșeuri similare: ori de câte ori este necesar, în funcție de cantitatea de deșeuri generată.
(5) În perioada 1 aprilie - 30 septembrie, în zona centrala a oraşelor, de la sectorul alimentar, hoteluri, pieţe, spitale, grădinițe și creșe, colectarea biodeșeurilor se face de regula zilnic și ori de cate ori este nevoie, în funcţie de monitorizarea gradului de încărcare al containerelor.
(6) Frecvența de colectare a deșeurilor poate fi modificată de operator cu acordul primăriei municipiului Galați sau/și a autorității de sănătate publică teritoriale, după caz.

ART. 30 
(1) În conformitate cu prevederile art. 39 din Normele de igienă și sănătate publică privind mediul de viață al populației aprobate prin Ordinul ministrului Ministerului Sănătății nr. 119/2014, cu modificările și completările ulterioare, evacuarea deșeurilor reziduale și a biodeșeurilor, colectate în amestec sau separat, de la locurile de producere și punctele de colectare la locul de tratare se face cu frecvența stabilită de către autoritățile administrației publice locale sau, după caz, de asociația de dezvoltare intercomunitară, cu respectarea următoarelor frecvențe minime:
1. În perioada 1 aprilie - 30 septembrie:
a) zilnic, de la punctele de colectare din zona centrală cu blocuri și de la unitățile de alimentație publică,
b) restaurante, hoteluri, piețe, unitățile sanitare cu paturi, creșe și cantinele unităților de învățământ, în toate zilele din săptămână sau, după caz, într-o perioadă de zile consecutive din săptămână, în funcție de
c) programul de funcționare;
d) de trei ori pe săptămână, de la punctele de colectare din celelalte zone cu blocuri și de la alți utilizatori
e) noncasnici decât cei prevăzuți la lit. a);
f) la cel mult șapte zile, de la casele/gospodăriile individuale în care colectarea deșeurilor se realizează ″din poartă în poartă″ .
2. În perioada 1 octombrie - 31 martie:
a) de două ori pe săptămână, de la punctele de colectare din toate zonele cu blocuri și de la toți utilizatorii
b) noncasnici;
c) la cel mult șapte zile, de la casele/gospodăriile individuale în care colectarea deșeurilor se realizează ″din poartă în poartă″.
(2) Frecvența de colectare separată a deșeurilor reziduale și a biodeșeurilor de la case/gospodării individuale prevăzută la alin. (1) poate fi redusă de către autoritățile administrației publice locale sau, după caz, de asociația de dezvoltare intercomunitară, în situația în care se implementează instrumentul economic „plătește pentru cât arunci″ sau, în alte situații, precum colectarea din punctele de colectare de tip insule ecologice digitalizate, cu avizul direcției de sănătate publică județeană.
(3) Evacuarea deșeurilor reciclabile de hârtie, metal, plastic și sticlă colectate separat de la locurile de producere și punctele de colectare la stația de sortare/transfer se face la frecvența stabilită de către autoritățile administrației publice locale sau, după caz, de asociația de dezvoltare intercomunitară, în funcție de datele istorice privind cantitățile generate de utilizatori și de capacitatea recipientelor/containerelor și/sau sacilor în care sunt colectate aceste deșeuri. În lipsa datelor istorice, evacuarea deșeurilor reciclabile se face cu frecvența de:
a) de două ori pe săptămână, de la punctele de colectare din mediul urban;
b) o dată pe săptămână, de la punctele de colectare din mediul rural, pentru deșeurile de hârtie, carton, plastic și metal, respectiv o dată pe lună pentru deșeurile de sticlă;
c) o dată la două săptămâni, pentru deșeurile de hârtie, carton, plastic și metal, respectiv o dată pe lună pentru deșeurile de sticlă, de la case/gospodării individuale și de la utilizatorii noncasnici.
(4) Colectarea și transportul deșeurilor textile se face la frecvența stabilită de către autoritățile administrației publice locale sau, după caz, de asociația de dezvoltare intercomunitară, în funcție de cantitățile estimate a fi generate de utilizatori și de capacitatea recipientelor/containerelor în care sunt colectate aceste deșeuri sau, în mod convențional, o dată pe lună.
(5) Colectarea și transportul deșeurilor periculoase din deșeurile menajere se face la frecvența stabilită de către autoritățile administrației publice locale sau, după caz, de asociația de dezvoltare intercomunitară, în funcție de cantitățile estimate a fi generate de utilizatori și de capacitatea recipientelor/containerelor în care sunt colectate aceste deșeuri sau, în mod convențional, o dată pe lună.

ART. 31 
(1) Colectarea deșeurilor reziduale menajere și similare reziduale din restul județului se va realiza cu următoarea frecvență:
a) Deșeuri reziduale menajere:
· mediul urban mare: o dată pe săptămână în zona de case și de 3 ori pe săptămână în zona de blocuri;
· mediul urban mic/rural mare: o dată pe săptămână în zona de case și de 3 ori pe săptămână în zona de blocuri;
· mediul rural mic: o dată pe săptămână în zona de case;
b) Deșeuri reziduale similare: ori de câte ori este necesar, în funcție de cantitatea de deșeuri generată;
c) În perioada 1 aprilie - 30 septembrie, în zona centrala a oraşelor, de la sectorul alimentar, hoteluri, pieţe, spitale, grădinițe și creșe, colectarea se face de regula zilnic și ori de cate ori este nevoie, în funcţie de monitorizarea gradului de încărcare al containerelor.
(2) Colectarea deșeurilor reciclabile menajere și similare din restul județului pe 3 fracții (hârtie/carton, plastic/metal și sticlă) se va realiza cu următoarea frecvență:
a) Deșeuri reciclabile menajere:
· mediul urban mare: în zona de blocuri o dată pe lună sticla și de 2 ori pe săptămână hârtie/carton și plastic/metal; în zona de case o dată pe lună sticla si o dată la 3 săptămâni hârtie/carton și plastic/metal;
· mediul urban mic și rural mare: în zona de blocuri o dată pe lună sticla și de 2 ori pe săptămână hârtie/carton și plastic/metal; în zona de case o dată pe lună sticla si o dată la 3 săptămâni hârtie/carton și plastic/metal;
· mediul rural mic: în zona de case o dată pe lună sticla si o dată la 3 săptămâni hârtie/carton și plastic/metal;
b) Deșeuri reciclabile similare: ori de câte ori este necesar, în funcție de cantitatea de deșeuri generată.
(3) Colectarea biodeşeurilor menajere și similare din restul județului se va realiza cu următoarea frecvență:
a) Biodeșeuri menajere:
· mediul urban mare: o dată pe săptămână în zona de case și de 3 ori pe săptămână în zona de blocuri;
· mediul urban mic/rural mare: o dată pe săptămână în zona de case și de 3 ori pe săptămână în zona de blocuri;
b) Biodeșeuri similare: ori de câte ori este necesar, în funcție de cantitatea de deșeuri generată.
(4) De asemenea, în mediul rural se încurajează compostarea individuală.
(5) Frecvența de colectare a deșeurilor poate fi modificată de operatorii delegați cu acordul ADI ECOSERV Galați sau/și a autorității de sănătate publică teritoriale, după caz.


ART. 32 
(1) Colectarea deșeurilor menajere și similare se poate face în următoarele moduri:
a) [bookmark: do|caII|si1|ar22|al1|lia][bookmark: do|caII|si1|ar22|al1|lib][bookmark: do|caII|si1|ar22|al1|lic]colectarea în recipiente închise;
b) colectare realizată în saci/pungi de plastic asigurați de operatori;
c) [bookmark: do|caII|si1|ar22|al1|lid]alte sisteme care îndeplinesc condițiile impuse prin normele igienico-sanitare și de protecție a mediului.
(2) [bookmark: do|caII|si1|ar22|al2]Colectarea deșeurilor municipale se efectuează doar în autovehicule specifice tipurilor de deșeuri care urmează a fi încărcate, special echipate pentru transportul acestora.
(3) [bookmark: do|caII|si1|ar22|al3]Autospecialele vor fi încărcate astfel încât deșeurile să nu fie vizibile și să nu existe posibilitatea împrăștierii lor pe calea publică. Fiecărui vehicul i se va asigura personalul necesar pentru executarea operațiunilor specifice, în condiții de siguranță și de eficiență.
(4) [bookmark: do|caII|si1|ar22|al4]Încărcarea deșeurilor municipale în autovehiculele transportatoare se face direct din recipiente. Este interzisă descărcarea recipientelor pe sol în vederea încărcării acestora în autospeciale.
(5) [bookmark: do|caII|si1|ar22|al5]Personalul care efectuează colectarea este obligat să manevreze recipientele astfel încât să nu se producă praf, zgomot sau să se răspândească deșeuri în afara autospecialelor de transport. După golire, recipientele vor fi așezate în locul de unde au fost ridicate.
(6) [bookmark: do|caII|si1|ar22|al6][bookmark: do|caII|si1|ar22|al7]În cazul deteriorării unor recipiente, saci de plastic și al împrăștierii accidentale a deșeurilor în timpul operațiunii de golire, personalul care execută colectarea este obligat să încarce întreaga cantitate de deșeuri în autospecială, astfel încât locul să rămână curat, fiind dotat corespunzător pentru această activitate.
(7) [bookmark: do|caII|si1|ar22|al8]Personalul care execută colectarea este obligat să încarce în autospeciale întreaga cantitate de deșeuri existente la punctele de colectare, aferente fracției care trebuie ridicată, lăsând locul curat și măturat chiar dacă există deșeuri municipale amplasate lângă containerele de colectare.
(8) În cazul în care în/lângă punctele de colectare sunt abandonate și alte categorii de deșeuri decât cele pentru care sunt destinate recipientele, acestea vor fi colectate separat de către operator, cu înștiințarea autorității administrației publice locale sau în conformitate cu procedura de colectare/ridicare a deșeurilor abandonate ocazional convenită cu autoritatea administrație publice locale. În cazul în care în/lângă punctele recipientele de colectare sunt depozitate și deșeuri din construcții, acestea vor fi colectate separat, după caz, înștiințând în scris Primăria și utilizatorul despre acest fapt, precum și despre suma suplimentară pe care trebuie s-o plătească pentru colectarea acelor deșeuri.
(9) La solicitarea scrisă a autorității administrației publice locale sau, după caz, conform procedurii convenită cu aceasta, operatorul are obligația să colecteze deșeurile abandonate de pe domeniul public și privat al unității/subdiviziunii administrativ-teritoriale.
(10) Este interzisă descărcarea autovehiculelor de transport în vederea stocării temporare a deșeurilor municipale de orice tip colectate, pe orice amplasament folosit sau aparţinând operatorilor serviciului de salubritate, acestea fiind transportate, după caz, la stațiile de transfer, tratare, depozitele de deșeuri. 
(11) Cheltuielile legate de gestionarea deșeurilor abandonate sunt facturate autorității administrației publice locale la tariful aferent deșeurilor municipale abandonate și/sau, după caz, la tariful aferent deșeurilor din construcții abandonate.

ART. 33      
(1) Operatorul are obligația să ridice toate containerele/pubelele, pline sau parțial pline, care conțin deșeuri separate corespunzător de către utilizatori. După golire, containerele/pubelele trebuie să ajungă la punctul de colectare de unde au fost ridicate sau la locul, de pe domeniul public, din fața proprietății utilizatorului, în cazul colectării „din poartă în poartă″. Operatorul va asigura stabilitatea containerelor/pubelelor după golire, prin blocarea roților și închiderea capacului.
(2) Operatorul nu are obligația de a colecta pubelele/sacii cu deșeuri în următoarele situații:
a) dacă utilizatorii, care beneficiază individual de serviciul de salubrizare, nu au scos pubele/sacii pe domeniul public, în fața proprietății, la ora și data stabilită;
b) dacă utilizatorii sau reprezentanții acestuia și-au neglijat responsabilitatea de a curăța de zăpadă căile de acces la pubele/sacii, cauzând un inconvenient serios pentru personalul operatorului;
c) dacă pubelele/sacii conțin alte categorii/tipuri de deșeuri decât cele pentru care sunt destinate, iar în această situație utilizatorul va fi notificat cu privire la faptul că deșeurile nu vor fi colectate.
(3) În cazul în care recipientele sunt umplute până la refuz în mod repetat, îngreunând astfel manipularea, operatorul va furniza utilizatorului recipiente suplimentare și/sau alte recipiente cu o capacitate mai mare.

ART. 34 
(1) Operatorii de colectare au obligația să colecteze toate anvelopele abandonate pe domeniul public, inclusiv cele de la punctele de colectare a deșeurilor municipale, și să le predea persoanelor juridice care desfășoară activitatea de colectare a anvelopelor uzate sau celor care preiau responsabilitatea gestionării anvelopelor uzate de la persoanele juridice care introduc pe piață anvelope noi și/ori anvelope uzate destinate reutilizării, dacă acesta nu este autorizat pentru această activitate în condițiile legii.
(2) Operatorii de colectare au obligația să colecteze echipamentele electrice și electronice, echipamente definite prin legislația specifică și care sunt abandonate pe domeniul public, inclusiv cele de la punctele de colectare a deșeurilor municipale și să le predea, în condițiile de asigurare a măsurilor de protecție a mediului, persoanelor juridice care sunt licențiate și desfășoară activitatea de colectare a deșeurilor de echipamente electrice și electronice pe teritoriul localităților Județului Galați, dacă acesta nu este autorizat pentru această activitate în condițiile legii.

ART. 35 

(1) Deșeurile periculoase din deșeurile menajere colectate separat sunt deșeuri provenite de la populație care au proprietăți toxice, infecțioase, iritante sau sunt capabile să dezvolte, în contact cu alte deșeuri/substanțe, una din proprietățile periculoase prevăzute în Anexa nr. 4 la Ordonanța de urgență a Guvernului nr. 92/2021, cu modificările și completările ulterioare, precum vopsele, agenți de curățare, solvenți, insecticide și recipientele acestora, seringi uzate, medicamente expirate, bandaje, termometre, mănuși, măști, produse cosmetice uzate și altele deșeuri cu conținut de substanțe periculoase.
(2) Colectarea deșeurilor periculoase menajere se va realiza în cadrul campaniilor de colectare, la frecvența cerută prin caietul de sarcini, din punctele/spațiile special amenajate și dotate cu recipiente specifice pentru colectarea acestor deșeuri, stabilite de operator împreună cu delegatarul.
(3) Este interzisă colectarea deșeurilor periculoase menajere în recipientele/containerele pentru colectarea separată a altor categorii de deșeuri.
(4) Programul campaniilor de colectare va fi anunțat, la începutul fiecărui an, în mass-media locală și pe site-ul operatorului. Ulterior, cu cel puțin o săptămână înainte de derularea fiecărei campanii de colectare, operatorul va realiza o nouă informare a utilizatorilor casnici, cu indicarea locației punctelor/spațiilor special amenajate pentru colectarea deșeurilor periculoase menajere.
(5) Campania de colectare a deșeurilor periculoase menajere se va realiza în toate punctele/spațiile stabilite și/sau direct la mijlocul de transport, pe durata a cel puțin 8 ore, de preferință întruna din zilele de sâmbătă, astfel încât să asigure participarea la acest sistem a unui număr cât mai mare de locuitori.
(6) Operatorul va transporta deșeurile periculoase menajere colectate la baza sa de lucru în vederea stocării temporare și/sau direct la depozitul/instalația de eliminare a deșeurilor periculoase, cu autospeciale destinate transportului deșeurilor periculoase.
(7) Operatorul are obligația de a amenaja, autoriza și opera cel puțin un punct de stocare temporară a deșeurilor menajere periculoase la baza sa de lucru, dotat cu recipiente de stocare adecvate, precum containere pentru deșeuri periculoase de mari dimensiuni, , saci și containere pentru deșeuri periculoase solide și pulverulente, butoaie și containere pentru deșeuri periculoase lichide, care să nu permită scurgerea.
(8) Operatorul va asigura eliminarea deșeurilor periculoase menajere stocate temporar la depozitele autorizate pentru eliminarea deșeurilor periculoase, pe baza unui contract încheiat cu operatorul depozitului de deșeuri periculoase, în cazul în care depozitarea acestor deșeuri nu este permisă la depozitul de deșeuri nepericuloase.
(9) Cheltuielile cu gestionarea deșeurilor periculoase menajere vor fi incluse în tariful pentru colectarea separată și transportul separat al deșeurilor reziduale.
(10) În vederea reducerii costurilor cu eliminarea deșeurilor periculoase menajere, delegatarul are dreptul, pe toată durata de derulare a contractului de delegare, să impună operatorului să transporte deșeurile periculoase menajere către alte depozite/instalații de eliminare decât cele asigurate de operator, a căror locație va fi precizată, în scris, de către delegatar. Operatorul are obligația să încheie, necondiționat, contractele de prestări servicii de depozitare a deșeurilor periculoase menajere cu operatorii depozitelor/instalațiilor respective.
(11) Operatorul trebuie să aibă un sistem de evidență a gestionării deșeurilor periculoase menajere din care să rezulte:
a) data în care s-a realizat colectarea;
b) punctele/spațiile speciale de colectare de unde s-a făcut colectarea;
c) cantitățile totale colectate;
d) cantitățile transportate la spațiile de stocare temporară, dacă este cazul;
e) cantitățile transportate la depozitele de deșeuri periculoase și/sau la instalațiile de incinerare/coincinerare.

ART. 36 
(1) Colectarea deșeurilor menajere periculoase se realizează cu mașini specializate pentru colectarea și transportul deșeurilor periculoase. Colectarea se va realiza după un program stabilit la începutul anului în puncte fixe. Atât programul de colectare, cât și punctele de staționare a mașinii vor fi comunicate cetățenilor din fiecare unitate administrativ-teritorială la începutul fiecărui an. Deșeurile periculoase menajere colectate vor fi transportate și stocate temporar în spațiile special amenajate în acest scop. Preluarea, stocarea temporară, precum și tratarea și eliminarea deșeurilor periculoase menajere se realizează în condițiile legii.
(2) Colectarea deșeurilor periculoase se va realiza prin campanii organizate de operatorii colectori în colaborare cu primăria municipiului Galați, respectiv cu ADI ECOSERV Galați.
(3) Frecvența campaniilor de colectare a deșeurilor periculoase este de 4 ori/an (în urbanul mare și în urbanul mic) și de 2 ori/an (ruralul mare și ruralul mic).

ART. 37    
(1) Deșeurile textile din deșeurile municipale colectate separat constau în deșeuri textile provenite de la populație, instituții publice și operatori economici care includ produse precum îmbrăcăminte, accesorii de modă, prosoape, lenjerii de pat, perdele și draperii, și alte asemenea.
(2) Deșeurile textile vor fi colectate periodic, la frecvența cerută prin caietul de sarcini, din punctele de colectare și din poartă în poartă″ și/sau din locurile/spațiile special amenajate și dotate cu containere specifice pentru colectarea acestor deșeuri. Deșeurile textile pot fi colectate și în cadrul campaniilor de colectare a deșeurilor voluminoase.
(3) Operatorul va transporta deșeurile textile colectate la baza sa de lucru în vederea stocării temporare.
(4) Operatorul are obligația de a amenaja, autoriza și opera cel puțin un punct de stocare temporară a deșeurilor textile la baza sa de lucru.
(5) Operatorul va asigura valorificarea/reciclarea deșeurilor textile stocate temporar la instalațiile autorizate de valorificare/reciclare a deșeurilor textile, pe baza contractelor încheiate cu operatorul instalațiilor de valorificare/reciclare a deșeurilor textile.
(6) Eliminarea deșeurilor textile nevalorificabile se va face numai la depozitul de deșeuri al operatorului cu care delegatarul a încheiat contractul de delegare a gestiunii activității de depozitare a deșeurilor nepericuloase.
(7) Cheltuielile cu colectarea, transportul și valorificarea/reciclarea deșeurilor textile vor fi incluse în tariful pentru colectarea separată și transportul separat al deșeurilor reziduale.
(8) În vederea reducerii costurilor cu valorificarea/reciclarea deșeurilor textile, delegatarul are dreptul, pe toată durata de derulare a contractului de delegare, să impună operatorului să transporte deșeurile textile către alte instalații de valorificare/reciclare decât cele asigurate de operator, a căror locație va fi precizată, în scris, de către delegatar. Operatorul are obligația să încheie, necondiționat, contractele de prestări servicii de valorificare/reciclare a deșeurilor textile cu operatorii instalațiilor respective.
(9) Operatorul trebuie să aibă un sistem de evidență a gestionarii deșeurilor textile din care să rezulte:
a) data în care s-a realizat colectarea;
b) punctele/spațiile/zonele de colectare de unde s-a făcut colectarea;
c) cantitățile totale colectate;
d) cantitățile de deșeuri textile încredințate către operatorii instalațiilor de tratare;
e) cantitățile de deșeuri textile nevalorificabile eliminate la depozitul de deșeuri.

ART. 38 
Deșeurile rezultate din îngrijiri medicale acordate la domiciliul pacientului sau cele rezultate din activitatea de îngrijiri medicale acordate în cabinete medicale amplasate în condominii au același regim cu cel al deșeurilor rezultate din activitatea medicală, conform reglementărilor legale specifice. Persoanele care își administrează singure tratamente injectabile la domiciliu și cadrele medicale care aplică tratamente la domiciliu sunt obligate să colecteze deșeurile rezultate în recipiente cu pereți rezistenți (cutii din carton, cutii din metal etc.), pe care le vor depune la cea mai apropiată unitate de asistență medicală publică, care are obligația de a le primi. Cabinetele medicale vor respecta legislația specifică în domeniu. Se interzice colectarea deșeurilor rezultate din îngrijiri medicale în containerele de colectare a deșeurilor municipale.



ART. 39 
(1) În cazul unităților sanitare și veterinare, operatorii serviciului de salubrizare sunt responsabili numai pentru colectarea deșeurilor similare celor menajere. Este interzisă amestecarea cu deșeurile similare sau predarea către operatorii serviciului de salubrizare a următoarelor categorii de deșeuri rezultate din activitățile unităților sanitare și din activități veterinare și/ori cercetări conexe:
a) obiecte ascuțite;
b) fragmente și organe umane, inclusiv recipiente de sânge și sânge conservat;
c) deșeuri a căror colectare și eliminare fac obiectul unor măsuri speciale privind prevenirea infecțiilor;
d) substanțe chimice periculoase și nepericuloase;
e) medicamente citotoxice și citostatice;
f) alte tipuri de medicamente;
g) deșeurile de amalgam de la tratamentele stomatologice.
(2) Colectarea și stocarea deșeurilor prevăzute la alin. (1) se realizează în condițiile reglementate de legislația specifică, aplicabilă deșeurilor medicale. Colectarea, transportul și eliminarea acestor tipuri de deșeuri se realizează de către operatori economici autorizați în condițiile legii.

ART. 40 
(1) Deșeurile voluminoase din deșeuri municipale generate ocazional constau în deșeuri solide de dimensiuni mari provenite de la populație, instituții publice și operatori economici, precum mobilier, saltele, obiecte mari de folosință îndelungată, altele decât deșeurile de echipamente electrice și electronice, care nu pot fi preluate cu sistemele obișnuite de colectare a deșeurilor municipale.
(2) Deșeurile voluminoase vor fi colectate periodic de operator, la frecvența cerută prin caietul de sarcini, în cadrul campaniilor de colectare și/sau din locurile/spațiile special amenajate pentru colectarea acestor deșeuri prevăzute cu căi de acces pentru mijloacele de transport, stabilite de către autoritățile administrației publice locale. Operatorul va factura delegatarul pe baza cantităților colectate la tariful aferent gestionării deșeurilor voluminoase.
(3) Autoritățile administrației publice locale au obligația de a organiza colectarea, transportul, depozitarea și valorificarea deșeurilor voluminoase provenite de la populație, instituții publice și operatori economici.
(4) Colectarea se deșeurilor voluminoase se va realiza prin campanii organizate de operatorii colectori în colaborare cu primăria municipiului Galați, respectiv cu ADI ECOSERV Galați.
(5) În cazul campaniilor de colectare, deșeurile voluminoase sunt depuse de către utilizatori în locurile indicate de operator sau direct la mijlocul de transport, a căror locație și interval orar de colectare/staționare sunt aduse la cunoștința utilizatorilor, în mass-media locală și pe site-ul operatorului.
(6) Programul campaniilor de colectare a deșeurilor voluminoase va fi anunțat, la începutul fiecărui an, iar ulterior cu cel puțin o săptămână înainte de derularea fiecărei campanii de colectare.
(7) Frecvența campaniilor de colectare a deșeurilor voluminoase este de 4 ori/an (în urbanul mare și în urbanul mic) și de 2 ori/an (ruralul mare și ruralul mic).
(8) Colectarea deșeurilor voluminoase se poate face și direct de la deținătorul acestora, în urma solicitării adresate către operatorul serviciului de salubrizare, cu specificarea caracteristicelor și cantităților acestora. Operatorul va factura utilizatorul la tariful aferent gestionării deșeurilor voluminoase.
(9) Operatorul va transporta deșeurile voluminoase colectate la baza sa de lucru în vederea stocării temporare și separării fracției de deșeuri cu potențial de valorificare de fracția de deșeuri voluminoase nevalorificabilă.
(10)  Operatorul are obligația de a amenaja, autoriza și opera cel puțin un punct de stocare temporară a deșeurilor voluminoase la baza sa de lucru.
(11)  Operatorul va asigura sortarea/valorificarea deșeurilor voluminoase stocate temporar, pe baza contractelor încheiate cu operatorul instalațiilor autorizate de sortare/valorificare a deșeurilor voluminoase. Cheltuielile cu colectarea, transportul și sortarea/valorificarea deșeurilor voluminoase vor fi incluse în tariful pentru colectarea separată și transportul separat al deșeurilor reziduale, cu excepția cazului în care sortarea acestor deșeuri este realizează de către un operator aflat sub contract cu delegatarul, situație în care se includ în tarif numai cheltuielile cu colectarea și transportul deșeurilor voluminoase.
(12)  În vederea reducerii costurilor cu sortarea/valorificarea deșeurilor voluminoase, delegatarul are dreptul, pe toată durata de derulare a contractului de delegare, să impună operatorului să transporte deșeurile voluminoase către alte instalații de sortare/valorificare decât cele asigurate de acesta, a căror locație va fi precizată, în scris, de către delegatar. Operatorul are obligația să încheie, necondiționat, contractele de prestări servicii de sortare/valorificare a deșeurilor voluminoase cu operatorii instalațiilor respective.
(13)  Eliminarea deșeurilor voluminoase nevalorificabile se va face numai la depozitul de deșeuri al operatorului cu care delegatarul a încheiat contractul de delegare a gestiunii activității de depozitare a deșeurilor nepericuloase.
(14) Operatorii serviciului de salubrizare trebuie să aibă un sistem de evidență a gestionării deșeurilor voluminoase din care să rezulte:
a) data în care s-a realizat colectarea;
b) locațiile/zonele de colectare de unde s-a făcut colectarea;
c) cantitățile totale preluate de la utilizatorii casnici, respectiv utilizatorii non-casnici, la solicitarea acestora;
d) cantitățile de deșeuri voluminoase încredințate către operatorii instalațiilor de sortare/tratare;
e) cantitățile de deșeuri voluminoase nevalorificabile eliminate la depozitul de deșeuri.
f) cantitățile de deșeuri rezultate în urma tratării, pe sortimente;
g) cantitățile ce urmează a fi transportate la depozitul de deșeuri.

ART. 41 
(1) Transportul fracțiilor de deșeurilor, în funcție de tipul acestora, se realizează numai de operatorii serviciului de salubrizare care trebuie să utilizeze autospeciale destinate acestui scop, acoperite și prevăzute cu dispozitive de golire automată a recipientelor de colectare, care să nu permită împrăștierea deșeurilor sau a prafului, emanarea de noxe sau scurgeri de lichide în timpul transportului.
(2) Starea tehnică a autospecialelor trebuie să fie corespunzătoare circulației pe drumurile publice și să prezinte o bună etanșeitate a benelor de încărcare, fără scurgeri de levigat sau alte lichide.
(3) Autospecialele care transportă deșeuri municipale trebuie să aibă un aspect îngrijit și să fie personalizate cu sigla operatorilor serviciului de salubrizare.
(4) Autovehiculele trebuie să aibă dimensiunile și capacitatea adaptate la condițiile de drum, structura localității și structura arhitecturală a diferitelor clădiri, dotarea tehnică necesară pentru intervenție în cazul unor accidente sau defecțiuni apărute în timpul transportării deșeurilor.
(5) Autovehiculele utilizate vor fi dotate cu sistem de monitorizare GPS pentru ca ADI ECOSERV Galați, respectiv primăria municipiului Galați să aibă acces on-line, nonstop, la aplicația de monitorizare a sistemului.
(6) Personalul operativ care deservește autospecialele trebuie să fie instruit pentru efectuarea transportului în condiții de siguranță, să dețină toate documentele de însoțire și să nu abandoneze deșeurile pe traseu.
(7) Autospecialele se vor deplasa pe traseele cele mai scurte, cu cel mai redus risc pentru sănătatea populației și a mediului, care au fost aprobate de autoritățile administrației publice locale. Pentru minimizarea cheltuielilor cu transportul deșeurilor, delegatarul are dreptul să solicite operatorului să transporte deșeurile colectate către stații de transfer.
(8) Intervalul orar de colectare a deșeurilor municipale este între orele 06:00 – 22:00 pe toate arterele, în funcție de trafic și de posibilitățile de acces ale operatorului la punctele/spațiile de colectare. Operatorii serviciului de salubrizare vor lua măsurile care se impun pentru ca activitatea de colectare a deșeurilor municipale să se desfășoare în condiții optime și să nu producă disconfort cetățenilor.
(9) Pentru fluidizarea traficului pe traseele cu trafic intens străbătute de autospeciale, reducerea costurilor și utilizarea eficientă a parcului de autovehicule, ADI ECOSERV Galați, respectiv primăria municipiului Galați, împreună cu autoritățile administrației publice locale vor analiza oportunitatea colectării deșeurilor municipale în intervalul orar 22:00-6:00 pe arterele cu iluminat public corespunzător, inclusiv din punct de vedere al asigurării liniștii publice și costurilor suplimentare suportate de către operator. 
(10) Autospecialele vor fi întreținute astfel încât să corespundă scopului propus, benele și containerele vor fi spălate și vor fi dezinfectate săptămânal în interior și la exterior, conform normelor tehnice precizate de producător sau în actele normative în vigoare, numai în spațiile care sunt dotate cu sisteme de colectare a apelor uzate provenite din spălare. Apele uzate provenite din spălatul autospecialelor vor fi transportate la stația de epurare a apelor uzate a localității, dacă nu există stație de epurare proprie.

ART. 42 
(1) În situația în care, ca urmare a execuției unor lucrări planificate la infrastructura tehnico-edilitară, este împiedicată utilizarea punctelor de colectare stabilite și/sau accesul autovehiculelor destinate transportului deșeurilor municipale și/sau al oricărui alt tip de deșeu, operatorul, pe baza notificării
transmise de autoritatea administrației publice locale, trebuie să anunțe utilizatorii despre situația intervenită, durata acesteia, punctele de colectare care se utilizează temporar în această perioadă și programul de colectare.
(2) Pe toată această perioadă operatorii serviciului de salubrizare au obligația să doteze punctele de colectare care urmează a fi folosite temporar de utilizatorii afectați cu recipiente suficiente și să reducă intervalul între două colectări succesive, dacă este cazul.
(3) În cazul apariției unor intemperii ce au ca efect întreruperea serviciului sau diminuarea cantităților contractate de la utilizatori, operatorii serviciului de salubrizare au obligația să anunțe această situație și să factureze numai cantitățile sau serviciile efectiv realizate.

ART. 43 
Operatorii economici producători de deșeuri, precum și operatorii economici specializați în conceperea și proiectarea activităților tehnologice ce pot genera deșeuri au următoarele obligații:
a) să adopte, încă de la faza de concepție și proiectare a unui produs, soluțiile și tehnologiile de eliminare sau de diminuare la minimum posibil a producerii deșeurilor;
b) să ia măsurile necesare de reducere la minimum a cantităților de deșeuri rezultate din activitățile existente;
c) să nu amestece deșeurile periculoase cu deșeuri nepericuloase;
d) să nu genereze fenomene de poluare prin descărcări necontrolate de deșeuri în mediu;
e) să ia măsurile necesare astfel încât eliminarea deșeurilor să se facă în condiții de respectare a reglementărilor privind protecția populației, a mediului și a prezentului regulament;
f) să nu abandoneze deșeurile și să nu le depoziteze în locuri neautorizate;
g) să separe deșeurile înainte de colectare, în vederea valorificării sau eliminării acestora.

ART. 44 
Operatorii serviciului de salubrizare, care prestează activitatea de colectare și transport al deșeurilor municipale au și următoarele obligații:
a) să dețină toate documentele necesare de însoțire a deșeurilor transportate, din care să rezulte proveniența deșeurilor/locul de încărcare, tipurile de deșeuri transportate, locul de destinație și, după caz, cantitatea de deșeuri transportate și codificarea acestora conform legii;
b) să folosească traseele cele mai scurte și/sau cu cel mai redus risc pentru sănătatea populației și a mediului și care au fost agreate de autoritățile administrației publice locale;
c) să ridice în totalitate deșeurile și să nu le abandoneze pe traseu, inclusiv cele existente pe traseul de colectare și transport, la solicitarea autorității administrației publice locale/asociației de dezvoltare intercomunitară sau conform procedurii convenite cu aceasta;
d) să informeze populația privind colectarea separată corectă a deșeurilor, precum și modalitățile de prevenire a generării deșeurilor. Informarea și conștientizarea populației se va realiza prin campanii de informare și conștientizare agreate cu autoritatea administrației publice locale/ asociația de dezvoltare intercomunitară, prin distribuția de pliante, broșuri, afișe, prin activități educative, prin clipuri publicitare la radio și televiziune.
e) să efectueze determinările de compoziție a deșeurilor și indicele de generare al deșeurilor menajere aplicând metode adecvate conform recomandărilor Comisiei Europene „Metodologia pentru analiza deșeurilor solide – SWA-Tool” sau a unui standard național și/sau european în vigoare, convenite cu autoritatea administrației publice locale /asociația de dezvoltare intercomunitară.
f) să asigure colectarea deșeurilor provenite de la agenții economici fără ca prin această activitate să obstrucționeze fluiditatea traficului pe arterele de circulație; 
g) să nu abandoneze deșeuri pe traseu și să le ridice în totalitate pe cele ale utilizatorilor sau cele existente pe traseul de colectare și transport, cu excepția celor periculoase care nu sunt înglobate în deșeurile municipale;
ART. 45 
(1) În conformitate cu prevederile legislației în vigoare, generatorilor de deșeuri municipale li se va pune la dispoziție opțiunea aplicării instrumentului economic „plătește pentru cât arunci”. Rolul implementării acestui instrument este pe de o parte de a stimula prevenirea generării deșeurilor și, pe de altă parte, stimularea colectării separate a deșeurilor reciclabile. Acest instrument se va aplica atât pentru deșeurile reziduale din deșeurile menajere, cât și pentru deșeurile reziduale din deșeurile similare, fie prin reducerea frecvenței de colectare, fiind prin micșorarea volumului recipientului/recipientelor de colectare.
(2) În cazul beneficiarilor casnici (populație) se va aplica după cum urmează:
a) zona de blocuri – la solicitarea asociației de proprietari/locatari se va reduce numărul pubelelor de 1.100l pentru colectarea deșeurilor reziduale;
b) zona de case – se va asigura posibilitatea optării pentru un recipient pentru colectarea deșeurilor reziduale de capacitate mai mică corelat cu volumul deșeurilor de hârtie/carton, plastic/metal și sticlă predat operatorului serviciului de salubrizare (în concordanță cu infrastructura existentă și în funcție de capacitatea operatorului de a desfășura această activitate).
(3) Utilizatorii casnici, care solicită aplicarea instrumentului, vor beneficia de o reducere a taxei de salubrizare, cu până la 25%. 
(4) În cazul utilizatorilor non-casnici (operatori economici și instituții) aplicarea instrumentului economic „plătește pentru cât arunci” se va face în funcție de volumul recipientelor de colectare a deșeurilor reziduale și în funcție de frecvența de colectare. Astfel, taxa de salubrizare care va fi plătită pentru gestionarea deșeurilor similare va fi proporțională cu volumului recipientului/ recipientelor de colectare a deșeurilor reziduale.

ART. 46 
(1) Mecanismul de aplicare a instrumentului economic „plătește pentru cât arunci” este următorul: operatorii vor identifica utilizatorii casnici care doresc implementarea instrumentului (identificarea se va realiza în perioada de mobilizare, cu excepția municipiului Galați), urmând a se achiziționa recipientele necesare prin grija autorității administrației publice locale și/sau a operatorului.
(2) Optarea pentru aplicarea instrumentului de către utilizatorii casnici se poate realiza după perioada de mobilizare și, ulterior, în luna decembrie a fiecărui an (mai puțin anul în care are se finalizează perioada de mobilizare).
(3) Pentru locuitorii din zona de blocuri optarea pentru aplicarea instrumentului înseamnă reducerea frecvenței de colectare pentru colectarea deșeurilor reziduale. Pentru locuitorii din zona de case optarea pentru aplicarea instrumentului înseamnă punerea la dispoziție de către operatorul serviciului de salubrizare, prin grija autorității administrației publice locale, a unui recipient cu volumul mai mare sau mai mic.


ART. 47 

(1) Deșeurile din construcții și desființări provenite din locuințe sunt deșeuri solide generate ocazional din activități/lucrări de reamenajare și reabilitare interioară și/sau exterioară a locuințelor proprietate individuală, care nu necesită emiterea unei autorizații de construire/desființare. În mod uzual, aceste deșeuri conțin beton, ceramică, cărămizi, țigle, materiale pe bază de ghips, lemn, sticlă, materiale plastice, metale, materiale de izolație și altele asemenea.
(2) Colectarea deșeurilor din construcții provenite din locuințe se realizează numai în containere standardizate acoperite sau în saci, fiind interzisă abandonarea/deversarea acestor deșeuri în recipientele sau containerele în care se depun deșeurile municipale.
(3) În vederea colectării de către operator, deșeurile din construcții provenite din locuințe sunt aduse de utilizatorii casnici în locurile/spațiile stabilite de către autoritățile administrației publice locale, prevăzute cu căi de acces pentru mijloacele de transport.
(4) Colectarea deșeurilor din construcții provenite din locuințe se poate face și direct de la utilizatorul casnic, în urma solicitării adresate către operator. Operatorul va factura utilizatorul la tariful aferent gestionării deșeurilor din construcții provenite din locuințe.
(5) Deșeurile care conțin azbest nu se amestecă cu celelalte deșeuri din construcții și vor fi colectate separat, în așa fel încât să nu se degajeze fibre din material. Personalul care realizează această operație va purta echipament de protecție, special, pentru lucrul cu azbestul.
(6) Deșeurile periculoase din deșeurile din construcții provenite de la populație sunt colectate prin sistemul de colectare separată a deșeurilor periculoase menajere implementat la nivelul localității.
(7) Transportul deșeurilor din construcții se efectuează cu mijloace de transport prevăzute cu sistem de acoperire a încărcăturii, pentru a nu avea loc împrăștierea acestora sau degajarea prafului.
(8) Operatorul va transporta deșeurile din construcții colectate la baza sa de lucru în vederea stocării temporare și separării fracției de deșeuri cu potențial de valorificare de fracția de deșeuri din construcții nevalorificabilă.
(9) Operatorul are obligația de a amenaja, autoriza și opera cel puțin un punct de stocare temporară a deșeurilor din construcții la baza sa de lucru.
(10) Operatorul va asigura sortarea/valorificarea deșeurilor din construcții stocate temporar, pe baza contractelor încheiate cu operatorul instalațiilor autorizate de sortare/valorificare a deșeurilor din construcții.
(11) Eliminarea deșeurilor din construcții nevalorificabile se va face numai la depozitul de deșeuri al operatorului cu care delegatarul a încheiat contractul de delegare a gestiunii activității de depozitare a deșeurilor nepericuloase.
(12) Cheltuielile legate de gestionarea acestor deșeuri (colectare și transport, sortare/valorificare și depozitare) vor fi acoperite din tariful pentru gestionarea deșeurilor din construcții provenite din locuințe,aprobat de delegatar.
(13) În vederea reducerii costurilor cu sortarea/valorificarea deșeurilor voluminoase, delegatarul are dreptul, pe toată durata de derulare a contractului de delegare, să impună operatorului să transporte deșeurile din construcții către alte instalații de sortare/valorificare decât cele asigurate de acesta, a căror locație va fi precizată, în scris, de către delegatar. Operatorul are obligația să încheie, necondiționat, contractele de prestări servicii de sortare/valorificare a deșeurilor din construcții cu operatorii instalațiilor respective.
(14) Operatorul trebuie să aibă un sistem de evidență a gestionării deșeurilor din construcții provenite din locuințe din care să rezulte:
a) data în care s-a realizat colectarea;
b) punctele/spațiile de colectare de unde s-a făcut colectarea;
c) cantitățile totale preluate de la utilizatorii casnici, la solicitarea acestora;
d) cantitățile de deșeuri din construcții încredințate către operatorii stațiilor de sortare/concasare:
e) cantitățile de deșeuri din construcții nevalorificabile eliminate la depozitul de deșeuri.
(15) Este interzisă abandonarea și depozitarea deșeurilor din construcții și demolări pe domeniul public sau privat al autorității administrației publice locale.

ART. 48 
(1) Deșeurile din construcții și desființări provenite de la populație se colectează prin grija deținătorului și sunt transportate de către operatorii serviciului de salubrizare în baza unui contract de prestări servicii la instalațiile de concasare/sortare/valorificare sau în spațiile destinate activităților de umplere/rambleiere care utilizează deșeuri pentru a înlocui alte materiale.
(2) Colectarea deșeurilor din construcții și desființări provenite din locuințe se realizează numai în containere standardizate acoperite, fiind interzisă abandonarea/deversarea acestor deșeuri în recipientele sau containerele în care se depun deșeurile menajere și similare.
(3) Transportul deșeurilor din construcții și desființări provenite din locuințe se realizează în containerele în care s-a realizat colectarea sau în mijloace de transport prevăzute cu sistem de acoperire a încărcăturii, pentru a nu avea loc degajarea prafului sau împrăștierea acestora în timpul transportului.
(4) În cazul deșeurilor din construcții prin a căror manipulare se degajă praf se vor lua măsurile necesare de umectare, astfel încât cantitatea de praf degajată în aer să fie sub concentrația admisă.

ART. 49 
(1) Operatorii de colectare și transport sunt responsabili cu stocarea temporară și transportul deșeurilor din construcții provenite de la populație la depozitele de deșeuri în vederea tratării și eliminării prin depozitare.
(2) Stocarea temporară a deșeurilor din construcții provenite de la populație se va realiza în spațiile special amenajate în acest scop de către operatorii de colectare și transport.

ART. 50 
(1) Deșeurile din construcții provenite de la populație vor fi transportate la instalațiile de tratare (unde sunt mărunțite cu ajutorul instalațiilor de concasare și sortate), materialul rezultat fiind valorificat (ex. utilizat la construcția de drumuri, la acoperirea temporară pentru depozitele conforme etc).
(2) Deșeurile din construcții care nu pot fi valorificate (din cauze tehnice sau pentru ca nu este eficient din punct de vedere tehnico-economic) vor fi eliminate la depozitare.

ART. 51 
(1) Deșeurile rezultate din construcții, care conțin azbest, nu se amestecă cu celelalte deșeuri și vor fi colectate separat, în așa fel încât să nu se degajeze fibre din material; personalul care realizează această operație va purta echipament de protecție, special, pentru lucrul cu azbestul.
(2) Containerele în care se colectează deșeurile periculoase din construcții trebuie să fie prevăzute cu semne convenționale distinctive utilizate pentru avertizare în cazul substanțelor otrăvitoare și să fie inscripționate cu avertizarea „PERICOL DE MOARTE”. Stocarea temporară a deșeurilor periculoase din construcții și desființări se va realiza în spațiile special amenajate în acest scop de către operatorul de colectare și transport. 

ART. 52 
(1) Este interzisă abandonarea și depozitarea deșeurilor din construcții și desființări pe domeniul public sau privat al autorității administrației publice locale.


SECȚIUNEA a 2-a
Operarea centrelor de colectare prin aport voluntar a deșeurilor de la persoanele fizice

ART. 53 
(1) Centrele de colectare prin aport voluntar sunt locații de recepție a unor fracții speciale de deșeuri colectate separat prin aportul voluntar al persoanelor fizice, identificabile teritorial, administrativ și juridic, dotate cu construcții, instalații și echipamente specifice destinate colectării și/sau tratării deșeurilor, la care persoanele fizice pot preda, cu titlu gratuit, tipurile și cantitățile de deșeuri stabilite de către autoritățile administrației publice locale și/sau cele stabilite prin proiectele finanțate din fonduri nerambursabile.
(2) Prin centrele de colectare prin aport voluntar se asigură, în principal, preluarea deșeurilor reciclabile de hârtie, metal, plastic și sticlă colectate separat și a altor categorii speciale de deșeuri, precum deșeuri voluminoase, inclusiv saltele și mobilă, deșeuri textile, anvelope uzate, uleiuri vegetale folosite, deșeuri de echipamente electrice și electronice, baterii uzate, deșeuri periculoase, deșeuri din construcții și demolări, alte tipuri de deșeuri stabilite de către autoritățile administrației publice locale.
ART. 54 
(1) Centrele de colectare prin aport voluntar funcționează pe baza unui regulament local elaborat și aprobat de autoritățile administrației publice locale, care va cuprinde cel puțin următoarele elemente: regulile generale de organizare și funcționare, obligațiile operatorului/angajaților acestuia, obligațiile utilizatorilor, tipurile și cantitățile de deșeuri care pot fi predate, cu titlu gratuit, de persoanele fizice la centrul/centrele de colectare prin aport voluntar.
(2) Autoritățile administrației publice locale sau, după caz, asociația de dezvoltare intercomunitară încheie contracte, parteneriate și cu alte organizații licențiate de către autoritatea publică centrală pentru protecția mediului pentru transferul responsabilității producătorilor aferente anumitor fluxuri speciale de deșeuri municipale, colectate prin centrul/centrele de colectare prin aport voluntar, astfel încât costurile cu gestionarea respectivelor deșeuri să fie suportate de producători.
(3) Accesul persoanelor fizice în incinta centrului de colectare prin aport voluntar este permis doar în prezența personalului operatorului, care va indica locul de descărcare/stocare temporară a deșeurilor pe amplasament.

ART. 55 
(1) Centrul de colectare prin aport voluntar va fi dotat cu un număr suficient de containere și recipiente specifice fiecărei categorii de deșeuri ce urmează a fi colectată.
(2) Se interzice amestecarea diferitelor categorii de deșeuri în același container/recipient.

ART. 56 
(1) Operatorul centrului de colectare prin aport voluntar va asigura evidența:
a) cantităților de deșeuri recepționate de la fiecare persoană fizică, pe categorii de deșeuri;
b) cantităților totale recepționate, pe categorii de deșeuri;
c) cantităților totale de deșeuri încredințate în vederea tratării, reciclării, valorificării și/sau eliminării, pe
categorii de deșeuri;
d) cantităților de deșeuri reziduale/reziduuri eliminate și/sau valorificate, rezultate din fiecare proces de tratare desfășurat în cadrul centrului de colectare prin aport voluntar, dacă este cazul;
e) cantităților de deșeuri aflate în spațiile de stocare temporară, pe categorii de deșeuri.
(2) Operatorii trebuie să își organizeze activitatea pentru a asigura un grad cât mai mare de valorificare a deșeurilor, astfel încât cantitatea de deșeuri eliminată prin depozitare să fie minimă.

ART. 57 
Centrele de aport voluntar trebuie să îndeplinească cel puțin condițiile tehnice prevăzute în caietul de sarcini, pe care operatorii sunt obligați să le mențină pe toată perioada în care prestează activitatea.


SECŢIUNEA a 3-a
Transferul deşeurilor municipale în staţiile de transfer, inclusiv transportul separat al deşeurilor reziduale și al biodeșeurilor colectate separat la depozitele de deşeuri nepericuloase şi/sau la instalația de tratare mecano-biologică, al deşeurilor de hârtie, carton, metal, plastic şi sticlă colectate separat la staţiile de sortare 
ART. 58 [bookmark: do|caII|si4|ar43]
[bookmark: do|caII|si4|ar43|pa1]În vederea optimizării costurilor de transport a fracțiilor de deșeuri colectate separat se vor utiliza stațiile de transfer al deșeurilor Tecuci, Târgu Bujor și Galați, realizate în cadrul proiectului S.M.I.D. care să permită stocare temporară a deșeurilor, cu sau fără sistem de compactare.

ART. 59 [bookmark: do|caII|si4|ar44][bookmark: do|caII|si4|ar45][bookmark: do|caII|si4|ar45|pa1][bookmark: do|caII|si4|ar46]
[bookmark: do|caII|si4|ar46|pa1]Operatorii vor asigura transferul din stațiile de transfer către instalațiile de tratare a deșeurilor municipale colectate separat, fără amestecarea acestora.

ART. 60 
Transportul deșeurilor din zona de colectare la stația de transfer se va face numai de către operatori licențiați de A.N.R.S.C. pentru activitatea de colectare separată și transport separat al deșeurilor municipale.

ART. 61 
La stația de transfer sunt acceptate numai deșeurile predate de către operatorii cărora unitatea administrativ-teritorială le-a atribuit, individual sau prin intermediul asociației de dezvoltare intercomunitară, activitatea de colectare separată și transport separat al deșeurilor municipale.

ART. 62 
(1) Operatorul stației/stațiilor de transfer va asigura transportul fracțiilor de deșeuri stocate temporar, fără amestecarea acestora, de la stația de transfer către stația de sortare, instalațiile de tratare și/sau depozitul de deșeuri stabilite de către autoritățile administrației publice locale sau, după caz, asociația de dezvoltare intercomunitară.
(2) Operatorul are obligația să dețină toate documentele necesare de însoțire a deșeurilor transportate, din care să rezulte categoriile/tipurile de deșeuri transportate, locul de încărcare, locul de destinație și, după caz, cantitatea de deșeuri transportate și codificarea acestora conform legii. Este interzisă abandonarea deșeurilor pe traseu.
(3) Transferul deșeurilor se efectuează cu autovehicule special destinate categoriei de deșeuri transportate, acoperite, care să nu permită împrăștierea deșeurilor sau a prafului, emanarea de noxe sau scurgeri de lichide în timpul transportului.
(4) La stabilirea intervalului orar de transfer a deșeurilor se va avea în vedere încadrarea în intervalul orar de funcționare al instalațiilor de tratare și/sau de eliminare finală a deșeurilor.

ART. 63 
Stocarea temporară în stația de transfer a deșeurilor reziduale și biodeșeurilor se face în funcție de capacitatea de stocare, dar nu mai mult de 48 de ore.

ART. 64 
Operatorul stației de transfer va întocmi și gestiona o baza de date, cu cel puțin următoarele informații:
a) denumirea operatorului care încredințează deșeurile, unitatea administrativ-teritorială din care provin deșeurile, numărul de înmatriculare al autovehiculului cu care se efectuează transportul, categoria de deșeuri transportată cu specificarea codului/codurilor de deșeu, cantitatea și categoria de deșeuri recepționată pe fiecare transport;
b) cantitatea totală de deșeuri recepționată, de la fiecare operator, pe fiecare fracție/categorie de deșeuri;
c) cantitățile și categoriile de deșeuri transferate/transportate către stația de sortare, instalațiile de tratare
și/sau depozitul de deșeuri;
d) cantitățile de deșeuri aflate în spațiile de stocare temporară, pe categorii de deșeuri.

ART. 65 
Spațiile în care se desfășoară activitatea de transfer trebuie să îndeplinească cel puțin condițiile tehnice prevăzute în caietul de sarcini, pe care operatorii sunt obligați să le mențină pe toată perioada în care prestează activitatea.

ART. 66 [bookmark: do|caII|si4|ar47]
(1) Până la intrarea în funcțiune a Stației de tratare mecano – biologică Galați deșeurile reziduale vor fi transferate la depozitele de deșeuri nepericuloase în vederea eliminării prin depozitare.
(2) După intrarea în funcțiune a Stației de tratare mecano – biologică Galați, deșeurile reziduale și biodeșeurile colectate separat vor fi transferate la această instalație.
[bookmark: do|caII|si4|ar48][bookmark: do|caII|si4|ar48|pa1]
ART. 67 
Se interzice amestecarea deșeurilor în scopul de a satisface criteriile de acceptare la o anumită instalație de tratare.


SECŢIUNEA a 4-a
Sortarea deşeurilor de hârtie, metal, plastic şi sticlă colectate separat din deşeurile municipale în staţiile de sortare, inclusiv transportul reziduurilor rezultate din sortare la depozitele de deşeuri şi/sau la instalaţia de tratare mecano-biologică


ART. 68 
(1) Sortarea deșeurilor municipale de hârtie, metal, plastic și sticlă în stațiile de sortare se realizează numai de către operatorii stațiilor de sortare care au contract de delegare încheiat cu unitatea/subdiviziunea administrativ- teritorială de pe raza căreia provin deșeurile și/sau hotărâre de dare în administrare a acestei
activități.
(2) Operatorii care prestează activitatea de colectare separată a deșeurilor municipale transportă deșeurile de hârtie, metal, plastic și sticlă colectate separat la spațiile de stocare temporară special amenajate în incinta stațiilor de sortare, pe categorii de deșeuri.
(3) Operatorul stației de sortare are dreptul să efectueze inspecția vizuală a deșeurilor atât la intrarea în stația de sortare cât și la locul de descărcare.
(4) În cazul în care operatorul stației de sortare constată că deșeurile nu corespund codurilor de deșeuri 20 01 și 15 01, impuse de legislația în vigoare, sau au un grad de impurificare cu materiale/deșeuri neconforme mai mare decât cel aferent indicatorului de performanță pentru operarea stației de sortare prevăzut în actul de atribuire al activității, acesta are dreptul să respingă preluarea deșeurilor și să sesizeze autoritatea contractantă, în vederea stabilirii măsurilor de remediere/soluționare.

ART. 69 
(1) Sortarea se realizează pe tipuri de materiale, conform cerințelor din caietul de sarcini și specificațiilor tehnice pentru cerințele de calitate aplicabile deșeurilor sortate.
(2) Operatorii stațiilor de sortare asigură predarea deșeurilor sortate către operatorii instalațiilor de reciclare, precum și transportul reziduurilor rezultate din procesul de sortare la depozitul de deșeuri și/sau la instalațiile de valorificare energetică.

ART. 70 
(1) Operatorul stației de sortare va întocmi și gestiona o baza de date, cu cel puțin următoarele informații:
a) denumirea operatorului de la care preia deșeurile, sursa/unitatea administrativ-teritorială din care provin deșeurile, numărul de înmatriculare al autovehiculului cu care se efectuează transportul, categoria de deșeuri transportată cu specificarea codului/codurilor de deșeu, cantitatea și categoria de deșeuri recepționată pe fiecare transport;
b) cantitatea totală de deșeuri recepționată, de la fiecare operator, pe fiecare tip/categorie de deșeuri;
c) cantitățile de deșeuri sortate, pe tipuri de materiale;
d) cantitățile de reziduuri rezultate din procesul de sortare;
e) cantitățile de deșeuri sortate încredințate operatorilor instalațiilor de reciclare, pe tipuri de materiale;
f) cantitățile de reziduuri transportate pentru eliminare la depozitul de deșeuri și/sau la instalațiile de valorificare energetică;
g) veniturile realizate din valorificarea deșeurilor reciclabile sortate;
h) costurile suportate pentru valorificarea energetică a reziduurilor rezultate din procesul de sortare.
(2) Operatorul are obligația să ia măsuri pentru evitarea formării de stocuri de deșeuri sortate, precum și de reziduuri, care ar putea genera fenomene de poluare a mediului sau să prezinte riscuri de producere incendii.

ART. 71 
Spațiile în care se desfășoară activitatea de sortare trebuie să îndeplinească cel puțin condițiile tehnice prevăzute în caietul de sarcini, pe care operatorii sunt obligați să le mențină pe toată perioada în care prestează activitatea.

ART. 72 
Prevederile prezentei secțiuni se aplică inclusiv pentru activitatea de sortare a deșeurilor de hârtie, carton, metal, plastic și sticlă, colectate separat, în stațiile/instalațiile de sortare din cadrul instalațiilor integrate de tratare a deșeurilor.

ART. 73 
(1) Deșeurile de hârtie și carton, de plastic și metal colectate separat de la toți producătorii de deșeuri municipale pe teritoriul localităților județului Galați se transportă către stațiile de sortare Galați, respectiv Valea Mărului numai de către operatorii serviciului de salubritate licențiați A.N.R.S.C. Galați. În cazul în care în care stația de sortare Galați nu va avea capacitate suficientă pentru sortarea deșeurilor reciclabile colectate separat din municipiul Galați, diferența va fi sortată în instalația de tratare mecano-biologică Galați.
(2) Sortarea se realizează pe tipuri de materiale, în funcție de cerințele de calitate solicitate de operatorii reciclatori.
(3) În situația în care transportul deșeurilor sortate de la stația de sortare către instalațiile de tratare, inclusiv reciclare, nu face obiectul unui contract de delegare, aceste servicii se asigură de către operatorii economici care au contracte de vânzare-cumpărare încheiate cu operatorul stației de sortare, în condițiile legii. 
ART. 74 
(3) Până la intrarea în funcțiune a Stației de tratare mecano – biologică Galați reziduurile din activitatea de sortare vor fi transportate la depozitele de deșeuri nepericuloase în vederea eliminării prin depozitare.
(4) După intrarea în funcțiune a Stației de tratare mecano – biologică Galați, reziduurile din activitatea de sortare vor fi transportate la această instalație.



ART. 75 
(1) Deșeurile de sticlă colectate separat de la producătorii de deșeuri vor fi transportate de către operatorii serviciului de salubrizare la spațiile de stocare temporară, special amenajate în incinta stațiilor de sortare.
(2) Operatorii stațiilor de sortare asigură predarea către operatorii reciclatori a deșeurilor de sticlă colectate separat.

ART. 76 
(1) Operatorii care asigură activitatea de sortare a deșeurilor au și următoarele obligații specifice:
a) să amenajeze spatii speciale pentru stocarea temporară a deșeurilor ce urmează a fi sortate, în condițiile prevăzute de legislația în vigoare;
b) să asigure valorificarea întregii cantități de deșeuri sortate, evitând formarea de stocuri;
c) să folosească, pentru sortarea deșeurilor, tehnologii și instalații care îndeplinesc condițiile legale privind funcționarea acestora;
d) să respecte criteriile de acceptare a deșeurilor în instalația de sortare;
e) să respecte fluxul deșeurilor prevăzut în contract;
f) să implementeze măsuri eficiente pentru prevenirea împrăștierii deșeurilor la rafalele de vânt;
g) să se îngrijească de eliminarea reziduurilor rezultate din procesul de sortare a deșeurilor.
(2) Stațiile de sortare vor funcționa în conformitate cu prevederile cuprinse în autorizațiile (integrate) de mediu și vor respecta cerințele din Manualele de operare.
(3) Modalitatea de valorificare a materialelor sortate este stabilită de către ADI ECOSERV Galați, respectiv primăria municipiului Galați, împreună cu operatorii stațiilor de sortare.

ART. 77 
Spațiile în care se desfășoară activitatea de sortare vor trebui să îndeplinească cel puțin următoarele condiții:
a) să dispună de o platformă betonată cu o suprafață suficientă pentru primirea deșeurilor și pentru stocarea temporară, separată, a fiecărui tip de deșeu reciclabil;
b) să fie prevăzute cu cântar electronic de cântărire a autovehiculelor, cu transmisia și înregistrarea datelor la dispecer și cu verificarea metrologică în termenul de valabilitate;
c) să fie prevăzute cu un sistem de colectare a apelor uzate rezultate din apa pluvială sau din procesul tehnologic de sortare și spălare;
d) să aibă instalație de spălare și dezinfectare;
e) să fie prevăzute cu instalații de tratare a apelor uzate, conform normativelor în vigoare, sau să existe posibilitatea de transportare a acestora la stațiile de epurare a apelor uzate aparținând localității;
f) să fie prevăzute cu puncte de prelevare a probelor apelor uzate colectate;
g) să existe posibilitatea de acces în fiecare zonă de stocare, fără a exista posibilitatea de contaminare reciprocă a diferitelor tipuri de deșeuri;
h) să existe grupuri sanitare și vestiare conform normativelor în vigoare;
i) să fie dotate cu instalație de iluminat corespunzătoare care să asigure o luminanță necesară asigurării activității în orice perioadă a zilei;
j) să fie prevăzute cu instalații de detecție și de stins incendiul;
k) să fie prevăzute cu instalații de presare și balotare pentru diferite tipuri de materiale reciclabile.


ART. 78 
(1) Operatorii stațiilor de sortare au obligația de a monitoriza următorii parametri:
a) cantitatea și tipul de deșeuri intrate în stație; cantitatea de deșeuri și datele de identificare ale vehiculului vor fi notate într-un registru de evidență;
b) tipul și cantitățile de deșeuri reciclabile sortate și predate pentru reciclare/valorificare;
c) cantitatea reziduurilor de sortare transportate la instalațiile TMB.
(2) Operatorii stațiilor de sortare au obligația de a respecta indicatorii de performanță incluși în prezentul Regulament.




SECŢIUNEA a 5-a
Tratarea mecano-biologică a deșeurilor reziduale și a biodeșeurilor în instalația de tratare mecano-biologică cu digestie anaerobă inclusiv transportul deșeurilor stabilizate biologic și al deșeurilor reziduale care nu mai pot fi valorificate la depozitele de deșeuri și al deșeurilor reziduale valorificabile energetic la instalațiile de valorificare energetică

ART. 79 [bookmark: do|caII|si9|ar76]
(1) [bookmark: do|caII|si9|ar76|al1]În cadrul Stației de tratare mecano-biologică se primesc, în vederea tratării prin procedee mecanice și biologice, deșeurile reziduale colectate separat sau în amestec cu biodeșeurile, din întreg județul Galați, inclusiv reziduurile de la stațiile de sortare și compostare, precum și biodeșeurile colectate separat din întreg județul, cu excepția deșeurilor verzi. Pot fi acceptate la tratare deșeurile reciclabile colectate separat din municipiul Galați în limita cantității ce depășește capacitatea stației de sortare Galați.
(2) Nu sunt acceptate la instalațiile de tratare mecano-biologică deșeurile de hârtie, metal, plastic și sticlă colectate separat și deșeurile periculoase.

ART. 80 [bookmark: do|caII|si9|ar76|al2][bookmark: do|caII|si9|ar77]
(1) [bookmark: do|caII|si9|ar77|al1]Pentru deșeurile reziduale, instalația de tratare mecanică se operează astfel încât să se separe mecanic componenta biodegradabilă din deșeurile reziduale de materialele care nu pot fi tratate biologic sau care se descompun greu, inclusiv de metalele feroase și neferoase cu potențial de valorificare.
(2) Deșeurile cu potențial de valorificare prin reciclare recuperate în urma procesului de tratare/separare mecanică vor fi colectate, stocate temporar și încredințate operatorilor instalațiilor de reciclare.
(3) [bookmark: do|caII|si9|ar77|al2]Deșeurile reciclabile care sunt recuperate în urma procesului de separare vor fi colectate, stocate temporar și transportate spre instalațiile de reciclare, respectiv valorificare energetică.
(4) [bookmark: do|caII|si9|ar77|al3]Pregătirea pentru omogenizare a componentei biodegradabile se face prin mărunțire, procesul de tratare biologică utilizat fiind digestia.
(5) Digestatul rezultat se deshidratează în vederea depozitării.

ART. 81 
(1) Instalațiile de tratare biologică se operează astfel încât din fracția organică fermentabilă să se obțină deșeuri tratate cu potențial de valorificare și/sau o fracție biostabilizată/biouscată, inertă din punct de vedere biologic, ce poate fi transportată la depozit pentru a fi utilizată ca material de acoperire sau valorificată ca material pentru rambleiere.
(2) Fracția inertă rezultată din procesul de tratare biologică poate fi pregătită și transformată prin procedee de tratare suplimentare în produs RDF/SRF cu potențial de valorificare energetică, utilizat drept combustibil alternativ în instalații de incinerare și coincinerare, dar și în alte sectoare care produc căldură/energie.
(3) Operatorul stației/instalaților de tratare mecano-biologică va detalia în procedurile operaționale proprii modul de valorificare a deșeurilor/materialelor rezultate, astfel încât cantitatea de deșeuri trimisă la depozit să fie minimă, iar ținta de deviere de la depozitare prevăzută de actele normative incidente să fie atinsă.

ART. 82 
(1) Spațiile în care se desfășoară activitatea de tratare mecano-biologică trebuie să îndeplinească cel puțin condițiile tehnice prevăzute în caietul de sarcini, pe care operatorii sunt obligați să le mențină pe toată perioada în care prestează activitatea.
(2) Pentru protecția și prevenirea poluării solului, toate suprafețele din cadrul stației de tratare mecano-biologică trebuie să fie betonate.
(3) Apele uzate rezultate din procesele de tratare biologică sunt colectate și gestionate de către operator conform prevederilor din autorizația de gospodărire a apelor.


ART. 83 [bookmark: do|caII|si9|ar82]
[bookmark: do|caII|si9|ar82|pa1]Pentru protecția și prevenirea poluării solului, toate suprafețele din cadrul stației de tratare mecano-biologică trebuie să fie betonate.




ART. 84 
(1) Operatorul instalațiilor/stației de tratare mecano-biologică va întocmi și gestiona o baza de date, cu cel puțin următoarele informații:
a) denumirea operatorului de la care preia deșeurile reziduale, sursa/unitatea administrativ-teritorială din
care provin deșeurile, numărul de înmatriculare al autovehiculului cu care se efectuează transportul, cantitatea de deșeuri recepționată pe fiecare transport;
b) cantitatea totală de deșeuri reziduale recepționată, de la fiecare operator;
c) cantitatea de deșeuri reciclabile rezultată din tratarea mecanică a deșeurilor reziduale;
d) producția de biogaz și cantitatea de digestat rezultată din tratarea anaerobă a fracției biologice, dacă este cazul;
e) cantitatea de CLO transportată la depozitul de deșeuri și/sau utilizată ca material de rambleiere;
f) cantitatea de reziduuri transportată pentru eliminare la depozit și/sau la instalațiile de valorificare energetică;
g) cantitatea de RDF și/sau SRF încredințată operatorilor instalațiilor de incinerare și coincinerare, dacă este cazul;
(2) Operatorul are obligația să ia măsuri pentru evitarea formării de stocuri de deșeuri, RDF, SRF, CLO, precum și de reziduuri, care ar putea genera fenomene de poluare a mediului sau să prezinte riscuri de producere incendii.

ART. 85 
Prevederile prezentei secțiuni se aplică inclusiv pentru activitatea de tratare mecano-biologică realizată prin intermediul instalațiilor de tratare mecano-biologică din cadrul instalațiilor integrate de tratare a deșeurilor.

ART. 86 [bookmark: do|caII|si9|ar83]
(1) [bookmark: do|caII|si9|ar83|al1]Operatorul stației de tratare mecano-biologică are obligația de a monitoriza următorii parametri:
a) [bookmark: do|caII|si9|ar83|al1|lia]cantitatea şi tipul de deșeuri intrate în stație; cantitatea de deșeuri și datele de identificare ale vehiculului vor fi notate într-un registru de evidență;
b) [bookmark: do|caII|si9|ar83|al1|lib]tipul şi cantitățile de deșeuri reciclabile generate pe amplasament;
c) [bookmark: do|caII|si9|ar83|al1|lic]cantitatea şi calitatea deşeurilor stabilizate din punct de vedere biologic;
d) [bookmark: do|caII|si9|ar83|al1|lid]cantitatea deșeurilor reziduale, transportate pentru eliminare la depozit.
(2) [bookmark: do|caII|si9|ar83|al2]Operatorul Stației de tratare mecano-biologică va defini în procedurile operaționale proprii modul de valorificare a deșeurilor/materialelor rezultate, astfel încât cantitatea de deșeuri reziduale trimisă la depozit să fie minimă.
(3) Operatorul Stației de tratare mecano-biologică trebuie să asigure respectarea indicatorilor de performanță stabiliți pentru activitatea de tratare a deșeurilor reziduale, respectiv a biodeșeurilor colectate separat incluși în prezentul Regulament și în contractul de delegare.
(4) Modalitatea de valorificare a materialelor rezultate este stabilită de către ADI ECOSERV Galați, împreună cu operatorul stației de tratare mecano-biologică.


SECŢIUNEA a 6-a
Tratarea aerobă a biodeșeurilor (deșeuri verzi) colectate separat în instalațiile de compostare, inclusiv transportul reziduurilor la stațiile de transfer în vederea transferului la depozitele de deșeuri sau la instalația de tratare mecano-biologică 

ART. 87 
(1) În cadrul stației/instalației de compostare se acceptă numai biodeșeurile colectate separat.
(2) Din tratarea aerobă a biodeșeurilor rezultă compost care poate fi introdus pe piață și/sau utilizat ca fertilizant în agricultură și la ameliorarea solurilor, în conformitate cu categoriile de folosință prevăzute în Legea nr. 181/2020.
(3) Materialul care în urma procesului de compostare nu îndeplinește cerințele categoriilor de folosință poate fi supus din nou compostării. Dacă după repetarea operațiunii acesta este neconform, este eliminat în conformitate cu legislația de mediu.

ART. 88 
(1) Deșeurile verzi din parcurile și grădinile publice și materialul lemnos din parcurile și grădinile populației de pe teritoriul localităților județului Galați se transportă către stațiile compostare Galati, Tecuci și Târgu Bujor numai de către operatorii serviciului de salubritate licențiați A.N.R.S.C. Galați.
(2) Compostul obținut trebuie să îndeplinească condițiile de calitate prevăzute de Legea nr. 181/2020 privind gestionarea deșeurilor municipale nepericuloase compostabile.
(3) Metodele și tehnologiile de compostare a deșeurilor trebuie să respecte legislația în vigoare și să fie în concordanță cu planurile de gestionare a deșeurilor la nivel național și județean.

ART. 89 
(5) Până la intrarea în funcțiune a Stației de tratare mecano – biologică Galați reziduurile din activitatea de compostare vor fi transportate la depozitele de deșeuri nepericuloase în vederea eliminării prin depozitare.
(6) După intrarea în funcțiune a Stației de tratare mecano – biologică Galați, reziduurile din activitatea de compostare vor fi transportate la această instalație.

ART. 90 

(1) În mediul rural este promovată compostarea individuală.
(2) Compostarea individuală pentru întreaga populație se va implementa în următoarele unități administrativ teritoriale: Bălăbănești, Bălășești, Băleni, Băneasa, Berești-Meria, Brăhășești, Buciumeni, Cavadinești, Cerțești, Corni, Corod, Cosmești, Costache Negri, Cuca, Cudalbi, Cuza Vodă, Drăgușeni, Fârțănești, Foltești, Frumușița,  Fundeni, Ghidigeni, Gohor, Grivița, Independența, Ivești, Jorăști, Liești, Măstăcani, Movileni, Munteni, Nămoloasa, Negrilești, Nicorești, Oancea, Piscu, Poiana, Priponești, Rădești, Rediu, Scânteiești, Slobozia Conachi, Smulți, Suceveni, Suhurlui, Tudor Vladimirescu, Țepu, Umbrărești,  Valea Mărului, Vârlezi, Vladești.
ART. 91 
(1) Operatorii stațiilor de compostare au obligația de a monitoriza următorii parametri:
a) cantitatea și tipul de deșeuri intrate în instalație; cantitatea de deșeuri și datele de identificare ale vehiculului vor fi notate într-un registru de evidență;
b) tipul și cantitățile de compost rezultate, respectiv valorificate;
c) cantitatea de reziduuri de la compostare transportate la depozite sau la stația de tratare mecano-biologică;
(2) Operatorii stațiilor de compostare trebuie să asigure respectarea indicatorilor de performanță stabiliți pentru activitatea de compostare.
(3) Modalitatea de valorificare a compostului rezultat este stabilită de către ADI ECOSERV Galați, respectiv primăria municipiului Galați, împreună cu operatorii stațiilor de compostare.

ART. 92 
(1) Operatorul stației/instalației de compostare va întocmi și gestiona o bază de date, cu cel puțin următoarele informații:
a) denumirea operatorului de la care preia biodeșeurile, sursa/unitatea administrativ-teritorială din care provin biodeșeurile, numărul de înmatriculare al autovehiculului cu care se efectuează transportul, cantitatea de biodeșeuri recepționată pe fiecare transport;
b) cantitatea totală de biodeșeuri recepționată, de la fiecare operator;
c) cantitățile de compost rezultate, pe categorii de folosință;
d) cantitatea de reziduuri rezultată din procesul de compostare;
e) cantitățile de compost introduse pe piață și/sau utilizate în agricultură;
f) cantitățile de reziduuri transportate pentru eliminare la depozitul de deșeuri și/sau la instalațiile de valorificare energetică.
(2) Operatorul are obligația să ia măsuri pentru evitarea formării de stocuri de biodeșeuri, precum și de compost, care ar putea genera fenomene de poluare a mediului sau să prezinte riscuri de producere incendii.

ART. 93 
Spațiile în care se desfășoară activitatea de tratare aerobă trebuie să îndeplinească cel puțin condițiile tehnice prevăzute în caietul de sarcini, pe care operatorii sunt obligați să le mențină pe toată perioada în care prestează activitatea.

ART. 94 
Prevederile prezentei secțiuni se aplică inclusiv pentru activitatea de tratare aerobă a biodeșeurilor colectate separat în instalațiile de compostare din cadrul instalațiilor integrate de tratare a deșeurilor.



SECȚIUNEA a 7-a
Tratarea anaerobă a biodeșeurilor colectate separat în instalații de digestie anaerobă


ART. 95 
În cadrul instalațiilor de digestie anaerobă se acceptă biodeșeurile colectate separat.

ART. 96 
(1) Principalele produse rezultate din tratarea anaerobă a biodeșeurilor sunt biogazul și digestatul.
(2) Biogazul este utilizat, în principal, la producerea de energie electrică și/sau termică pentru acoperirea consumului propriu de energie în instalațiile de digestie anaerobă, surplusul putând fi comercializat, în condițiile legii.
(3) Digestatul reprezintă substratul de material rămas după descompunerea materiei organice, în lipsa oxigenului, bogat în nutrienți și utilizat ca produs reciclat la tratarea solului și/sau ca îngrășământ în agricultură.

ART. 97 
(1) Operatorul instalațiilor de digestie anaerobă a biodeșeurilor va întocmi și gestiona o bază de date, cu cel puțin următoarele informații:
a) denumirea operatorului de la care preia biodeșeurile, sursa/unitatea administrativ-teritorială din care provin biodeșeurile, numărul de înmatriculare al autovehiculului cu care se efectuează transportul, cantitatea de biodeșeuri recepționată pe fiecare transport;
b) cantitatea totală de biodeșeuri recepționată, de la fiecare operator;
c) producția de biogaz rezultată;
d) producția de energia electrică și/sau termică;
e) energia electrică și/sau termică comercializată, dacă este cazul;
f) cantitățile de digestat rezultate, pe categorii de folosință;
g) cantitățile de digestat încredințate pentru a fi utilizate în agricultură și/sau pentru tratarea solului;
h) cantitatea de reziduuri rezultată din procesul de digestie anaerobă;
i) cantitățile de reziduuri transportate pentru eliminare la depozitul de deșeuri și/sau la instalațiile de  valorificare energetică.
(2) Operatorul are obligația să ia măsuri pentru evitarea formării de stocuri de biodeșeuri, precum și de digestat, care ar putea genera fenomene de poluare a mediului sau să prezinte riscuri de producere incendii.

ART. 98 
Spațiile în care se desfășoară activitatea de tratare anaerobă trebuie să îndeplinească cel puțin condițiile tehnice prevăzute în caietul de sarcini, pe care operatorii sunt obligați să le mențină pe toată perioada în care prestează activitatea.

ART. 99 
Prevederile prezentei secțiuni se aplică inclusiv pentru activitatea de tratare anaerobă a biodeșeurilor colectate separat în instalațiile de digestie anaerobă din cadrul instalațiilor integrate de tratare a deșeurilor.

ART. 100 
(1) Pentru biodeșeurile colectate separat, instalația de tratare mecanică se operează astfel încât să se asigure obținerea unui material ce poate fi valorificat.
(2) Digestatul rezultat din procesul de tratare biologică va fi compostat, cu utilizarea de material de structură.
(3) Compostul rezultat trebuie să aibă caracteristicile necesare valorificării materiale.

ART. 101 
(1) Biogazul rezultat din procesele de tratare biologică se captează şi se dirijează spre instalația de valorificare de pe amplasamentul Stației de tratare mecano-biologică.
(2) [bookmark: do|caII|si9|ar81|pa1]Apele uzate rezultate din procesele de tratare biologică sunt colectate și gestionate conform prevederilor din autorizația de gospodărire a apelor.



SECŢIUNEA a 8-a
Eliminarea, prin depozitare, a deșeurilor reziduale, a deșeurilor stradale, a deșeurilor de pământ și pietre provenite de pe căile publice, a reziduurilor rezultate de la instalațiile de tratare a deșeurilor municipale, precum şi a deșeurilor care nu pot fi valorificate provenite din activități de reamenajare şi reabilitare interioară şi/sau exterioară a locuințelor la depozitele de deșeuri nepericuloase

ART. 102 
(1) Depozitarea deșeurilor reziduale și reziduurilor rezultate din procesele de tratare a deșeurilor municipale, precum și a oricăror alte tipuri de deșeuri nepericuloase din deșeurile municipale care nu pot fi valorificate, inclusiv a deșeurilor rezultate din prestarea serviciilor conexe serviciului de salubrizare, precum cele rezultate din gestionarea deșeurilor voluminoase și gestionarea deșeurilor din construcții provenite din lucrările de reamenajare și reabilitare interioară și/sau exterioară a locuințelor, este permisă numai în depozitele conforme de deșeuri nepericuloase.
(2) Operatorul depozitului de deșeuri are obligația să dețină, în termen de valabilitate, toate autorizațiile necesare prestării activității, prevăzute de legislația în vigoare, în special, cu privire la autorizația/autorizația integrată de mediu, precum și să obțină licența pentru activitatea de eliminare prin depozitare a deșeurilor prevăzute la alin. (1), în termen de cel mult 90 de zile de la data semnării contractului de delegare cu unitatea administrativ-teritorială/asociația de dezvoltare intercomunitară, în conformitate cu prevederile Regulamentului privind acordarea licențelor în domeniul serviciilor de utilități publice aflate în sfera de reglementare a Autorității Naționale de Reglementare pentru Serviciile Comunitare de Utilități Publice, aprobat prin Ordinul președintelui ANRSC nr. 100/2023, cu modificările ulterioare.
(3) Operatorul are obligația să accepte la depozitare numai deșeurile provenite de pe raza unităților administrativ-teritoriale care i-au atribuit, prin contractul de delegare, activitatea de eliminare, prin depozitare, a deșeurilor.
(4) Operatorul depozitului de deșeuri are obligația de a întocmi și gestiona o bază de date, cu cel puțin următoarele informații:
a) denumirea operatorului de la care preia deșeurile, sursa/unitatea administrativ-teritorială din care provin
b) deșeurile, numărul de înmatriculare al autovehiculului cu care se efectuează transportul, cantitatea de deșeuri recepționată pe fiecare transport;
c) cantitatea totală de deșeuri recepționată, de la fiecare operator, pe categorii/tipuri de deșeuri.

ART. 103 
(1) Depozitarea deșeurilor municipale este permisă numai în depozite amenajate conform legislaţiei și normelor tehnice în vigoare și numai după obținerea acordurilor, avizelor și autorizațiilor prevăzute de legislație.  
(2) Amplasarea și înființarea depozitelor de deșeuri, precum și a altor instalații de eliminare se fac ținând seama de prevederile Planului National de Gestionare a Deșeurilor, a Planului de Gestionare a Deșeurilor pentru județul Galați, precum și a proiectului SMID Galați, cu luarea în considerare a oricărei modificări sau completări ulterioare.
(3) Deșeurile reziduale din municipiul Galați vor fi depozitate la depozitul conform de la Tirighina până la epuizarea capacității celulei 1 aflată în operare, însă nu mai târziu de data punerii în funcțiune a stației de tratare mecano-biologică. 
(4) Depozitul conform Valea Marului va deservi întreg județul Galați. 

ART. 104 
Depozitele de deșeuri, precum și alte instalații de eliminare se înființează sub controlul, conducerea sau coordonarea Consiliului Județean Galați și ADI ECOSERV Galați, respectiv sub controlul primăriei municipiului Galați. Consiliile locale, Consiliul Județean, precum și ADI ECOSERV iau măsurile necesare pentru construirea acestor instalații numai pe terenurile aparținând domeniului public sau privat al unităților administrativ-teritoriale.

ART. 105 
Cerințele și măsurile operaționale și tehnice pe care operatorul trebuie să le respecte la depozitarea deșeurilor, în scopul prevenirii sau reducerii cât de mult posibil a efectelor negative asupra mediului și sănătății umane, generate de depozitarea deșeurilor, pe toată durata de exploatare a depozitului, sunt prevăzute în Normativul tehnic privind depozitarea deșeurilor, aprobat prin Ordinul ministrului mediului și gospodăririi apelor nr. 757/2004, cu modificările și completările ulterioare.
ART. 106 
În nivelul tarifelor aprobate de către autoritatea deliberativă a unității administrativ-teritoriale sau, după caz, de asociația de dezvoltare intercomunitară pentru activitatea de depozitare a deșeurilor se includ obligatoriu cheltuielile cu fondul de închidere și monitorizare post-închidere a depozitului, precum și cheltuielile cu garanția financiară pentru mediu, în conformitate cu dispozițiile art. 12 alin. (2) și alin. (4)
din Ordonanța Guvernului nr. 2/2021, cu modificările și completările ulterioare.

ART. 107 
Depozitarea deșeurilor se face exclusiv în depozitele amplasate, construite, exploatate și monitorizate, conform prevederilor Ordonanța Guvernului nr. 2/2021 privind depozitarea deșeurilor și a celorlalte acte în vigoare, subsecvente acesteia.

ART. 108 
Administrarea și exploatarea depozitelor se realizează numai de operatori licențiați de A.N.R.S.C. și numai după autorizare, conform legislaţiei în vigoare.

ART. 109 
Operarea și administrarea depozitului se realizează de către operator cu respectarea următoarelor proceduri prevăzute în Ordonanța Guvernului nr. 2/2021, cu modificările și completările ulterioare:
a) procedura de acceptare a deșeurilor în depozitul de deșeuri;
b) procedura de control și urmărire în faza de exploatare a depozitului de deșeuri;
c) procedura de închidere a depozitelor de deșeuri și monitorizarea post-închidere a acestora.

ART. 110 
În situația în care celula/depozitul în operare atinge pragul de 75% din capacitatea proiectată, autoritățile administrației publice locale au obligația de a lua măsuri pentru deschiderea altei celule sau unui depozit de deșeuri municipale.

ART. 111 
(1) În depozitele pentru deșeuri nepericuloase pot fi depozitate numai deșeuri municipale tratate, precum și deșeurile pentru care tratarea nu contribuie la reducerea cantității acestora sau a pericolelor pe care le prezintă pentru sănătatea umană ori pentru mediu și nici nu pot fi valorificate.
(2) Depozitele pentru deșeuri nepericuloase pot fi utilizate pentru depozitarea:
a) deșeurilor municipale;
b) deșeurilor nepericuloase de orice altă origine care îndeplinesc criteriile de acceptare a deșeurilor în depozitele pentru deșeuri nepericuloase stabilite în conformitate cu prevederile prezentului regulament-cadru și a actelor normative în vigoare;
c) deșeurilor periculoase stabile, nereactive, cum sunt cele solidificate, vitrificate etc., care se comportă în ceea ce privește levigatul în mod similar cu deșeurile nepericuloase menționate la lit. b) și care îndeplinesc condițiile de acceptare relevante stabilite în conformitate cu prezentul regulament-cadru și cu actele normative în vigoare. Aceste deșeuri periculoase nu se depozitează în spaţii destinate deșeurilor nepericuloase biodegradabile;
d) deșeuri provenite din locuințe, generate de activități de reamenajare și reabilitare interioară și/sau exterioară a acestora;

ART. 112 
(1) Pentru a putea fi depozitate, deșeurile trebuie să îndeplinească condițiile necesare acceptării acestora în depozitele autorizate. Condițiile de acceptare se stabilesc de operatorii care administrează depozitele, în conformitate cu dispozițiile actelor normative în vigoare.
(2) Operatorii care administrează depozitele de deșeuri trebuie să stabilească criteriile de acceptare a deșeurilor într-o anumită categorie de depozit pe baza analizei:
a) măsurilor necesare pentru protecția mediului și în special a apelor subterane și a apelor de suprafaţă;
b) asigurării funcţionării sistemelor de protecție a mediului, în special cele de impermeabilizare și de tratare a levigatului;
c) protejării proceselor avute în vedere pentru stabilizarea deșeurilor în interiorul rampei;
d) protecției împotriva pericolelor pentru sănătatea umană.
(3) Criteriile de acceptabilitate bazate pe proprietăţile deșeurilor trebuie să cuprindă:
a) cerinţe referitoare la cunoaşterea compoziţiei;
b) limitări ale conţinutului în materie organică al deșeurilor;
c) cerinţe sau limitări privind gradul de biodegradabilitate a deșeurilor organice;
d) limitări ale cantităţii de componenţi specificaţi, posibil dăunători/periculoşi;
e) limitări ale nivelului potenţial și estimat al levigatului în cazul anumitor componenţi, posibil dăunători/periculoşi;
f) proprietăţi ecotoxicologice ale deșeurilor și ale levigatului rezultat.

ART. 113 
Pentru exploatarea depozitelor de deșeuri, operatorii care asigură activitatea de administrare a depozitelor trebuie să aibă documente relevante din care să rezulte:
a) categoria depozitului de deșeuri;
b) lista tipurilor definite și cantitatea totală de deșeuri autorizată spre depunere în depozitul de deșeuri;
c) gradul de pregătire a depozitului, pentru operaţiile de depozitare a deșeurilor și pentru procedurile de supraveghere și control, inclusiv planurile pentru situaţii neprevăzute, precum și cerinţele temporare pentru închidere și operaţiile postînchidere;
d) obligația operatorului serviciului de salubrizare de a informa cel puţin trimestrial autorităţile competente cu privire la:
1. tipurile și cantităţile de deșeuri depozitate;
2. rezultatele programului de monitorizare;
3. toate rezultatele procedurilor de supraveghere din care să rezulte respectarea condițiilor impuse și modul de comportare a diferitelor deșeuri în depozite;
e) controlul de calitate al operaţiilor analitice ale procedurilor de supraveghere și control și/sau al analizelor menționate obligatorii efectuate în laboratoarele de specialitate.

ART. 114 
(1) Operatorii care asigură operarea depozitelor trebuie să aibă și să întocmească o documentaţie specifică urmăririi stării și comportării depozitului în funcţie de factorii de mediu și de deșeurile depozitate.
(2) Probele prelevate pentru determinarea unor indicatori, în vederea definirii nivelului de afectare a calităţii factorilor de mediu, vor fi analizate de laboratoare acreditate conform legii.
(3) Din punctul de vedere al deșeurilor intrate în depozit se vor consemna în rapoartele operative zilnice următoarele:
a) cantităţile de deșeuri intrate în depozit pe tipuri de deșeu;
b) compoziţia deșeurilor intrate în depozit;
c) provenienţa deșeurilor;
d) data și ora fiecărui transport;
e) locul de depozitare în cadrul depozitului.
(4) Operatorii serviciului de salubrizare, care administrează depozitele, trebuie să:
a) accepte introducerea în depozit numai a deșeurilor permise, menționate în autorizaţie, și să respecte tehnologia de depozitare aprobată de autoritatea care a avizat înființarea depozitului;
b) supravegheze permanent modul de depozitare a deșeurilor sub aspectul stabilităţii și etanşeităţii și să efectueze măsurătorile necesare stabilite în prezentul regulament și în autorizaţie, pentru exploatarea în condiții de siguranţă a depozitului;
c) exploateze la parametrii proiectaţi instalațiile de depoluare cu care sunt dotate și să se doteze cu instalații pentru depoluare, acolo unde acestea lipsesc;
d) execute controlul și monitorizarea emisiilor și imisiilor de poluanţi, prin laboratorul propriu sau în colaborare cu alte laboratoare atestate;
e) nu permită accesul în incinta depozitului a persoanelor neautorizate.

ART. 115 
(1) În vederea depozitării deșeurilor, operatorii serviciului de salubrizare, care prestează activitatea de colectare și transport a deșeurilor trebuie să aibă documentele necesare din care să reiasă că deșeurile respective pot fi acceptate pentru depozitare în conformitate cu condițiile stabilite de operatorul care administrează depozitul de deșeuri și că deșeurile respective îndeplinesc criteriile de acceptare stabilite în prezentul regulament și în actele cu caracter normativ în vigoare.
(2) Se interzice amestecarea deșeurilor în scopul de a satisface criteriile de acceptare la o anumită clasă de depozitare.

SECȚIUNEA a 10-a
Măturatul, spălatul și stropitul căilor publice din localitate

ART. 116 
(1) Operațiunile de măturat manual, măturat mecanizat, stropit, spălat, răzuit rigolele, precum și de colectare a deșeurilor din coșurile stradale, se desfășoară pe căile publice și pe spațiile anexe acestora, în
scopul păstrării unui aspect salubru al căilor de circulație din domeniul public.
(2) În vederea reducerii riscului de îmbolnăvire a populației ca urmare a acțiunii patogene a microorganismelor existente în praful stradal, consiliile locale, Consiliul General al Municipiului București sau asociațiile de dezvoltare intercomunitară, după caz, vor stabili intervalul orar de efectuare a operațiunilor de stropire, măturare și spălare a căilor publice. Intervalul orar și ordinea de prioritate vor fi
alese astfel încât să se evite intervalele orare în care se produc aglomerații umane în zonele în care se efectuează aceste activități. De regulă, intervalul orar recomandat pentru efectuarea operațiunilor de stropire, măturare și spălare va fi între orele 22.00-6.00 pe arterele care au sistem de iluminat public corespunzător.
(3) Prin excepție de la prevederile alin. (2) operațiile de stropire și spălare nu se realizează în intervalul orar în care plouă.
(4) Arterele de circulație, zilele din cursul săptămânii și numărul de treceri în ziua respectivă pe/în care se execută activitatea de stropit, măturat și spălat sunt cele cuprinse în caietul de sarcini al serviciului.
(5) Măturatul se efectuează pe o lățime de minimum 2 metri de la bordură sau de la rigola centrală, astfel încât cantitatea de praf care se poate ridica în aer ca urmare a deplasării autovehiculelor sau acțiunii vântului să nu depășească concentrația de pulberi admisă prin normele în vigoare.
(6) Pentru evitarea formării prafului și pentru crearea unui climat citadin igienic, operația de măturare va fi precedată de stropirea carosabilului sau a trotuarelor cu apă, dacă praful nu este umectat ca urmare a condițiilor naturale sau dacă temperatura exterioară, în zona măturată, nu este mai mică decât cea de îngheț.
(7) În cazul efectuării unor lucrări edilitare în carosabil/pe trotuare, pe o stradă/un tronson de stradă pe care nu se întrerupe total circulația auto, operatorul este obligat să efectueze operațiile de salubrizare numai pe căile publice deschise circulației.
(8) În cazul efectuării unor lucrări edilitare în carosabil/pe trotuare pe o stradă/un tronson de stradă pe care se întrerupe total circulația auto, operatorul de salubrizare nu va efectua operațiile de salubrizare stradală pe perioada când se efectuează aceste lucrări edilitare. Menținerea stării de salubritate a străzii/tronsonului de stradă cade în sarcina constructorului.
(9) Autoritățile administrațiilor publice locale, prin administratorii rețelelor stradale din localitate, au obligativitatea ca la predarea amplasamentului către constructor să invite și reprezentantul operatorului de salubrizare stradală care acționează pe artera ce va fi supusă lucrărilor edilitare în carosabil/trotuare.

ART. 117 
(1) Măturatul manual se aplică pe carosabil, pe trotuare, pe poduri, în stațiile destinate transportului public, în locurile de parcare rezidențiale, în scuaruri și pe suprafețele anexe ale căilor de circulație, în toate cazurile în care nu se poate realiza măturatul mecanic.
(2) Din punctul de vedere al îmbrăcămintei căilor de circulație, măturatul se realizează pe suprafețe neîmbrăcate sau îmbrăcate cu asfalt, pavele cu rosturi bituminoase, pietre de râu, macadam.
(3) În cadrul operațiunii de măturat manual se efectuează întreținerea curățeniei spațiilor verzi stradale, scuarurilor și spațiilor anexe căilor publice, prin colectarea și îndepărtarea frunzelor și crengilor căzute pe jos, a obiectelor aruncate, precum și a deșeurilor din coșurile de gunoi stradale, în scopul păstrării unui aspect salubru al domeniului public.
(4) Operațiunea de măturat mecanizat se efectuează pe toată perioada anului, cu excepția perioadei în care se efectuează curățatul zăpezii sau în care temperatura exterioară este sub cea de îngheț.
(5) Colectarea reziduurilor stradale rezultate din activitatea de măturat manual se va face în recipiente acoperite, amplasate în condiții salubre, în spații special amenajate, și se vor transporta cu mijloace de transport adecvate.
(6) Deșeurile stradale rezultate din operațiunile de măturat care conțin pământ și pietre, dacă nu au fost amestecate cu alte tipuri de deșeuri municipale, pot fi transportate direct la depozitul de deșeuri, fără a fi necesară efectuarea operației de sortare.

ART. 118 
(1) Perioada de realizare a stropitului este, de regulă, de la 1 aprilie până la 1 octombrie, perioadă ce poate fi modificată de autoritatea administrației publice locale sau de asociația de dezvoltare intercomunitară, în funcție de condițiile meteorologice concrete.
(2) Este interzisă efectuarea operațiilor de stropire și spălare în perioada în care, conform prognozei meteorologice, este posibilă formarea poleiului.
(3) La executarea operației de stropire se va avea în vedere să nu fie afectați pietonii, autovehiculele, vitrinele, mobilierul stradal, panourile publicitare din zona în care acționează utilajul ce realizează operațiunea.

ART. 119 
(1) Operațiunea de spălare se execută atât pe partea carosabilă, cât și pe trotuare, după terminarea operației de măturare și curățare a rigolelor.
(2) Spălatul se realizează cu jet de apă cu presiune ridicată, fiind interzis spălatul cu furtunul racordat la hidranții stradali sau la autocisternele care nu sunt prevăzute cu instalațiile necesare să realizeze presiunea
prescrisă.
(3) Operațiunea de spălare se execută în tot timpul anului, în funcție de condițiile meteorologice concrete și la o temperatură exterioară de cel puțin 7°C.
(4) Este interzisă operația de spălare sau stropire în anotimpul călduros, în intervalul orar 13,00-17,00, dacă indicele de confort termic depășește pragul valoric de 75 de unități.
(5) Pentru asigurarea condițiilor prevăzute la alin. (4) și pentru planificarea operațiilor de stropire și spălare, operatorii de salubrizare vor întreprinde toate măsurile necesare ca în perioada de vară să cunoască valoarea indicelui de confort la ora 12,00 și prognoza pentru perioada imediat următoare de două zile de la
Administrația Națională de Meteorologie.
(6) Operatorul are obligația să anunțe autoritatea administrației publice locale sau asociația de dezvoltare intercomunitară, după caz, despre toate situațiile în care este împiedicată realizarea operațiilor de spălare, stropire sau măturare.
(7) Curățatul rigolelor se realizează anterior sau concomitent cu operația de măturare. Răzuirea rigolelor de pământ se realizează cu frecvența stabilită în caietul de sarcini, dar nu mai puțin de o dată pe lună.
(8) Lățimea medie pe care se aplică curățarea rigolelor este de 0,75 m, măsurată de la bordură spre axul median al străzii.

ART. 120 
(1) Pentru realizarea operațiunii de stropire sau spălare se utilizează numai apă industrială luată din punctele indicate de operatorul serviciului de alimentare cu apă și de canalizare al localității sau din apele
de suprafață sau de adâncime, cu aprobarea autorității administrației publice locale, pe baza avizului sanitar.
(2) În cazul în care din considerente tehnico-economice nu se poate utiliza apa industrială, se poate folosi și apă prelevată de la hidranții stradali, cu acordul operatorului serviciului de alimentare cu apă și de canalizare.
(3) În toate situațiile, alimentarea cu apă industrială sau potabilă se realizează pe baza unui contract încheiat cu operatorul serviciului de alimentare cu apă și de canalizare.
(4) Substanțele utilizate în procesul de spălare trebuie să fie aprobate de autoritatea administrației publice locale.


SECȚIUNEA a 11-a
Curățarea și transportul zăpezii de pe căile publice și menținerea în funcțiune a acestora pe timp de polei sau de îngheț


ART. 121 
(1) Operatorul care prestează activitatea de curățare și de transport al zăpezii își va organiza sistemul de informare și control asupra stării drumurilor, precum și a modului de pregătire și acționare pe timp de iarnă.
(2) Pentru asigurarea circulației rutiere și pietonale în condiții de siguranță în timpul iernii,
operatorul va întocmi anual un program comun de acțiune cu autoritățile administrației publice locale, până
la 1 octombrie, pentru acțiunile necesare privind deszăpezirea, prevenirea și combaterea poleiului, care va
cuprinde măsuri:
a) pregătitoare;
b) de prevenire a înzăpezirii și măsuri de deszăpezire;
c) de prevenire și combatere a poleiului.
ART. 122 
Autoritatea administrației publice locale, împreună cu operatorul, va lua măsurile de organizare a intervențiilor pe timp de iarnă, care constau în:
a) stabilirea nivelurilor de prioritate de intervenție pe străzile din cadrul localității și dotarea necesară deszăpezirii pe timp de iarnă;
b) organizarea unităților operative de acțiune;
c) întocmirea programului de pregătire și acțiune operativă în timpul iernii.
ART. 123 
La nivelul unităților administrativ-teritoriale se va întocmi anual, până la data de 1 noiembrie, programul de pregătire și acțiune operativă în timpul iernii, care va cuprinde cel puțin:
a) centralizatorul materialelor antiderapante, al carburanților și lubrifianților;
b) centralizatorul utilajelor și mijloacelor de deszăpezire, combatere polei și încărcare a zăpezii;
c) lista străzilor și a tronsoanelor de străzi pe care se va acționa;
d) lista străzilor și a tronsoanelor de străzi pe care se va acționa cu prioritate;
e) lista străzilor pe care se află obiective sociale (creșe, grădinițe, cămine de bătrâni, stații de salvare, spitale, unități de învățământ);
f) lista mijloacelor de comunicare;
g) lista persoanelor responsabile de îndeplinirea programului, cu adresa și numerele de telefon de la serviciu;
i) lista stațiilor și refugiilor de transport în comun;
j) lista locațiilor de depozitare a zăpezii;
k) dispunerea spațiilor pentru adunarea și odihna personalului.
ART. 124 
Operațiunile de curățare și transport al zăpezii și de acționare cu materiale antiderapante se realizează obligatoriu pe străzile sau tronsoanele de străzi în pantă, poduri, pe străzile sau tronsoanele de străzi situate de-a lungul lacurilor și al cursurilor de apă.


ART. 125 
(1) Îndepărtarea zăpezii se va realiza atât manual, cât și mecanizat, în funcție de condițiile specifice din teren.
(2) Îndepărtarea zăpezii manual se efectuează atât ziua, cât și noaptea, în funcție de necesități, cu respectarea instrucțiunilor de securitate și sănătate a muncii.
(3) Operatorul va lua toate măsurile necesare pentru a cunoaște zilnic prognoza pentru următoarele 3 zile privind evoluția temperaturii nocturne și diurne și a cantităților de precipitații sub formă de zăpadă.
(4) În funcție de prognoza meteorologică, operatorul va acționa preventiv pentru preîntâmpinarea depunerii stratului de zăpadă și a formării poleiului.

ART. 126 
(1) În cazul depunerii stratului de zăpadă și formării gheții, arterele de circulație a mijloacelor de transport în comun, spațiile destinate traversării pietonale a străzilor, trotuarele din dreptul stațiilor mijloacelor de transport în comun, respectiv refugiile de pietoni ale stațiilor de tramvai, căile de acces la instituțiile publice, stațiile de metrou și unitățile de alimentație publică trebuie să fie practicabile în termen de maximum 4 ore de la încetarea ninsorii.
(2) În cazul unor ninsori abundente sau care au o durată de timp mai mare de 12 ore se va interveni cu utilajele de deszăpezire pentru degajarea cu prioritate a străzilor pe care circulă mijloacele de transport în comun.
(3) Acțiunea de deszăpezire trebuie să continue până la degajarea tuturor străzilor și aleilor din cadrul localității.
(4) O dată cu îndepărtarea zăpezii de pe drumul public se vor degaja atât rigolele, cât și gurile de scurgere, astfel încât în urma topirii zăpezii apa rezultată să se scurgă în sistemul de canalizare.

ART. 127 
(1) Evidența activității privind combaterea poleiului și deszăpezirii străzilor din localitate pe timp de iarnă se va ține de către operator într-un registru special întocmit pentru această activitate și denumit "Jurnal de activitate pe timp de iarnă".
(2) Jurnalul de activitate pe timp de iarnă, semnat de reprezentantul împuternicit al autorității administrației publice locale sau al asociației de dezvoltare intercomunitară, după caz, constituie documentul primar de bază pentru verificarea activității și decontarea lucrărilor efectuate.
(3) În cadrul jurnalului se vor trece cel puțin următoarele:
a) numele și prenumele dispecerului;
b) data și ora de începere a acțiunii pe fiecare utilaj/echipă în parte;
c) data și ora de terminare a acțiunii pe fiecare utilaj/echipă în parte;
d) străzile pe care s-a acționat;
e) activitatea prestată;
f) forța de muncă utilizată;
g) utilajele/echipele care au acționat;
h) materialele utilizate și cantitatea acestora;
i) temperatura exterioară;
j) condițiile hidrometeorologice;
k) grosimea medie a stratului de zăpadă;
l) semnătura dispecerului.
(4) Evidența se va ține pe schimburi, separat pentru acțiunea cu utilaje și separat pentru acțiunea cu forțe umane.

ART. 128 
(1) Autoritățile administrației publice locale sau asociațiile de dezvoltare intercomunitară, după caz, trebuie să stabilească locurile de depozitare sau de descărcare a zăpezii care a rezultat în urma îndepărtării
acesteia de pe străzile pe care s-a acționat manual sau mecanizat.
(2) Locurile de depozitare vor fi amenajate astfel încât:
a) să nu permită infiltrarea apei rezultate din topire în sol;
b) suprafața depozitului să fie suficient de mare pentru a permite depozitarea întregii cantități de zăpadă provenite din aria de deservire aferentă;
c) să fie prevăzute cu sistem de colectare a apei provenite din topire și de deversare a acesteia numai în rețeaua de canalizare a localității, în punctele avizate de operatorul serviciului de alimentare cu apă și de canalizare.
(3) Zăpada rezultată din activitatea de deszăpezire poate fi descărcată în căminele de canalizare avizate în prealabil de operatorul serviciului de alimentare cu apă și de canalizare.
(4) Se interzice depozitarea zăpezii pe trotuare, în intersecții, pe spații verzi sau virane.
(5) Încărcarea, transportul, descărcarea și depozitarea zăpezii și a gheții acesteia trebuie să se realizeze în maximum 12 ore de la terminarea activității de deszăpezire.
(6) Consiliile locale sau asociațiile de dezvoltare intercomunitară, după caz, pot stabili și alte intervale de timp în care operatorul trebuie să asigure deszăpezirea, în funcție de importanța străzilor, abundența cantității de zăpadă, dotarea cu mijloace tehnice și umane etc., dar nu mai mult de 24 de ore.
(7) Transportul, depozitarea și descărcarea zăpezii și a gheții formate pe carosabil se realizează concomitent cu operația de deszăpezire.

ART. 129 
Autoritățile administrației publice locale ale unităților administrativ-teritoriale sau asociațiile de dezvoltare intercomunitară vor lua măsuri pentru prevenirea și combaterea poleiului și înzăpezirii străzilor din cadrul localității/localităților, pe toată perioada iernii, și de apărare a lor împotriva degradării, în perioada de dezgheț.

ART. 130 
(1) Împrăștierea substanțelor chimice, în cazul în care prognoza meteorologică sau mijloacele de detectare locală indică posibilitatea apariției poleiului, a gheții și în perioada în care se înregistrează variații de temperatură care conduc la topirea zăpezii/gheții urmată în perioada imediat următoare de îngheț, se realizează în maximum 3 ore de la avertizare.
(2) Combaterea poleiului se face utilizând atât materiale antiderapante, cât și fondanți chimici în amestecuri omogene, iar împrăștierea acestora se realizează cât mai uniform pe suprafața părții carosabile.
(3) Utilizarea clorurii de sodiu numai în amestec cu inhibitori de coroziune se utilizează în cazul în care temperatura nu scade sub -10°C. Pentru temperaturi mai scăzute se va utiliza clorura de calciu sau alte substanțe chimice care au un grad de coroziune redusă.
(4) Utilizarea clorurii de sodiu fără ca aceasta să fie amestecată cu inhibitori de coroziune sau împreună cu nisip sau alte materiale care prin acțiunea de împrăștiere pot produce deteriorări prin acțiunea abrazivă ori prin lovire și/sau înfundare a canalizării stradale este interzisă.
(5) Substanțele utilizate pentru prevenirea depunerii zăpezii, împotriva înghețului și pentru combaterea formării poleiului vor fi aprobate de autoritatea administrației publice locale sau asociația de dezvoltare intercomunitară.

ART. 131 
Autoritățile administrației publice locale, asociațiile de dezvoltare intercomunitară sau operatorul au obligația să anunțe prin posturile de radio locale starea străzilor, locurile în care traficul este îngreunat ca urmare a lucrărilor de curățare și transport al zăpezii, străzile pe care s-a format poleiul, precum și orice alte informații legate de activitatea de deszăpezire sau de combatere a poleiului, necesare asigurării unei circulații în siguranță a pietonilor, a mijloacelor de transport în comun, a autovehiculelor care asigură aprovizionarea și a celorlalte autovehicule.


SECȚIUNEA a 12-a
Dezinsecția, dezinfecția și deratizarea la obiectivele din domeniul public și domeniul privat al unității administrativ-teritoriale

ART. 132 
Autoritățile administrației publice locale, instituțiile publice, operatorii economici, cetățenii cu gospodării individuale și asociațiile de proprietari/locatari au obligația de a asigura executarea tratamentelor pentru combaterea artropodelor și rozătoarelor purtătoare de maladii transmisibile și/sau generatoare de disconfort, precum și pentru combaterea microorganismelor patogene din spațiile pe care le dețin cu orice
titlu, la frecvența prevăzută la art. 137, art. 138 și art. 139. 
ART. 133 
(1) În vederea realizării unor tratamente eficiente de dezinsecție, dezinfecție și deratizare, operatorul împreună cu autoritatea administrației publice locale de la nivelul unității administrativ-teritoriale întocmesc, anual, până la data de 1 decembrie, un program unitar de acțiune de combatere a vectorilor și
agenților patogeni, care va cuprinde:
a) tipul de vectori supuși tratamentului de dezinsecție;
b) tipul de vectori supuși tratamentului de deratizare;
c) tipul de microorganisme patogene supuse tratamentului de dezinfecție; pentru cazurile de pandemie, tipul de dezinfectant și spectrul de combatere se stabilește cu operatorul, funcție de virusurile sau bacteriile care trebuie combătute;
d) perioadele de execuție;
e) obiectivele la care se aplică fiecare tratament, suprafața fiecărui obiectiv, numărul de tratamente/lună ce urmează a fi executate în fiecare lună din an, suprafața totală/lună aferentă obiectivului, suprafața totală/an aferentă obiectivului.
(2) Perioada de execuție a tratamentelor se decalează de comun acord cu autoritatea administrației publice locale, în cazul în care se înregistrează condiții meteo nefavorabile.
(3) Obiectivele din programul unitar de acțiune la care se aplică tratamentele sunt:
a) spațiile deschise din domeniul public și privat al localității;
b) spațiile deschise ale persoanelor fizice și juridice, în cazul tratamentelor de dezinsecție care se execută
de pe aliniamentul stradal, adiacent acestor spații, cu utilaje adecvate;
c) spațiile închise ale clădirilor din domeniul public și privat al localității și spațiile comune închise ale imobilelor de tip condominiu aparținând asociațiilor de proprietari/locatari (subsol, spații tehnice, parcări
subterane și alte asemenea);
d) căminele aferente rețelelor tehnico-edilitare;
e) alte obiective, în funcție de necesitățile autorității administrației publice locale.
(4) Toate persoanele fizice și juridice din unitatea administrativ-teritorială au obligația să asigure, în perioada de execuție a tratamentelor, accesul la obiectivele din programul unitar de acțiune aflate în administrarea/proprietatea acestora.
(5) Plata operațiunilor de dezinsecție, dezinfecție și deratizare pentru tratamentele executate la obiectivele prevăzute în programul unitar de acțiune se face în baza documentelor de lucru confirmate de către:
a) reprezentanții autorității administrației publice locale pentru spațiile deschise din domeniul public și privat al unității administrativ-teritoriale;
b) reprezentanții autorității administrației publice locale pentru spațiile deschise din proprietatea privată a persoanelor fizice și juridice, în cazul în care tratamentele de dezinsecție pentru combaterea țânțarilor se execută de pe aliniamentul stradal al căilor publice cu utilaje de mare capacitate generatoare de ceață rece sau caldă montate pe autovehicule;
c) reprezentanții instituțiilor publice din subordinea autorităților administrației publice locale pentru spațiile comune închise ale clădirilor acestora;
d) proprietarii/locatarii sau reprezentanții asociațiilor de proprietari/locatari, pentru spațiile comune închise ale clădirilor acestora;
e) reprezentanții operatorilor rețelelor tehnico-edilitare pentru căminele și canalele aferente rețelelor publice;
f) reprezentanții operatorilor pentru punctele de colectare a deșeurilor municipale, stațiile/instalațiile de
tratare a deșeurilor și/sau depozitele de deșeuri pe care le-au primit în administrare/concesiune.
(6) Finanțarea și plata contravalorii tratamentelor executate la obiectivele prevăzute la alin. (5) lit. a) - c) se asigură de către autoritatea administrației publice locale.
(7) Contravaloarea tratamentelor corespunzătoare obiectivelor din programul unitar de acțiune și confirmate de către reprezentanții prevăzuți la alin. (5) lit. d), se suportă de aceste persoane sau de către autoritatea administrației publice locale în baza hotărârii de aprobare adoptate de consiliul local sau de Consiliul General al Municipiului București, după caz.
(8) Contravaloarea tratamentelor executate la obiectivele prevăzute la alin. (5) lit. e) și f) și confirmate de către reprezentanții operatorilor se suportă de către aceștia.
(9) Contravaloarea tratamentelor executate în alte spații închise ale clădirilor persoanelor fizice sau juridice, ale clădirilor instituțiilor publice, altele decât cele din subordinea autorității administrației publice
locale, precum și orice alte tratamente suplimentare ori împotriva altor vectori și agenți patogeni față de cele/cei prevăzuți în programul unitar de acțiune se facturează de operator în baza documentelor de lucru
confirmate de beneficiari și se suportă de către aceștia.
(10) În cazul asociațiilor de dezvoltare intercomunitară, documentele de lucru pentru executarea tratamentelor prevăzute la alin. (5) lit. b) se confirmă de către reprezentanții asociației.


ART. 134 
(1) Dezinsecția se efectuează în:
a) clădiri ale unităților sanitare din subordinea autorităților administrației publice locale;
b) clădiri ale unităților de învățământ din subordinea autorităților administrației publice locale;
c) clădiri ale instituțiilor publice din subordinea autorităților administrației publice locale, altele decât unitățile sanitare și unitățile de învățământ;
d) spațiile comune închise din imobile de tip condominiu aparținând asociațiilor de proprietari/locatari (subsol, spații tehnice și alte asemenea);
e) spațiile deschise din domeniul public și privat al unității administrativ-teritoriale: terenuri ale instituțiilor publice din subordinea autorităților administrației publice locale, parcuri, spații verzi, cimitire, maluri de lac/ape curgătoare, piețe, târguri, oboare, bâlciuri și alte asemenea;
f) spațiile deschise ale persoanelor fizice și juridice, în cazul în care tratamentele de dezinsecție se execută de pe aliniamentele stradale;
g) cămine aferente rețelelor tehnico-edilitare de alimentare cu apă, canalizare și alimentare cu energie termică;
h) punctele de colectare deșeuri, stațiile de transfer deșeuri, stațiile/instalațiile de tratare a deșeurilor, depozitele de deșeuri municipale;
i) alte obiective identificate ca reprezentând focare de infestare și care pot pune în pericol sănătatea oamenilor și a animalelor.
(2) Dezinsecția pentru combaterea căpușelor se efectuează pe spațiile verzi din domeniul public și privat al localității.

ART. 135 
Dezinfecția se efectuează în:
a) spațiile interioare ale clădirilor unităților sanitare din subordinea autorităților administrației publice locale;
b) spațiile interioare ale clădirilor unităților de învățământ din subordinea autorităților administrației publice locale;
c) spațiile interioare ale clădirilor instituțiilor publice din subordinea autorităților administrației publice locale, altele decât unitățile sanitare și unitățile de învățământ;
d) spațiile comune închise din imobilele de tip condominiu aparținând asociațiilor de proprietari/locatari (casa scării, subsol, spații tehnice, încăperile prevăzute cu tobogan destinate colectării/evacuării deșeurilor
municipale, parcări subterane și alte asemenea);
e) spațiile interioare ale stațiilor/instalațiilor de tratare a deșeurilor municipale;
f) mijloace de transport în comun;
g) locurile în care există focare declarate care pun în pericol sănătatea oamenilor și a animalelor.

ART. 136 
Deratizarea se efectuează la:
a) obiectivele în care este prevăzută operațiunea de dezinsecție;
b) obiectivele în care este prevăzută operațiunea de dezinfecție, cu excepția mijloacelor de transport în comun;
c) zonele demolate și/sau nelocuite;
d) căminele/camerele aferente rețelelor tehnico-edilitare de alimentare cu apă, canalizare, alimentare cu
energie termică, telefonie, fibră optică și sisteme de monitorizare a traficului;
e) alte obiective identificate ca reprezentând focare de infestare sau condiții de dezvoltare a rozătoarelor,
care pot pune în pericol sănătatea oamenilor și a animalelor.

ART. 137 
(1) În ceea ce privește frecvența, dezinsecția se execută:
a) prin treceri/tratamente multiple, efectuate în fiecare lună din sezonul cald, pe spațiile deschise prevăzute în programul unitar de acțiune, pentru combaterea țânțarilor adulți și a larvelor de țânțari, în conformitate cu recomandările Institutului Național de Cercetare-Dezvoltare Medico-Militară Cantacuzino;
b) minimum 2 tratamente pe an, pentru combaterea căpușelor din zonele cu vegetație: parcuri și alte spații
verzi;
c) minimum 3 tratamente pe an și ori de câte ori este nevoie, în spațiile comune închise ale clădirilor din domeniul public și privat al unității administrativ-teritoriale și ale imobilelor de tip condominiu aparținând
asociațiilor de proprietari/locatari (subsol, spații tehnice și alte asemenea spații);
d) minimum un tratament pe an pentru combaterea țânțarilor adulți din căminele aferente rețelelor tehnicoedilitare de alimentare cu apă, canalizare și de alimentare cu energie termică, după caz.
(2) Pentru a fi eficiente și a oferi un grad ridicat de protecție al oamenilor și al animalelor de companie împotriva bolilor transmise, prin înțepături, de către țânțari, tratamentele de dezinsecție pe spațiile deschise se stabilesc între 4 și 7 treceri/lună, în funcție de condițiile specifice localității, de temperaturi ridicate și de suprafețe/întinderi mari de apă, propice evoluției rapide a țânțarilor de la stadiul de ouă la stadiul de țânțari adulți.
(3) Numărul de treceri/tratamente de dezinsecție se stabilește prin caietul de sarcini și se preia, anual, în programul unitar de acțiune, fără a se reduce numărul de treceri/tratamente stabilite în anul anterior.
(4) Stabilirea unor frecvențe de dezinsecție mai mici decât cele prevăzute la alin. (1) și (2) este condiționată de transmiterea, în prealabil, de către autoritatea administrației publice locale sau, după caz, asociația de dezvoltare intercomunitară a unei solicitări către Institutul Național de Cercetare-Dezvoltare Medico-Militară «Cantacuzino» privind numărul de treceri/tratamente recomandate a fi executate în unitatea administrativ-teritorială. În cazul în care institutul răspunde că nu recomandată reducerea frecvenței de dezinsecție, autoritățile administrației publice locale/asociațiile de dezvoltare intercomunitară au obligația să stabilească numărul de treceri/tratamente, conform prevederilor art. 94 alin. (1) și (2) din prezentul caiet de sarcini-cadru.
(5) În situația în care, după aprobarea și punerea în aplicare a programului unitar de acțiune, evoluția vectorilor supuși tratamentelor de dezinsecție impune executarea de treceri/tratamente suplimentare, acestea se vor implementa prin modificarea programului unitar de acțiune.

ART. 138 
Din punctul de vedere al frecvenței, deratizarea se execută în:
a) spațiile deschise din domeniul public și privat al unității administrativ-teritoriale în conformitate cu programul unitar de acțiune, dar nu mai puțin de 3 tratamente pe an;
b) spațiile comune închise ale clădirilor din domeniul public și privat al localității și ale imobilelor de tip condominiu aparținând asociațiilor de proprietari/locatari, în conformitate cu programul unitar de acțiune, cel puțin 1 tratament pe semestru, sau ori de câte ori este nevoie pentru stingerea unui focar;
c) căminele și canalele aferente rețelelor tehnico-edilitare, cel puțin 1 tratament pe an.

ART. 139 
Din punct de vedere al frecvenței, dezinfecția se execută trimestrial și ori de câte ori este nevoie.

ART. 140 
(1) Toate produsele folosite pentru efectuarea operațiunilor de deratizare, dezinsecție și dezinfecție vor fi avizate de către Comisia Națională pentru Produse Biocide.
(2) Operatorii au obligația să îmbunătățească permanent metodologiile de lucru, în special, în cazul în care a anumite produse biocide nu mai sunt avizate sau sunt retrase de pe piață, astfel încât să fie asigurată protecția mediului și a sănătății publice.

ART. 141 
(1) Persoanele fizice sau juridice deținătoare de spații construite, indiferent de destinație, curți și/sau terenuri virane sau amenajate, unitățile de administrare a domeniului public, ocoalele silvice, instituțiile publice, precum și unitățile care au în exploatare rețele tehnico-edilitare sunt obligate să asigure efectuarea
operațiunilor periodice de dezinsecție și deratizare ori pentru stingerea unui focar, în spațiile deținute de acestea.
(2) Operațiunile de dezinsecție, dezinfecție și deratizare la obiectivele din programul unitar de acțiune se prestează exclusiv de către operatorul licențiat de A.N.R.S.C., căruia i-a fost atribuită activitatea în gestiune directă sau delegată de către unitatea administrativ-teritorială/asociația de dezvoltare intercomunitară, în condițiile legii.
(3) Persoanele fizice sau juridice beneficiare ale operațiilor de deratizare, dezinsecție și/sau dezinfecție au obligația să permită accesul operatorului în locurile unde urmează să se realizeze operația și să mențină spațiile pe care le au în proprietate salubre, luând măsuri de evacuare a tuturor reziduurilor solide, de spălare a încăperilor în care se efectuează colectarea deșeurilor, de eliminare a apei stagnate, de curățare a subsolurilor, de punere în ordine a depozitelor de materiale și de remediere a defecțiunilor tehnice la instalațiile sanitare care provoacă inundarea sau stagnarea apei în subsoluri și/sau pe terenurile deținute.
(4) Fără a aduce atingere prevederilor alin. (2), operațiunile de dezinsecție, dezinfecție și deratizare la obiectivele care nu fac parte din programul unitar de acțiune pot fi prestate și de operatori economici autorizați în baza reglementărilor emise de autoritățile administrației publice locale.

ART. 142 
Operatorul care prestează activitatea de deratizare, dezinfecție și/sau dezinsecție are următoarele obligații:
a) înainte de începerea operațiunii de dezinsecție sau deratizare la obiectivele din programul unitar de acțiune, să notifice, în scris, autoritatea administrației publice locale și să aducă la cunoștința populației,
prin mass-media, cu cel puțin 7 zile înainte, următoarele:
1. tipul operațiunii ce urmează a se efectua;
2. perioada efectuării tratamentelor;
3. substanțele utilizate, gradul de toxicitate a acestora;
4. măsurile de protecție ce trebuie luate, în special cu referire la copii, bătrâni, bolnavi, albine, animale și
păsări;
b) să stabilească, de comun acord cu persoanele fizice sau juridice, data și ora începerii tratamentelor de dezinfecție, dezinsecție, deratizare în spațiile închise și pe suprafețele deținute de acestea și să comunice
acestora gradul de toxicitate a substanțelor utilizate și măsurile de protecție ce trebuie luate;
c) înainte de începerea operațiunii de deratizare, dezinfecție sau deratizare în spațiile închise ale operatorilor economici, instituțiilor publice, persoanelor fizice și asociațiilor de proprietari/locatari, să informeze beneficiarul cu privire la substanțele utilizate și măsurile de protecție ce trebuie luate și să stabilească, de comun acord cu acesta, data și intervalul orar de efectuare a tratamentelor;
d) să solicite la terminarea operațiunii confirmarea efectuării tratamentelor, prin încheierea unui document de lucru.

ART. 143 
În cazul în care persoanele fizice sau persoanele juridice refuză să permită accesul pe proprietatea acestora pentru efectuarea operațiunilor periodice de dezinsecție și deratizare ori pentru stingerea unui focar, operatorul are obligația să anunțe autoritatea administrației publice locale pentru luarea măsurilor legale.

ART. 144 
(1) În cazul în care în urma unui tratament efectuat se aduce o daună imediată, vizibilă, proprietății beneficiarului, acest fapt va fi menționat în documentul de lucru și va fi comunicat în mod expres operatorului. Vor fi semnalate, de asemenea, toate aspectele ce sunt de natură să afecteze viața și sănătatea oamenilor și viețuitoarelor.
(2) Operatorul nu este exonerat de răspunderea privind prejudiciile cauzate sănătății oamenilor și viețuitoarelor, altele decât cele pentru care se aplică tratamentul, dacă s-au utilizat substanțe periculoase
pentru aceștia, dacă nu s-au luat măsurile necesare informării populației sau tratamentul este ineficient.










CAPITOLUL III. Drepturi și obligații

SECŢIUNEA 1
Drepturile și obligațiile operatorilor serviciului de salubrizare

ART. 145 
(1) Operatorii Serviciului de salubrizare vor acţiona pentru implicarea deținătorilor de deșeuri în gestionarea eficientă a acestora și transformarea treptată a producătorilor de deșeuri în "operatori activi de mediu", cel puţin la nivelul habitatului propriu.
(2) Fiecare UAT din județul Galați, în colaborare cu operatorul de salubritate cu atributia de colectare și transport al deșeurilor municipale are obligația să înfiinţeze sistemele de colectare separată și să se implice în instruirea populației privind condițiile de mediu, impactul deșeurilor asupra mediului, inclusiv a elevilor din toate unitățile de învăţământ pe care le gestionează.
(3) Operatorii serviciului de salubrizare cu atributia de colectare și transport al deșeurilor municipale și fiecare UAT din județ vor asigura condițiile materiale pentru realizarea colectării separate, în paralel cu informarea și conştientizarea utilizatorilor cu privire la tipurile de deșeuri care se depun în recipientele de colectare.

ART. 146 
În funcție de raporturile juridice care se stabilesc între operator și autoritățile administrației publice locale/asociația de dezvoltare intercomunitară sau între operator și utilizatori drepturile și obligațiile operatorilor Serviciului de salubrizare se constituie ca un capitol distinct în cadrul:
a) hotărârii de dare în administrare a serviciului de salubrizare 
b) contractului de delegare a gestiunii serviciului de salubrizare 
c) contractului de prestare a serviciului de salubrizare pentru utilizatori;
d) regulamentului serviciului de salubrizare;

ART. 147 
Operatorii serviciului de salubrizare au următoarele drepturi:
a) să încaseze contravaloarea Serviciului de salubrizare prestat/contractat, corespunzător tarifului aprobat de Consiliul Local Galați, respectiv ADI ECOSERV Galați, determinat în conformitate cu normele metodologice elaborate și aprobate de A.N.R.S.C. Tarifele pentru activitățile desfășurate de operatori pe fluxul deșeurilor municipale pot fi convertite și facturate în orice altă unitate de măsură, pe baza indicelui de generale a deșeurilor, densității deșeurilor, frecvenței de colectare sau a altor elemente specifice instrumentelor economice implementate.
b) să i se asigure menținerea echilibrul contractual pe durata contractului de delegare a gestiunii; inclusiv în cazul în care autoritatea contractantă impune, în sarcina acestuia, îndeplinirea unor noi obligații de serviciu public;
c) să solicite ajustarea tarifelor activităților serviciului în raport cu evoluţia generală a preţurilor și tarifelor din economie; sau a parametrului de ajustare stabilit în contractul de delegare, în conformitate cu normele metodologice elaborate și aprobate de A.N.R.S.C.;
d) să propună modificarea tarifelor aprobate în situațiile determinate în conformitate cu normele metodologice elaborate și aprobate de A.N.R.S.C.;
e) să aibă exclusivitatea prestării serviciului de salubrizare pentru toţi utilizatorii din raza unității administrativ-teritoriale acordată în baza hotărârii de dare în administrare sau a contractului de delegare a gestiunii; în cazul activității de dezinsecție, dezinfecție și deratizare, exclusivitatea se limitează la obiectivele din programul unitar de acțiune;
f) să suspende sau să limiteze prestarea serviciului, conform prevederilor Legii nr. 51/2006, republicată, cu modificările și completările ulterioare;
g) să solicite recuperarea în creanțelor litigioase în instanță.
h) să refuze preluarea deșeurilor care nu sunt separate corect la locul de preluare sau a deșeurilor care nu îndeplinesc condițiile de acceptare la instalațiile de tratare sau eliminare a deșeurilor conform normelor și normativelor în vigoare;
i) alte drepturi prevăzute în Legea nr. 51/2006, republicată, cu modificările și completările ulterioare, precum și în Legea nr. 101/2006, republicată, cu modificările și completările ulterioare.



ART. 148 
Operatorii Serviciului de salubrizare au următoarele obligații:
a) să țină evidența contabilă separată pentru fiecare activitate de salubrizare prestată, pentru a fundamenta corect tarifele în concordanță cu cheltuielile efectuate pe fiecare activitate în parte;
b) să asigure prestarea serviciului de salubrizare, conform prevederilor contractuale și cu respectarea, prescripţiilor, normelor și normativelor tehnice în vigoare;
c) să plătească despăgubiri persoanelor fizice sau juridice pentru prejudiciile provocate din culpă;
d) să furnizeze autorităților adiministrație publice locale și ADI ECOSERV Galați, respectiv A.N.R.S.C., informațiile solicitate și să asigure accesul la documentele și documentaţiile pe baza cărora prestează serviciul de salubrizare, în condițiile legii;
e) să încheie contracte de asigurare pentru pagube aduse la infrastructura exploatată în desfăşurarea activităților;
f) să dețină toate avizele, acordurile, autorizațiile și licenţele necesare prestării activităților specifice serviciului de salubrizare, prevăzute de legislaţia în vigoare;
g) să respecte angajamentele faţă de utilizatori luate prin contractele de delegare a serviciului de salubrizare;
h) să presteze serviciul de salubrizare la toţi utilizatorii de pe raza județului Galați pentru care au hotărâre de dare în administrare, respectiv contract de delegare a gestiunii, să colecteze întreaga cantitate de deșeuri municipale și să lase în stare de curăţenie spaţiul destinat depozitării recipientelor de colectare și domeniul public; 
i) să respecte indicatorii de performanță tehnici corelați cu țintele/obiectivele asumate la nivel național
prevăzuți de lege, precum și cei stabiliți prin hotărârea de dare în administrare sau prin contractul de delegare a gestiunii, inclusiv indicatorii de performanță privind calitatea prestării serviciului prevăzuți în regulamentul serviciului;
j) să aplice metode performante de management, care să conducă la reducerea costurilor specifice de operare;
k) să factureze serviciile prestate, la tarife legal aprobate;
l) să achite creanțele nelitigioase către ceilalți operatori care desfășoară activități de salubrizare cu care se află în raporturi contractuale;
m) să nu limiteze, suspende sau să întrerupă prestarea activității, în cazul în care încasează creanțele nelitigioase de la ceilalți operatori care desfășoară activități de salubrizare cu care se află în raporturi contractuale sau, după caz, de la autoritățile administrației publice locale care i-au atribuit activitatea;
n) să înființeze activitatea de dispecerat la solicitarea autorităților administrației publice locale și/sau asociației de dezvoltare intercomunitară;
o) să înregistreze toate reclamaţiile și sesizările utilizatorilor într-un registru și să ia măsurile de rezolvare ce se impun. În registru se vor consemna numele și prenumele persoanei care a reclamat și ale celei care a primit reclamaţia, adresa reclamantului, data și ora reclamaţiei, data și ora rezolvării, numărul de ordine al reclamaţiei care va fi comunicat petentului. La sesizările scrise operatorul serviciului de salubrizare are obligația să răspundă, în termen de maximum 30 de zile de la înregistrarea acestora;
p) să ţină evidenţa gestiunii deșeurilor și să raporteze periodic autorităţilor competente situaţia conform reglementărilor în vigoare.
q) să raporteze lunar autorităților administrației publice locale/asociației de dezvoltare intercomunitară sumele încasate în urma valorificării deșeurilor/materialelor rezultate din prestarea activității;
r) să plătească despăgubiri pentru întreruperea nejustificată a prestării serviciului și să acorde bonificaţii procentuale din valoarea facturii utilizatorilor în cazul prestării serviciului sub parametrii de calitate și cantitate prevăzuţi în contractele de prestare;
s) să asigure în punctele de colectare recipiente și/sau containere în cantităţi suficiente, cu respectarea normelor în vigoare;
t) să verifice zilnic starea tehnică a recipientelor de colectare și să le înlocuiască pe cele care prezintă defecţiuni sau neetanşeităţi în maximum 24 de ore de la sesizare. Sesizările primite de la cetăţeni sau de la reprezentanţii ADI ECOSERV Galați/Primăriei Municipiului Galați care efectuează verificarea activității de salubrizare menajeră vor fi soluţionate în maximum 24 de ore de la primirea de către operator a sesizării.
u) alte obligații prevăzute în Legea nr. 51/2006, republicată, cu modificările și completările ulterioare, precum și în Legea nr. 101/2006, republicată, cu modificările și completările ulterioare.


SECŢIUNEA a 2-a
Drepturile și obligațiile utilizatorilor
ART. 149 
(1) Dreptul, fără discriminare, de acces la serviciul de salubrizare, de utilizare a acestuia, precum și la informațiile publice este garantat tuturor utilizatorilor.
(2) În funcție de tipul activității, pot fi utilizatori ai serviciului de salubrizare în județul Galați persoanele fizice ori juridice care beneficiază individual de una sau de mai multe activități specifice serviciului de salubrizare:
a) comunitatea locală considerată în întregul său, în cazul activităților specifice Serviciului de salubrizare prestate de către operatori a căror contravaloare se achită de la bugetul local al localităților;
b) persoanele fizice sau juridice care beneficiază individual de una sau de mai multe activități specifice serviciului de salubrizare, în cazul activităților a căror contractare se realizează pe baza unui contract de prestare a serviciului de salubrizare, încheiat în nume propriu cu operatorii licenţiaţi pentru prestarea serviciului în Municipiul Galați;

ART. 150 
Utilizatorii serviciului au următoarele drepturi:
a) să utilizeze, liber și nediscriminatoriu, serviciul de salubrizare, în condițiile contractului de prestare;
b) să solicite și să primească, în condițiile legii și ale contractelor de prestare, despăgubiri sau compensații pentru daunele provocate lor de către operatori prin nerespectarea obligațiilor contractuale asumate ori prin prestarea unor servicii inferioare, calitativ și cantitativ, parametrilor tehnici stabiliți prin contract sau prin normele tehnice în vigoare; Serviciile care pot face obiectul contractelor de prestare sunt în general serviciile la cerere, cu grad redus de repetabilitate și care se desfășoară ocazional precum gestionarea deșeurilor provenite din locuinţe, generate de activităţi de reamenajare şi reabilitare interioară şi/sau exterioară a acestora, gestionarea deşeurilor voluminoase, periculoase și textile, gestionarea deşeurilor provenite de la evenimentele publice, gestionarea deşeurilor municipale sau a deşeurilor provenite de la lucrări de construcţii abandonate.
c) să sesizeze ADI ECOSERV Galați/Primăria localității de domiciliu orice deficiențe constatate în sfera serviciului de salubrizare și să facă propuneri vizând înlăturarea acestora, îmbunătăţirea activității și creşterea calităţii serviciului;
d) să se asocieze în organizaţii neguvernamentale pentru apărarea, promovarea și susţinerea intereselor proprii;
e) să primească și să utilizeze informații privind serviciul de salubrizare, despre deciziile luate în legătură cu acest serviciu de către autorităţile administrației publice locale, A.N.R.S.C. sau operator, după caz;
f) să fie consultaţi, direct sau prin intermediul unor organizaţii neguvernamentale reprezentative, în procesul de elaborare și adoptare a deciziilor, strategiilor și reglementărilor privind activitățile din sectorul Serviciului de salubrizare;
g) să se adreseze, individual ori colectiv, prin intermediul unor asociaţii reprezentative, autorităţilor administrației publice locale sau centrale ori instanţelor judecătoreşti, în vederea prevenirii sau reparării unui prejudiciu direct ori indirect.
h) să li se presteze Serviciul de salubrizare în condițiile prezentului regulament, al celorlalte acte normative în vigoare, la nivelurile stabilite în contract;
i) să conteste facturile când constată încălcarea prevederilor contractuale;
j) să primească răspuns în maximum 30 de zile la sesizările adresate operatorului, ADI ECOSERV Galați  sau autorităţilor administrației publice locale și centrale cu privire la neîndeplinirea unor condiții contractuale;
k) să fie dotaţi, în condițiile prezentului regulament-cadru, cu recipiente de colectare adecvate mijloacelor de încărcare și de transport ale acestora;
l) alte drepturi prevăzute în Legea nr. 51/2006, republicată, cu modificările și completările ulterioare, precum și în Legea nr. 101/2006, republicată, cu modificările și completările ulterioare.

ART. 151 
(1) Utilizatorii au următoarele obligații:
a) să respecte prevederile prezentului regulament și clauzele contractului de prestare a Serviciului de salubrizare, unde este cazul;
b) să achite taxa de salubrizare instituită de unitățile administrativ teritoriale membre ADI ECOSERV. 
c) să achite în termenele stabilite obligațiile de plată, în conformitate cu prevederile contractului de prestare a serviciului de salubrizare, respectiv să achite taxa de salubrizare aprobată de UAT Mun. Galați; 
d) să achite, în termenul legal, contravaloarea serviciului de salubrizare, indiferent de modalitatea de plată aplicată, prin taxă sau tarif;
e) să achite, în cazul în care nu este implementat instrumentul economic „plătește pentru cât arunci″, contravaloarea serviciului de salubrizare, inclusiv în situația în care nu prezintă spre colectare recipientele/sacii, pe domeniul public, în fața proprietății, conform programului de colectare al fracțiilor de deșeuri, aprobat de către autoritățile administrației publice locale/asociația de dezvoltare intercomunitară;
f) să declare numărul corect de persoane beneficiare ale serviciului de salubrizare;
g) să asigure colectarea separată a deșeurilor pe care le-au generat în propria gospodărie sau ca urmare a activităților lucrative pe care le desfășoară, în recipientele distinct inscripționate, amplasate în punctele de colectare și/sau ridicate din fața proprietății în zilele de colectare;
h) să respecte măsurile stabilite de către autoritatea administrației publice locale și/sau de direcția de sănătate publică județeană/direcția de sănătate publică a municipiului București cu privire la condițiile de realizare a tratamentelor de dezinsecție, dezinfecție și deratizare;
i) să accepte limitarea temporară a prestării serviciului ca urmare a execuției unor lucrări prevăzute în programele de reabilitare, extindere și modernizare a infrastructurii tehnico-edilitare;
j) să respecte normele de igienă și sănătate publică stabilite prin actele normative în vigoare;
k) să încheie contracte pentru prestarea unora dintre activităților serviciului de salubrizare (colectarea deșeurilor din construcții provenite de la populație, colectarea la cerere a deșeurilor voluminoase) numai cu operatorul căruia ADI ECOSERV Galați/municipiul Galați i-a atribuit serviciul în gestiune delegată/dare în gestiune; tariful pentru aceste activități se achită direct la operatorul pentru colectare și transport delegat;
l) să menţină în stare de curăţenie spaţiile în care se face colectarea, precum și recipientele în care se depozitează deșeurile municipale în vederea colectării. 
m) să nu sustragă sau să distrugă recipientele de precolectare sau colectare a deșeurilor;
n) să execute operaţiunea de deversare/debarasare a deșeurilor în recipientele de colectare în condiții de maximă siguranţă din punctul de vedere al sănătății populației și al protecției mediului, astfel încât să nu producă poluare fonică, miros neplăcut și răspândirea de deșeuri;
o) să nu introducă în recipientele specifice fracției de deșeuri colectată separat alte tipuri/categorii de deșeuri;
p) să asigure curăţenia incintelor proprii, precum și a zonelor cuprinse între imobil și domeniul public (până la limita de proprietate); autorităţile administrației publice locale se vor îngriji de salubrizarea spaţiilor aflate în proprietatea publică sau privată a lor;
q) să asigure curăţenia locurilor de parcare pe care le au în folosinţă din domeniul public, dacă este cazul, și să nu efectueze reparaţii care pot produce scurgerea uleiurilor, carburanţilor și lubrifianţilor sau de lichide rezultate din spălarea autovehiculelor;
r) să nu arunce deșeuri și obiecte de uz casnic pe străzi, în parcuri, pe terenuri virane sau în locuri publice;
s) să depună hârtiile și resturile mărunte de ambalaje care se produc cu ocazia utilizării mijloacelor de transport și a activității desfășurate pe străzile localității în coșurile stradale amplasate de operator de-a lungul străzilor și în alte asemenea locuri;
t) să mențină curățenia pe trotuare, pe porțiunea din dreptul condominiului, gospodăriei;
u) să îndepărteze zăpada și gheața de pe trotuarele din dreptul imobilelor în care locuiesc;
v) să păstreze curățenia pe arterele de circulație, în piețe, târguri și oboare, în parcuri, locuri de joacă pentru copii și în alte locuri publice;
w) să asigure accesul utilajelor de colectare a deșeurilor la punctele de colectare;
x) să execute operaţiunea de colectare în recipientele cu care sunt dotate punctele de colectare, în conformitate cu sistemul de colectare stabilit. Deșeurile reziduale vor fi depuse în saci de plastic și apoi în recipientul de colectare;
y) să colecteze separat deșeurile verzi din grădini și parcuri și biodeșeurile;
z) alte obligații prevăzute în Legea nr. 51/2006, republicată, cu modificările și completările ulterioare, care fac referire la serviciul de salubrizare, precum și în Legea nr. 101/2006, republicată, cu modificările și completările ulterioare.
ART. 152 

(1) În modalitatea de plată a contravalorii serviciului de salubrizare prin tarif, utilizatorii au obligația de a încheia contracte de prestări servicii cu operatorul căruia unitatea/subdiviziunea administrativ teritorială i-a atribuit, individual sau în asociere cu alte unități/subdiviziuni administrativ-teritoriale, activitatea de colectare separată și transport separat al deșeurilor menajere și al deșeurilor similare provenind din activități comerciale din industrie și instituții, inclusiv fracții colectate separat.
(2) Contractele de prestări servicii se vor încheia cu următoarele categorii de utilizatori:
a) proprietari de gospodării individuale sau reprezentanți ai acestora;
b) asociații de proprietari/locatari, prin reprezentanții acestora;
c) persoane juridice.
(3) În cazul în care instrumentul economic „plătește pentru cât arunci” nu este implementat în aria de operare, utilizatorii casnici, inclusiv asociațiile de proprietari/locatari, încheie contractul de prestări servicii pentru numărul total de persoane care locuiesc în imobil, la aceeași adresă, iar persoanele juridice
pentru volumul recipientelor necesare colectării cantităților de deșeuri similare generate din activitatea desfășurată. În situația în care cantitatea de deșeuri menajere colectată depășește cantitatea corespunzătoare numărului de persoane declarat de utilizator, determinată conform indicelui de generare a deșeurilor menajere la nivelul unității administrativ-teritoriale, operatorul va sesiza autoritatea administrației publice locale în vederea verificării numărului real de persoane care beneficiază de serviciul de salubrizare la adresa respectivă și, dacă este cazul, luării măsurilor care se impun pentru normalizarea situației.
(4) La încheierea contractului de prestări servicii, se vor menționa obligatoriu frecvența și zilele de colectare aferente fiecărei fracții de deșeuri, precum și tarifele aplicate de operator la data semnării contractului. Utilizatorii au obligația să achite ulterior orice tarif aprobat, fără a fi necesară încheierea vreunui act adițional la contract, în conformitate cu dispozițiile art. 47 alin. (1) din Legea nr. 101/2006, republicată, cu modificările și completările ulterioare.

ART. 153 

Utilizatorii care beneficiază individual de prestarea serviciului de salubrizare fără contract încheiat cu operatorul, vor plăti către primărie o taxă de salubrizare de până la de 3 ori mai mare decât valoarea facturii plătită de utilizatorii cu contract, instituită și aprobată de către consiliul local în conformitate cu dispozițiile art. 51 din Legea nr. 101/2006, republicată, cu modificările și completările ulterioare.

ART. 154 
(1) Asociaţiile de proprietari/locatari precum și utilizatorii care dețin în proprietate gospodării individuale au obligația să informeze corect unitățile administrativ teritoriale cu privire la numărul de membri din asociaţie/gospodărie care beneficiază de Serviciul de salubrizare în baza unei solicitări în acest sens sau a declaraţiei pe propria răspundere, după caz.
(2) Generatorii de deșeuri din construcții și desființări sau de la amenajări interioare și exterioare trebuie să încheie contracte pentru transportul acestora cu operatorul delegat pentru această activitate. Este interzisă efectuarea de lucrări de construcții sau de amenajare fără deținerea unui recipient pentru depozitarea molozului pus la dispoziție de operatorul delegat.
(3) Este interzisă preluarea deșeurilor din recipientele de orice tip, amplasate de către administrația publică locală în punctele de colectare separată a deșeurilor menajere și a deșeurilor de ambalaje, de către alte persoane decât operatorii licențiați ai serviciului de salubrizare.
(4) Este interzis accesul în incintele închise, curţi etc. cu acces controlat aferente punctelor de colectare realizate de autoritatea administrației publice locale a altor persoane fizice decât utilizatorii persoane fizice/reprezentanţii asociaţiei de proprietari/locatari, personalul operatorilor serviciului de salubrizare delegați, reprezentanții administrației publice locale sau alte persoane care dețin o aprobare expresă din partea asociaţiei de proprietari/locatari, operatorului serviciului de salubrizare, autorităţii administrației publice.


CAPITOLUL IV
Determinarea cantităților și volumului de lucrări prestate
ART. 155 
(1) La atribuirea contractelor de operare a activităților serviciului de salubrizare vor fi menționate cantitățile estimate ce urmează a fi colectate, respectiv tratate.
(2) La nivelul Județului Galați, ADI ECOSERV Galați”, respectiv Municipiul Galați, după caz, vor calcula separat pentru utilizatorii casnici și non casnici taxele distincte pentru gestionarea deşeurilor de hârtie, metal plastic şi sticlă colectate separat și taxele distincte pentru gestionarea deşeurilor reziduale, inclusiv a reziduurilor menajere şi al altor deşeuri colectate separat decât cele de hârtie, metal, plastic şi sticlă. Taxele distincte se calculează în conformitate cu normele metodologice aprobate de ANRSC, pe baza tarifelor activităților componente ale serviciului de salubrizare (colectare și transport, transfer, compostare, sortare, tratare mecano-biologică, depozitare) și prin luarea în considerare a reducerii taxei la utilizatorii casnici care colectează separat deșeurile de hârtie, metal, plastic și sticlă respectiv a reducerii tarifelor activităților generatoare de venituri din valorificare materială.
Autoritățile deliberative ale UAT-urilor au obligația să aprobe taxele distincte precum și taxa de salubrizare la orice stabilire, ajustare sau modificare a unui tarif al vreunei activități de salubrizare.
(3) Valoarea taxei de salubritate va fi diferită în funcție de mediul de rezidență (urban mare, urban mic, rural mare, rural mic).

ART. 156 
(1) În vederea dotării punctelor de colectare cu recipiente pentru colectarea separată a deșeurilor menajere provenite de la utilizatorii casnici, operatorii împreună cu autoritățile administrației publice ale unităților/subdiviziunilor administrativ-teritoriale sau, după caz, cu asociația de dezvoltare intercomunitară vor stabili pe bază de determinări indicele de generare al acestor deșeuri.
(2) Pentru deșeurile similare provenite de la operatorii economici, cantităţile de deșeuri produse, tipul acestora, compoziţia, modul de tratare, condițiile de transport, modul de depozitare vor fi cele menționate în autorizaţia de mediu eliberată de autorităţile competente (în cazul în care deține).
(3) Determinarea cantităţilor de deșeuri primite la instalațiile de tratare, respectiv eliminare se face numai prin cântărire.
(4) Pentru deșeurile din construcții și desființări provenite de la populație și deșeurile voluminoase colectate la cerere, determinarea volumului acestora se va face estimativ.

ART. 157 
(1) Reprezentanții ADI ECOSERV Galați și/sau ai autorităților administrației publice locale vor controla prin sondaj şi/sau ca urmare a sesizărilor venite din partea utilizatorilor serviciului activitatea derulată de operatori, iar în cazul în care rezultă neconformități se încheie un proces-verbal de constatare.
(2) Pe baza procesului verbal de constatare, reprezentanții ADI ECOSERV Galați și/sau ai autorităților administrației publice locale aplică penalitățile menționate în contractele de delegare a gestiunii încheiate cu operatorii, sau în hotărârea de dare în administrare.

ART. 158 
(1) Pentru măturatul, spălatul și stropitul căilor publice, suprafețele aferente fiecărei prestații se stabilesc
pe baza suprafețelor tuturor căilor publice pe care se efectuează prestația și a frecvenței de execuție, așa cum acestea sunt trecute în caietul de sarcini. Pentru colectarea deșeurilor din coșurile stradale, cantitatea se stabilește pe baza datelor istorice sau pe baza numărului de coșuri stradale și a capacității acestora.
(2) Pentru curățarea și transportul zăpezii și al gheții de pe căile publice și menținerea în funcțiune a acestora pe timp de polei sau de îngheț, calculul se realizează pe baza suprafețelor degajate, cantităților
calculate și a rețetei de tratament preventiv împotriva depunerii zăpezii și a formării poleiului.
(3) Reprezentantul autorității administrației publice locale sau al asociației de dezvoltare intercomunitară va controla prin sondaj și/sau ca urmare a sesizărilor venite din partea populației activitatea depusă de operator, iar în cazul în care rezultă neconformități se încheie un proces-verbal de constatare privind neefectuarea lucrării sau calitatea necorespunzătoare a acesteia.
(4) Pe baza procesului-verbal de constatare, autoritatea administrației publice locale sau asociația de dezvoltare intercomunitară, după caz, aplică penalitățile menționate în contractul de delegare a gestiunii
încheiat cu operatorul.

ART. 159 
Pentru activitatea de dezinsecție, dezinfecție și deratizare tratamentele se realizează pe suprafața totală aferentă terenurilor și clădirilor din domeniul public și privat al unității administrativ teritoriale, inclusiv a instituțiilor publice din subordinea consiliului local sau, după caz, Consiliului General al Municipiului București, precum și în spațiile comune închise din imobilele de tip condominiu aparținând asociațiilor de proprietari/locatari, iar cantitățile de produse biocide utilizate pentru efectuarea prestaților se determină în funcție de doza și de rețeta utilizată pe unitatea de suprafață sau de volum, conform specificațiilor producătorului.

CAPITOLUL V
Indicatori de performanță ai serviciului de salubrizare

ART. 160 
(1) ADI ECOSERV Galați stabilește și aprobă valorile indicatorilor de performanță ai serviciului de salubrizare și penalitățile aplicate operatorilor.
(2) Indicatorii de performanță ai serviciului de salubrizare sunt cei prevăzuți în Anexa la prezentul Regulament de salubrizare. Indicatorii de performanță au caracter minimal și valorile lor pot fi mărite conform prevederilor legale.
(3) ADI ECOSERV Galați și autoritățile administrației publice locale monitorizează realizarea de către operatori a indicatorilor de performanță ai serviciului, a clauzelor contractuale și respectarea legislației în vigoare referitoare la serviciul de salubrizare.
(4) ADI ECOSERV Galați și autoritățile administrației publice locale aplică penalități contractuale operatorilor serviciului de salubrizare în cazul în care acesta nu prestează serviciul la parametrii de eficiență și calitate la care s-a obligat ori nu respectă indicatorii de performanță ai serviciului.

ART. 161 
Indicatorii de performanță ai serviciului de salubrizare cuprind două categorii:
a) indicatorii tehnici corelați cu țintele/obiectivele asumate la nivel național; aceștia vor fi cuprinși obligatoriu în contractul de delegare sau, după caz, în hotărârea de dare în administrare a activității/activităților de salubrizare;
b) indicatorii de performanță privind calitatea serviciului de salubrizare; aceștia vor fi cuprinși într-o anexă la regulamentul serviciului.

ART. 162 
(1) Indicatorii tehnici corelați cu țintele/obiectivele asumate la nivel național cuprind cel puțin indicatorii impuși de lege, la care pot fi adăugați și alți indicatori care implementează obligații de atingere a unor ținte clar definite de cadrul legal. Valorile minime ale acestor indicatori vor fi cele prevăzute de lege pentru atingerea țintelor de colectare și tratare a deșeurilor municipale aferente fiecărui flux de deșeuri identificat de dispozițiile legale.
(2) Costurile cu contribuția pentru economia circulară, inclusiv cheltuielile cu depozitarea deșeurilor care depășesc cantitățile rezultate din aplicarea acestor indicatori de performanță vor fi suportate de către operatori sub formă de penalități, conform legii.

ART. 163 
(1) Indicatorii de performanță privind calitatea serviciului de salubrizare sunt prevăzuți în anexă la regulamentul serviciului. (în Anexa la regulament-cadru sunt cuprinse nivelurile minime ale indicatorilor de performanță privind calitatea prestării activității de colectare separată și transport separat al deșeurilor menajere și al deșeurilor similare provenind din activități comerciale din industrie și instituții, inclusiv fracții colectate separat, nivelul final al acestora și penalitățile aferente urmând a fi stabilite în
regulamentul aprobat de către autoritățile administrației publice locale sau, după caz, asociația de dezvoltare intercomunitară)
(2) Stabilirea de către autoritățile administrației publice locale sau, după caz, asociația de dezvoltare intercomunitară a nivelurilor indicatorilor de performanță care privesc calitatea serviciului, ce trebuie îndeplinite de operatori, se face astfel încât să se asigure atingerea și realizarea țintelor de reciclare prevăzute în legislația în vigoare din domeniul gestionării deșeurilor.
(3) Autoritățile administrației publice locale sau asociațiile de dezvoltare intercomunitară, după caz, aplică operatorului penalitățile contractuale în cazul în care nu îndeplinește indicatorii de performanță care privesc calitatea serviciului.

ART. 164 
Indicatorii de performanță stabilesc condițiile ce trebuie respectate de operatori pentru asigurarea serviciului de salubrizare a localităților cu privire la:
a) continuitatea serviciului din punct de vedere cantitativ și calitativ;
b)  atingerea obiectivelor și ţintelor pentru care autoritatea administrației publice locale/asociația de dezvoltare comunitară este responsabilă;
c) prestarea serviciului pentru toţi utilizatorii din aria sa de responsabilitate;
d) adaptarea permanentă la cerinţele utilizatorilor;
e) excluderea oricărei discriminări privind accesul la serviciile de salubrizare;
f) respectarea reglementărilor specifice din domeniul protecției mediului și al sănătății populației;
g) implementarea unor sisteme de management al calităţii, al mediului și al sănătății și securităţii muncii.

ART. 165 
Indicatorii de performanță trebuie să asigure evaluarea continuă a operatorilor cu privire la următoarele activități:
a) contractarea Serviciului de salubrizare;
b) măsurarea, facturarea și încasarea contravalorii serviciilor efectuate;
c) îndeplinirea prevederilor din contract cu privire la calitatea serviciilor efectuate;
d) menţinerea unor relaţii echitabile între operatorii serviciului de salubrizare și utilizatori prin rezolvarea rapidă și obiectivă a problemelor, cu respectarea drepturilor și obligațiilor care revin fiecărei părți;
e) soluţionarea în timp util a reclamaţiilor utilizatorilor referitoare la Serviciul de salubrizare;
f) prestarea Serviciului de salubrizare pentru toţi utilizatorii din localitățile județului Galați pentru care are hotărâre de dare în administrare sau contract de delegare a gestiunii;
g) prestarea de servicii conexe serviciului de salubrizare;
h) atingerea ţintelor privind gestionarea deșeurilor.

ART. 166 
În vederea urmăririi respectării indicatorilor de performanță, operatorul serviciului de salubrizare trebuie să asigure:
a) gestiunea serviciului de salubrizare conform prevederilor contractuale sau hotărârii de dare în administrare;
b)  gradul asigurării colectării separate a deșeurilor menajere și similare;
c)  gradul asigurării cu recipiente de colectare a producătorilor de deșeuri;
d)  evidenţa clară și corectă a utilizatorilor;
e)  înregistrarea activităților privind măsurarea prestaţiilor, facturarea și încasarea contravalorii serviciilor efectuate;
f) înregistrarea reclamaţiilor și sesizărilor utilizatorilor și modul de soluţionare a acestora.

ART. 167 
În conformitate cu competenţele și atribuţiile legale ce le revin, ADI ECOSERV Galați, autorităţile administrației publice centrale și locale, precum și A.N.R.S.C. au acces neîngrădit la informații necesare stabilirii:
a) modului de aplicare a legislaţiei și a normelor emise de A.N.R.S.C.;
b) modului de respectare și îndeplinire a obligațiilor contractuale asumate;
c) calităţii și eficienţei serviciilor prestate la nivelul indicatorilor de performanță stabiliţi în contractele directe sau în contractele de delegare a gestiunii;
d) modului de administrare, exploatare, conservare și menţinere în funcțiune, dezvoltare și/sau modernizare a sistemelor publice din infrastructura edilitar-urbană încredinţată prin contractul de delegare a gestiunii;
e) modului de formare și stabilire a tarifelor pentru serviciul de salubrizare;
f) respectării parametrilor ceruţi prin prescripţiile tehnice și prin norme metodologice.






CAPITOLUL VI 
Sancţiuni
ART. 168 
Sancţiunile principale sunt:
a) avertismentul;
b) amenda contravenţională;
c) penalităţile.    

ART. 169 
(1) Amenzile contravenţionale și normele colective care se aplică în cazul nerespectării normelor de salubrizare a județului Galați sunt:
a) încălcarea prevederilor de la art. 10, art. 12 alin. 2 și alin. 3, art.24., art. 25, art. 32, art.33, art. 34 lit. c și lit. f, în cazul persoanelor juridice se sancţionează cu amendă cuprinsă între 1000 și 2000 lei;
b) încălcarea prevederilor art. 18 alin. 1, 2, 3, 4, art. 19 alin. 1, 4, 5, 6, 7, 8, 9, 11, art. 83 alin. 1,  lit. a), d), e), f), g), h), pentru persoanele juridice se sancţionează cu amendă cuprinsă între 1000 și 1500 lei, iar pentru persoanele fizice se sancţionează cu amendă cuprinsă între 300 și 500 lei;
c) încălcarea prevederilor de la art. 26 alin 1) – 9), art. 31 alin. 6, art. 35 lit. a-e, art. 65, art. 70, art. 80, se sancţionează în cazul persoanelor fizice se sancţionează cu amendă cuprinsă între 200 și 500 de lei iar în cazul persoanelor juridice se sancţionează cu amendă cuprinsă între 1500 și 2000 lei;   
d) încălcarea prevederilor de la art. 83 alin. (1) lit. m), se sancţionează cu amendă cuprinsă între 2000 și 2500 lei;    
(2) Fapta prevăzută de articolul 83 alin. (4), respectiv „preluarea deșeurilor din recipientele de orice tip, amplasate de către administrația publică locală în punctele de colectare separată a deșeurilor menajere și a deșeurilor de ambalaje generate de populație, de către alte persoane decât operatorii licenţiaţi pentru prestarea activității în județul Galați”, întrunește elementele infracţiunii de furt și se sancţionează potrivit Codului Penal sau a oricăror alte legi speciale care conțin sancțiuni de această natură. 
(3) Nerespectarea prevederilor art. 19 alin. 11, art. 26 alin. 4, 5, 6, 7, art. 32 alin. 1, 2, 3, 6, 10, art. 35 lit. b, c, d atrag după sine penalizarea cu un procent de 5 % din valoarea zilnică a prestaţiei pentru activitatea respectivă. Repetarea abaterilor mai sus amintite de cel puţin 3 (trei) ori pe parcursul unei luni calendaristice va atrage penalizarea cu un procent de 10% din valoarea situaţiei de lucrări lunare depusă de către operator spre decontare (salubrizare menajeră, etc.). 

ART. 170 
(1) Contravenţiilor prevăzute în prezentul regulament le sunt aplicabile dispoziţiile Ordonanţei Guvernului nr. 2/2001 privind regimul juridic al contravenţiilor, aprobată cu modificări și completări prin Legea nr. 180/2002, cu modificările ulterioare. Sumele provenite din amenzi se fac venit la bugetul local.
(2) Contravenientul poate achita jumătate din minimul amenzii prevăzute în termen de 15 zile de la data înmânării sau comunicării procesului-verbal, agentul constatator fiind obligat să facă această menţiune expresă în procesul verbal de constatare și sancţionare a contravenţiei.
(3) Împotriva procesului verbal de constatare și sancţionare a contravenţiei, contravenienţii pot face contestaţie la instanţa judecătorească pe teritoriul de competenţă al căreia a fost comisă fapta pentru care a fost aplicată sancţiunea contravenţională, în termen de 15 zile de la comunicare, anexând procesul-verbal de constatare și sancţionare a contravenţiei.
(4) Constatarea și sancţionarea contravenţiilor la prezentul regulament se face de către angajaţii Poliţiei Locale, de angajaţi ai Primăriei anume împuterniciţi prin Dispoziţii ale Primarului sau de către alte persoane împuternicite de Primarii unităților administrativ teritoriale din județul Galați. 
(5) Contravenienţii sunt obligați să repare în natură sau prin echivalent bănesc toate prejudiciile materiale produse prin încălcarea prezentului regulament și consemnate ca atare în procesul verbal de constatare și sancţionare a contravenţiei. 
(6) Cadrul organizatoric de efectuare a activităților în folosul comunității va fi asigurat de către administrația publică locală și se va executa conform sentinţei definitive a instanţelor de judecată.




CAPITOLUL VII
Dispoziţii tranzitorii și finale

ART. 171 
(1) Autoritatea de reglementare competentă pentru serviciul de salubrizare este A.N.R.S.C.
(2) A.N.R.S.C. elaborează reglementările-cadru privind serviciul de salubrizare, monitorizează modul de aplicare a legislaţiei în domeniu și acordă licenţă operatorilor de salubrizare, conform prevederilor legii. 
(3) A.N.R.S.C. își exercită competenţele care îi sunt acordate prin Legea nr. 51/2006 faţă de autorităţile administrației publice locale, precum și faţă de toţi operatorii serviciului de salubrizare, indiferent de forma de organizare, natura capitalului, ţara de origine sau modalitatea de gestiune adoptată.     

ART. 172 
(1) Prevederile prezentului regulament vor fi actualizate în funcţie de modificările de natură tehnică, tehnologică și legislativă.
(2) Prevederile prezentului regulament pot fi modificate prin acordul membrilor asociați în cadrul ADI Ecoserv exprimat prin Hotarâre a Adunării Generale.

ART. 173 
Consiliile locale și asociațiile de dezvoltare intercomunitară, după caz, vor elabora și aproba în termen de 6 luni de la intrarea în vigoare a prezentului regulament-cadru, regulamentul propriu al serviciului de salubrizare sau vor modifica regulamentele existente, în funcție de particularitățile locale și de interesele actuale și de perspectivă ale comunității respective, în conformitate cu prevederile prezentului regulament-cadru.

ART. 174 
(1) Autoritățile deliberative ale unităților administrativ- teritoriale pot stabili, potrivit prevederilor art. 2 alin. (3) din Ordonanța Guvernului nr. 2/2001 privind regimul juridic al contravențiilor, aprobată cu modificări și completări prin Legea nr. 180/2002, cu modificările și completările ulterioare și alte fapte decât cele prevăzute la art. 62 din Legea nr. 101/2006, republicată, cu modificările și completările ulterioare.
(2) În regulamentele întocmite și aprobate de autoritățile administrației publice locale se vor preciza contravențiile în domeniul serviciului de salubrizare pentru utilizatori și operatori, cu specificarea acestora
și a cuantumului amenzilor aplicabile.
(3) Constatarea contravențiilor și aplicarea sancțiunilor se fac de către persoanele împuternicite din cadrul autorităților administrației publice locale sau, după caz, persoanele împuternicite din cadrul aparatului tehnic al asociației de dezvoltare intercomunitară, pe baza mandatului primit de la unitățile administrativ-teritoriale membre ale asociației.

ART. 175 
Autoritatea Națională de Reglementare pentru Serviciile Comunitare de Utilități Publice va
monitoriza aplicarea prevederilor prezentului regulament-cadru.

ART. 176 

ANEXA NR. 1
SISTEMUL DE MANAGEMENT INTEGRAT AL DEȘEURILOR IMPLEMENTAT ÎN JUDEȚUL GALAȚI
I Arondarea unităților administrativ-teritoriale membre ADI ECOSERV, pentru deșeurile reciclabile, la staţiile de transfer și stațiile de sortare

ANEXA NR. 2
SISTEMUL DE MANAGEMENT INTEGRAT AL DEȘEURILOR IMPLEMENTAT ÎN JUDEȚUL GALAȚI

II Arondarea unităților administrativ-teritoriale membre ADI ECOSERV, pentru deşeurile reziduale şi biodeşeurilor colectate separat, la staţiile de transfer și instalația TMB

ANEXA NR. 3
SISTEMUL DE MANAGEMENT INTEGRAT AL DEȘEURILOR IMPLEMENTAT ÎN JUDEȚUL GALAȚI

ANEXA NR. 4
INDICATORI DE PERFORMANȚĂ PENTRU ACTIVITĂȚILE SERVICIULUI DE SALUBRIZARE APLICABILI  DUPĂ ÎNCEPEREA OPERĂRII TUTUROR INSTALAȚIILOR 
„Sistemului de management integrat al deșeurilor în județul Galați”

	Nr. crt.
	Indicator de performanță
	UM
	Țintă
	Penalități
	Frecvența de monitorizare

	1
	Eficiența în gestionarea contractului de colectare și transport

	1.1
	Numărul de recipiente pentru colectarea separată a deșeurilor furnizate de către operator în termen de 5 zile lucrătoare de la solicitarea utilizatorilor raportat la numărul total de recipiente solicitate. 
	%
	100%
	500 lei/recipient nefurnizat la termen

	Lunar

	1.2
	Numărul de campanii de colectare a deșeurilor voluminoase realizate de operator în fiecare unitate administrativ-teritorială din aria delegării raportat la numărul total de campanii de colectare solicitate prin caietul de sarcini.
(în unitățile administrativ-teritoriale din mediul urban se va solicita minimum 3 campanii/an. iar în cele din mediul rural minimum o campanie/an)
	%
	100%
	5.000 lei/campanie neefectuată
	Trimestrial

	1.3
	Numărul de campanii de colectare a deșeurilor periculoase menajere realizate de operator în fiecare unitate administrativ-teritorială din aria delegării raportat la numărul total de campanii de colectare solicitate prin caietul de sarcini.
(în unitățile administrativ-teritoriale din mediul urban se va solicita minimum 2 campanii/an. iar în cele din mediul rural minimum o campanie/an)
	%
	100%
	5.000 lei/campanie neefectuată
	Anual

	1.4
	Numărul de situații în care vehiculul specializat pentru colectarea deșeurilor menajere periculoase, voluminoase, textile nu staționează la locul și  perioada stabilită, conform planului de lucru, raportat la numărul total de situații
	%
	100%
	2.000 lei/vehicul identificat a nu respecta planul de lucru
	Trimestrial

	1.5
	Numărul de situații în care un recipient de colectare deteriorat este reparat sau înlocuit în mai puțin de 24 de ore de la semnalarea defecțiunii raportat la numărul total de situații
	%
	90%
	1.000 lei/container nereparat sau neînlocuit
	Trimestrial

	1.6
	Numărul de abateri de la frecvența de colectare stabilită pentru fiecare fracție de deșeuri prin caietul de sarcini.  
	%
	0%
	2.500 lei/abatere
	Lunar

	1.7
	Numărul de abateri de la transportul separat al fracțiilor de deșeuri care au fost în prealabil separate corect de utilizatori și sunt colectate în amestec de operator.
	%
	0%
	2.500 lei/abatere
	Lunar

	1.8
	Numărul de contracte încheiate de operator în termen de 5 zile lucrătoare de la solicitarea utilizatorilor raportat la numărul total de solicitări.
	%
	100%
	500 lei/contract neîncheiat la termen, din culpa exclusivă a operatorului
	Lunar

	2
	Indicatori tehnici 

	Eficiență în activitatea de colectare și transport

	2.1
	Populația care beneficiază de colectarea deșeurilor raportat la populația totală la nivelul județului
	%
	100%
	Datele sunt folosite în scop de monitorizare
	Lunar

	2.2
	Cantitatea de deșeuri de hârtie, carton, metal, plastic și sticlă  colectată separat din deșeurile municipale și  acceptate la stația de sortare autorizată de la Valea Mărului pentru sortarea deșeurilor colectate separat, raportată la cantitatea totală generată de deșeuri de hârtie, carton, metal, plastic și sticlă din deșeurile municipale.
Deșeurile sunt considerate colectate separat numai cu îndeplinirea criteriilor de acceptare în stația de sortare autorizată pentru sortarea deșeurilor colectate separat.
Cantitățile sunt calculate pe baza bonurilor de cântar emise la stația de sortare.
Cantitatea totală de deșeuri de hârtie, carton, metal, plastic și sticlă generată se calculează pe baza determinărilor de compoziție. În lipsa determinărilor de compoziție, procentul de deșeuri de hârtie, carton, metal, plastic și sticlă din deșeurile municipale se consideră a fi de 33%.
	%
	min. 70% în 2023-2034
min. 75% în 2035-2039
min. 80% începând cu 2040
	Operatorul în culpă va plăti din surse proprii cuantumului aferent tarifului de depozitare și  a contribuției pentru economia circulară pentru cantitățile de deșeuri reziduale care depășesc cantitățile rezultate din aplicarea indicatorilor de performanță prevăzuți, fără a putea recupera aceste costuri prin tarif
	Anual

	2.3
	Cantitatea de biodeșeuri colectată separat și acceptate la instalația TMB autorizată de la Galați, raportată la cantitatea totală generată de biodeșeuri din deșeurile municipale.
Cantitățile sunt calculate de baza bonurilor de cântar emise la stația de tratare mecano-biologică.
Cantitatea totală de biodeșeuri generată se calculează pe baza determinărilor de compoziție.  În lipsa determinărilor de compoziție, procentul de biodeșeuri din deșeurile municipale se consideră a fi de 56%.
	%
	Biodeșeuri menajere și HoReCa:
min. 55% în 2025  – 2029
min. 65% în 2030 – 2034
min. 70% în 2035 – 2037
min. 75% în 2038 – 2039
min. 80% începând cu  2040

Biodeșeuri colectate separat din piețe:
min. 65% în 2025 – 2029
min. 75% în 2030 – 2034
min. 80% începând cu 2035
	Operatorul în culpă va plăti din surse proprii cuantumului aferent tarifului de depozitare și  a contribuției pentru economia circulară pentru cantitățile de deșeuri reziduale care depășesc cantitățile rezultate din aplicarea indicatorilor de performanță prevăzuți, fără a putea recupera aceste costuri prin tarif
	Anual

	2.4
	Populația care solicită și  pentru care se aplică instrumentul economic „plătește pentru cât arunci” raportat la populația totală din aria de delegare 
	%
	min. 30%
	Datele sunt folosite în scop de monitorizare
	Anual

	2.5
	Cantitatea de deșeuri menajere periculoase colectate separat trimisă la eliminare raportat la cantitatea totală de deșeuri menajere periculoase colectate anual
	%
	min. 90%
	Datele sunt folosite în scop de monitorizare
	Anual

	2.6
	Cantitatea de deșeuri voluminoase colectate separat raportat la cantitatea totală generată de deșeuri voluminoase.
Cantitatea totală de deșeuri voluminoase generate se calculează pe baza determinărilor de compoziție.  În lipsa determinărilor de compoziție, procentul de deșeuri voluminoase din deșeurile municipale se consideră a fi de 2,2%.
	%
	min. 90%
	Operatorul în culpă va plăti din surse proprii cuantumului aferent tarifului de depozitare și  a contribuției pentru economia circulară pentru cantitățile de deșeuri reziduale care depășesc cantitățile rezultate din aplicarea indicatorilor de performanță prevăzuți, fără a putea recupera aceste costuri prin tarif
	Anual

	2.7
	Cantitatea de deșeuri textile colectate separat raportat la cantitatea totală generată de deșeuri textile.
Cantitatea totală de deșeuri textile generate se calculează pe baza determinărilor de compoziție.  În lipsa determinărilor de compoziție, procentul de deșeuri textile din deșeurile municipale se consideră a fi de 3,1%.
	%
	min. 20%
	Operatorul în culpă va plăti din surse proprii cuantumului aferent tarifului de depozitare și  a contribuției pentru economia circulară pentru cantitățile de deșeuri reziduale care depășesc cantitățile rezultate din aplicarea indicatorilor de performanță prevăzuți, fără a putea recupera aceste costuri prin tarif.
	Anual

	Eficiență în operarea Stațiilor de Sortare

	2.8
	Cantitatea totală de deșeuri trimisă la reciclare ca procent din cantitatea totală de deșeuri acceptată la stația de sortare
	%
	min. 75%
	Operatorul în culpă va plăti din surse proprii cuantumului aferent tarifului de depozitare și  a contribuției pentru economia circulară pentru cantitățile de deșeuri reziduale care depășesc cantitățile rezultate din aplicarea indicatorilor de performanță prevăzuți, fără a putea recupera aceste costuri prin tarif
	Anual

	Eficiență în operarea Stațiilor de Compostare

	2.9
	Cantitatea de compost de categorie A și B produsă în urma procesului de tratare aerobă raportată la cantitatea totală de biodeșeuri (deșeuri verzi) acceptată la instalația de compostare.
Cantitățile sunt calculate de baza bonurilor de cântar emise la stația de compostare.
Categoriile de compost sunt definite conform legislației în vigoare privind gestionarea deșeurilor nepericuloase compostabile.
	%
	min. 35%
	Operatorul în culpă va plăti din surse proprii cuantumului aferent tarifului de depozitare și  a contribuției pentru economia circulară pentru cantitățile de deșeuri reziduale care depășesc cantitățile rezultate din aplicarea indicatorilor de performanță prevăzuți, fără a putea recupera aceste costuri prin tarif
	Anual

	Eficiență în operarea Depozitelor de deșeuri nepericuloase

	2.10
	Cantitatea totală de deșeuri provenite din locuințe, generate de activități de reamenajare și  reabilitare   interioară și/sau exterioară a acestora, tratată și predată pentru reutilizare, reciclare și alte operațiuni de valorificare materială, în inclusiv activități de umplere, rambleiere ca procentaj din cantitatea de deșeuri provenite din locuințe, generate de activități de reamenajare și reabilitare interioară și/sau exterioară a acestora acceptate



	%
	min. 70%
	Operatorul în culpă va plăti din surse proprii cuantumului aferent tarifului de depozitare și  a contribuției pentru economia circulară pentru cantitățile de deșeuri care depășesc cantitățile rezultate din aplicarea indicatorilor de performanță prevăzuți, fără a putea recupera aceste costuri prin tarif
	Anual

	Eficiență în operarea Stației de Tratare Mecano-Biologică

	A. Eficiență în operarea liniei de tratarea mecanică

	2.11
	Cantitatea totală de deșeuri reciclabile sortate și trimise anual la reciclare ca procent din cantitatea de deșeuri reziduale tratate în instalația TMB
	%
	min. 5%




	Pentru cantități inferioare valorii propuse se va aplica următoarea formulă de calcul a penalizării: P= (MT-MV) x V, unde: P = penalitatea MT = cantitatea (masa) de deșeuri necesar a fi reciclată MV = cantitatea (masa) de deșeuri efectiv reciclate V = prețul mediu anual de vânzare a deșeurilor reciclabile
	Anual

	2.12
	Cantitatea de deșeuri trimisă anual la valorificare energetică ca procent din cantitatea de deșeuri reziduale acceptate în instalația TMB(%)  
	%
	min. 9% în 2025-2029
min. 11% în 2030-2034




	Pentru cantități inferioare valorii propuse se va aplica următoarea formulă de calcul a penalizării: P= (MT-MV) x 1,15 x CRDF, unde: P = penalitatea MT = cantitatea (masa) de deșeuri necesar a fi valorificate energetic MV = cantitatea (masa) de deșeuri efectiv valorificate energetic CRDF = costul mediu anual de transport și valorificare a RDF
	Anual

	B. Eficiență în operarea digestoarelor

	2.13
	Cantitatea de compost obținut anual din biodeșeuri colectate separat valorificată ca procent din cantitatea de compost produsă din biodeșeuri colectate separat acceptată la instalația TMB





	%
	min. 18%
	Operatorul în culpă va plăti din surse proprii cuantumului aferent tarifului de depozitare și  a contribuției pentru economia circulară pentru cantitățile de deșeuri reziduale care depășesc cantitățile rezultate din aplicarea indicatorilor de performanță prevăzuți, fără a putea recupera aceste costuri prin tarif
	Anual

	C. Eficiență în operarea instalației de tratare mecano-biologică

	2.14
	Cantitatea de deșeuri trimisă anual la depozitare ca procent din cantitatea totală de deșeuri reziduale și biodeșeuri colectate separat acceptată la instalația TMB
	%
	max. 27% în 2025-2029
max. 20% 2030-2034
	Operatorul în culpă va plăti din surse proprii cuantumului aferent tarifului de depozitare și  a contribuției pentru economia circulară pentru cantitățile de deșeuri reziduale care depășesc cantitățile rezultate din aplicarea indicatorilor de performanță prevăzuți, fără a putea recupera aceste costuri prin tarif
	Anual

	2.15
	Cantitatea de energie totală generată anual din procesarea biogazului obținut raportată la cantitatea de energie totală consumată anual
	%
	Mai mare de 100%
	Costurile aferente energiei achiziționate vor fi suportate de Operatorul TMB din surse proprii
	Anual

	3
	Asigurarea evaluării continue a operatorilor

	3.1
	Nerespectarea criteriilor de acceptare a deșeurilor la depozitare sau în instalații/stații
	nr.
	0
	5.000 lei/eveniment
	Trimestrial

	3.2
	Încălcarea de către operator a fluxului deșeurilor prevăzut în contract
	nr.
	0
	5.000 lei/eveniment
	Trimestrial

	3.3
	Formarea de stocuri de deșeuri ce urmează să fie valorificate. Sunt considerate stocuri cantitățile de deșeuri, depozitate în afara zonei de depozitare
	nr.
	0
	5.000 lei/eveniment
	Trimestrial

	3.4
	Numărul de încălcări ale obligațiilor contractuale ale operatorului
	nr.
	0
	5.000 lei/eveniment
	Trimestrial

	3.5
	Încălcarea de către operator a prevederilor regulamentului de salubrizare
	nr.
	0
	5.000 lei/eveniment
	Trimestrial

	3.6
	Nepunerea, în termen de cel mult 30 de zile calendaristice la dispoziția ADI ECOSERV a datelor și informațiilor solicitate sau furnizarea incorectă sau incompletă a acestora. Indicatorul se referă la datele și informațiile pe care operatorul le deține sau ar fi trebuit să le dețină conform obligațiilor contractuale și/sau legale.
	nr.
	0
	5.000 lei/eveniment
	Trimestrial

	3.7
	Netransmiterea, în termenele prevăzute în contractul de delegare a gestiunii, a rapoartelor lunare, trimestriale și anuale
	nr.
	0
	5.000 lei/eveniment
	Trimestrial

	3.8
	Numărul de petiții soluționate de operator în termen de 30 de zile de la înregistrare raportat la numărul total de petiții primite.
	%
	100%
	500 lei/petiție nesoluționată la termen
	Trimestrial

	3.9
	Numărul de reclamații ale utilizatorilor privind calitatea și cantitatea serviciilor prestate rezolvate în mai puțin de 24 de ore raportat la numărul total de reclamații justificate rezolvate privind calitatea și cantitatea serviciilor prestate
	%
	min. 75%
	5.000 lei pentru fiecare punct procentual sub țintă
	Trimestrial

	3.10
	Numărul de utilizatori și  angajați ai operatorului care au primit despăgubiri datorate culpei operatorului de colectare și transport sau dacă s-au îmbolnăvit din cauza nerespectării condițiilor de prestare a activității de colectare și transport
	nr.
	0
	5.000 lei/utilizator sau angajat al operatorului
	Trimestrial

	3.11
	Prestarea serviciului de salubrizare pentru toți utilizatorii din județul Galați (mai puțin municipiul Galați) pentru care are hotărâre de dare în administrare sau contract de delegare a gestiunii
	%
	100%
	Datele sunt folosite în scop de monitorizare
	Anual

	3.12
	Număr campanii de conștientizare ale utilizatorilor serviciului de salubrizare
	Nr.
	Min. 5
	Datele sunt folosite în scop de monitorizare
	Anual

	3.13
	Prestarea activității în afara parametrilor cantitativi și calitativi stabiliți prin contractul de delegare de gestiune
	nr.
	0
	5.000 lei/eveniment
	Trimestrial

	4
	Respectarea reglementărilor specifice din domeniul protecției mediului și al sănătății populației

	4.1
	Neconformități legate de modul de colectare și transport sau operare a instalațiilor, sesizate de către autoritățile competente.
Numărul de rapoarte de control, finalizate prin procese verbale prin care autoritățile competente aplică sancțiuni ca urmare prestării neconforme a serviciului, ca procent din numărul total de controale efectuate de autoritățile competente
	%
	max. 10%
	Datele sunt folosite în scop de monitorizare
	Trimestrial

	4.2
	Măsuri implementate la termenele stabilite de către autoritățile competente
	%
	100%
	10.000 lei pentru fiecare măsură de remediere dispusă de autoritățile competente care nu a fost implementată în termenul stabilit
	Trimestrial

	5
	Implementarea unor sisteme de management al calității, al mediului și al securității și sănătății muncii

	5.1
	Numărul de neconformități constatate de organismul de certificare în urma auditurilor, pentru sistemul de management al calității în prestarea serviciului de salubrizare
	nr.
	max. 2
	Datele sunt folosite în scop de monitorizare
	Anual

	5.2
	Numărul de neconformități constatate de organismul de certificare în urma auditurilor, pentru sistemul de management al mediului
	nr.
	max. 2
	Datele sunt folosite în scop de monitorizare
	Anual

	5.3
	Numărul de neconformități constatate de organismul de certificare în urma auditurilor, pentru sistemul de management al sănătății și securității ocupaționale în prestarea serviciului de salubrizare
	nr.
	max. 2
	Datele sunt folosite în scop de monitorizare
	Anual














ANEXA NR. 5
ZONELE DE COLECTARE ȘI PROFILUL LOCALITĂȚILOR
	Zone de colectare
	Profil
	UAT

	ZONA 1
	Urban mare
	1. Municipiul Galați

	
	Rural mare
	2. Braniștea
3. Pechea
4. Schela
5. Șendreni
6. Smârdan
7. Tulucești
8. Vânători

	
	Rural mic
	9. Cuza Vodă
10. Foltești
11. Frumușița
12. Fundeni
13. Independența
14. Liești
15. Nămoloasa
16. Piscu
17. Scânteiești
18. Slobozia Conachi
19. Tudor Vladimirescu

	ZONA 2
	Urban mare
	20. Municipiul Tecuci

	
	Rural mare
	21. Barcea
22. Drăgănești
23. Matca

	
	Rural mic
	24. Brăhășești
25. Buciumeni
26. Cerțești
27. Corod
28. Cosmești
29. Costache Negri
30. Cudalbi
31. Ghidigeni
32. Gohor
33. Grivița
34. Ivești
35. Movileni
36. Munteni
37. Negrilești
38. Nicorești
39. Poiana
40. Priponești
41. Țepu
42. Umbrărești
43. Valea Mărului

	ZONA 3
	
	

	
	Urban mic 
	44. Oraș Berești
45. Oraș Târgu Bujor

	
	Rural mic
	46. Bălăbănești
47. Bălășești
48. Băleni
49. Băneasa
50. Berești-Meria
51. Cavadinești
52. Corni
53. Cuca
54. Drăgușeni
55. Fârțănești
56. Jorăști
57. Măstăcani
58. Oancea
59. Rădești
60. Rediu
61. Smulți
62. Suceveni
63. Suhurlui
64. Vârlezi
65. Vlădești





46
	


D.G.I.L.P.
Punct de lucru str. Traian nr. 246
Galați, Romania
Serviciul Utilități Publice
Tel : 0336102112 ; Fax :0336102115







image1.emf

image2.emf

image3.jpeg




image4.jpeg
ISO 9001
S/N : C00096





image5.png




